
এক 

ভারতের স্বাধীনতা যুদ্ধে ধারা প্রধান সেনাপতির ভূমিকা 
গ্রহণ করেছিলেন, লোৌকমান্য বালগঙ্গীধর তিলক ছিলেন তাদের 
অন্যতম। ভারতের প্রতি ভালোবাসা ও বুটিশের প্রতি ঘ্ৃণাই 
ছিল তিলকের জীবনের মূলকথা। এই দু'টি জিনিসই তার 
জীবনকে এক অপরূপ মহিমায় উদ্ভাসিত ক'রে তুলেছিল । 

শিবাজী মারাঠা জাতিকে সংঘবদ্ধ ও শক্তিশালী ক'রে 
ভুলেছিলেন। তারপর পেশোয়াগণের শাসনকালে মারাঠারা 
ভারতের সর্বাপেক্ষা শক্তিশালী জাতিরূপে আত্মপ্রকাশ করেছিল। 
কিন্ত পেশোয়া মাধব রাওয়ের মৃত্যুর পর মারাঠাজাতি গৃহ- 
বিবাদের ফলে ক্রমেই দুর্বল হয়ে পড়ে এবং ইংরেজদের পদানত 
হয়। মারাঠাজাতি তাদের এই পতনকে নীরবে মেনে নিতে 
পীরেনি। তাই ১৮৫৭ খ্রীষ্টাব্দে সিপাহীরা যখন ভারতে 
বিদ্রোহের দাবানল জ্বালিয়ে তুলেছিল, তখনও এই মারাঠারাই 
ছিল তাঁদের অগ্রণী। পেশোয়ার উত্তরাধিকারী নানা সাহেবই 
ছিলেন সেই যুদ্ধের প্রধান সেনাপতি । 

পেশোয়াদের আদি বাসস্থান ছিল বোম্বাই ও গোয়ার 
মধ্যবর্তী কোক্কান অঞ্চলে । তারা ছিলেন চিৎপাবন শ্রেণীর 
ব্রাহ্মণ । বালগঙ্গাধর তিলকও এই কোস্কান অঞ্চলের রত্বগিরিতে 
১৮৫৬ শ্রষ্টান্বের ২৩-এ জুলাই তারিখে জন্মগ্রহণ করেছিলেন। 

পেশোয়াদের মতো তিনিও ছিলেন চিৎপাবন ব্রাহ্গণ। তাই 
বীর পেশোয়াদের আদর্শ ও এতিহ্া যে তাকেও অন্ুপ্রাণিত 
করবে, তাতে আর আশ্চর্য কি! 

বালগঙ্গাধরের প্রপিতামহ কেশব রাও শেষ পেশোয়া দ্বিতীয় 
বাজী রাঁওয়ের আমলে একজন মামলতদাঁর (রাজস্ব বিভাগের 
পদস্থ কর্মচারী) ছিলেন। ১৮১৮ খ্রীষ্টাব্দে মারাঠা সাআ্রাজ্যের 
পতন ঘটে এবং ইংরেজর। পেশোয়া পদ তুলে দেয়। কেশব রাও 
ইংরেজদের অধীনে চাকরি করতে অসম্মত হন এবং চাকরি ছেড়ে 
ধর্টর্চায় জীবনের বাকী দিনগুলি অতিবাহিত করেন। 

কেশব রাঁওয়ের এক পৌত্রের নাম গঙ্গাধর রামচন্দ্র রাঁও। 
গঙ্গাধর রামচন্দ্র রাও বাল্যকালেই বাড়ি ছেড়ে পুনাঁয় চলে 
আসেন এবং সেখানে আপনার চেষ্টায় কিছু লেখাপড়া শেখেন। 
তার বয়স যখন মাত্র সতের বৎসর, তখন তার পিতার মৃত্যু হয়। 
ফলে গঙ্গাধর রামচন্দ্র রাও মাসিক পাচ টাকা মাহিনায় একটি 
মারাঠী স্কুলে চাকরি করতে বাধ্য হন। সংস্কৃত, গণিত ও 
ইতিহাসে গভীর জ্ঞান ছিল তার। তিনি পরে রত্বগিরি হাই স্কুলে 
শিক্ষক নিযুক্ত হন এবং ক্রমিক পদোন্নতির ফলে অবশেষে 
বিগ্ভালয়সমূহের একজন ডেপুটি ইন্স্পেক্টরের পদ পান। 
তিনি কয়েকখানি স্কুলপাঠ্য বইও লেখেন। বইগুলি খুব ভালো 
হওয়ায় সরকারী শ্রিক্ষাবিভাগ বিদ্ালয়সমূহের জন্য এ বইগুলি 
কিনে দেন। গঙ্গাধর রামচন্দ্র রাও কেবল শিক্ষকতা, পুস্তকরচনা 
ও বিদ্যালয় পরিদর্শনেই কৃতিত্বের পরিচয় দেননি, তিনি বৈষয়িক 
ব্যাপারেও যথেষ্ট যোগ্যতা দেখান । 

বাল্যকালেই গঙ্গাধর রামচন্দ্র রাওয়ের সঙ্গে প্রভাবতী নামে 
এক বালিকার বিবাহ হয়েছিল। গঙ্গাধর ও প্রভাবতীর পর 
পর তিনটি কন্যা হয়। ফলে তারা উভয়েই একটি পুত্র লাভের 
জন্য ব্যাকুল হয়ে ওঠেন। প্রভাবতী দীর্ঘকাল উপবাস ও ব্রত 
করতে থাকেন। অবশেষে তাদের এক পুত্র হয়। তার! পুত্রের 
নাম রাখেন বলবন্ত রাও। বলবন্তকে সকলে আদর ক'রে 
. ডাকতেন “বাল”। পরে এই “বাল” নামেই বলবন্ত সুপরিচিত 
হয়েছিলেন, বালগঙ্গাধর তিলক নামেই তিনি অমর হয়ে 
আছেন ইতিহাসে । ভারতবাসীরা তাকে বলে “লোকমান্তয 
তিলক”, আর মারাঠীরা বলে “তিলক ভগবান ৷” 


ছুহ 

বাল্যকালে বালগঙ্গাধর তার বাবার কাছেই লেখাপড়া 
শিখতে শুরু করেন। ফলে সংস্কৃত, গণিত ও মারাঠী ভাষা 
শিক্ষার তিনি খুবই উৎসাহ পাঁন। তার বয়স যখন দশ বৎসর, 
তখন তার মা মারা যান। এ বৎসরই তাঁকে পুন! সিটি স্কুলে 
ভন্তি ক'রে দেওয়া হয়। তিনি স্কুলে পড়াশুনায় যথেষ্ট 
কৃতিত্ব দেখান। ফলে, একবার তাকে “ডাবলু প্রমোশন” 
দেওয়া হয়। 

যখন তিনি স্কুলে পড়তেন, তখন মাত্র পনেরো বৎসর বয়সে, 
তার সঙ্গে তাপিবাঈ নামে এক বালিকার বিবাহ হয়। বালগলাঁধর 
তীর শ্বশুরের কাছে যৌতুক হিসাবে কিছু বই চেয়ে নেন। পরের 
বছর তার পিতার মৃত্যু হয়। পিতার অকালমৃত্যুর ফলে মানসিক 

দিক থেকে তার কিছু ক্ষতি হ'লেও তাকে খুব অস্থবিধায় পড়তে 
হয়নি। কারণ তার বাবা তার জন্য যে পরিমাণ টাকাপয়সা রেখে 
গিয়েছিলেন, তা তার উচ্চ শিক্ষা লাভের পক্ষে যথেষ্ট ছিল। 

বালগঙ্গাধর ১৮৭৩ খ্রীষ্টাব্দে স্কুলের পড়া শেষ ক'রে ডেক্কান 
কলেজে এসে ভত্তি হলেন। ছোটবেলায় তার শরীর খুব দুর্বল 
ছিল; তাই তিনি কলেজে পড়বার সময় শরীরচর্চার দিকে বিশেষ 
ভাবে জোর দেন। এমন কি সেজন্য পড়াশুনোর প্রতিও কিছু 
পরিমাণে অবহেলা করতে থাকেন। একবার তিনি এফ. এ. 
পরীক্ষায় ফেল্‌ও করেন। শরীরচর্চার ফলে তিনি শীঘ্রই সবল ও 
সুগঠিত দেহের অধিকারী হন। সাতার কাটায় তিনি অত্যন্ত 
পটু ছিলেন। ১৯০০ খ্রীষ্টাব্দে রোগভোগের পর তার শরীর 
কিছুটা দুর্বল হয়ে পড়া সত্বেও তিনি একবার গঙ্গা! সণতরে পার 
হয়েছিলেন। তিনি ঘণ্টার পর ঘণ্টা হাতে রুটি নিয়ে জলে 
ভেসে থাকতেন, কিন্ত তাতেও এ রুটি জলে ভিজতো! না । আড্ডা 
দিতে, গল্পগুজব করতে, দুষ্টামি ক'রে বন্ধুদের জব্দ করতে তার 
জোড়া ছিল না। তাই কলেজ-জীবনে তার বন্ধুবান্ধবের সংখ্যাও 
ছিল অনেক । 

বই পড়ার. ব্যাপারে তিনি ছিলেন অসাধারণ। তবে কলেজে 
নির্ধারিত পাঠ্য পুস্তকের চেয়ে বাইরের বই পড়াতেই ছিল 
তাঁর বেশী আগ্রহ। পরীক্ষায় বেশী নম্বর পাওয়া তার লক্ষ্য 
ছিল না; তার লক্ষ্য ছিল জ্ঞানের ভাণ্ডার পূর্ণ করা। ১৮৭৬ 
খ্রীষ্টাব্দে তিনি প্রথম শ্রেণীর অনাস্ পেয়ে বি. এ. পরীক্ষায় 
পাস করেন। তারপর তিনি আইন পড়তে থাকেন। ১৮৭৯ 

খ্রীষ্টাব্দে আইন পরীক্ষায় পাস ক'রে তিনি এল-এল. বি. 
(LL. 8.) উপাধি পান৷ 
এইভাবে তার স্কুল-কলেজের শিক্ষা শেষ হয়। 


তিন 

আইন পরীক্ষায় পাস করলেও ওকালতি করা তার জীবনের, 
লক্ষ্য ছিল না। বাল্যকাল থেকেই তার পিতার জীবন ও চরিত্রের 
প্রভাব তার ওপর বিশেষভাবে পড়েছিল। তাই শিক্ষাদাীনকেই 
তিনি জীবনের প্রধান ব্রতরূপে গ্রহণ করবেন স্থির করেছিলেন। 
কিন্ত এ সময় যে ধরনের শিক্ষাব্যবস্থা প্রচলিত ছিল, তাও 
তার মনঃপূত ছিল না। তার পিতার মতো সরকারী শিক্ষা 
বিভাগে কোনও চাকরি নিতেও তাঁর ইচ্ছা ছিল না। তিনি 
চাইছিলেন দেশে এমন এক শিক্ষা ব্যবস্থার প্রচলন করতে, 
যা দিয়ে দেশের জনসাধারণ অন্পব্যয়ে শিক্ষালাভ করতে পারবে 
এবং দেশপ্রেমে উদ্বুদ্ধ হবে। কেবল তাই নয়, এই ধারণাও 
তার মনে বদ্ধমূল হয়েছিল যে, কেবল শিক্ষার বিস্তারের 
দ্বারাই ভারতবাসীকে সামাজিক, রাজনৈতিক ও অর্থ নৈতিক 
বিষয়ে সচেতন করা সন্তব। ভারতের উন্নতির জন্যে সর্বাগ্রে 
চাই দেশময় শিক্ষার বিস্তার । এ সময় দেশের অন্যান্য অনেক 
তরুণও এরকম চিন্তা করছিলেন। তাই এ বিষয়ে তার উৎসাহী 
সহযোগীর অভাব হ’লো না। 

তিনি যখন আইন পড়তেন, তখন তার এক সহপাঠী 
ছিলেন, নাম জি. জি. আঁগারকর ৷ বালগঙ্গাধর ও আগাঁরকর 


৬ লোৌকমান্ত তিলক 


এনিয়ে দীর্ঘ অলোচনা করতেন। এখন তীর! স্থির করলেন, 
পুণাতেই একটি আদর্শ বিদ্যালয় স্থাপন করবেন। এ ব্যাপারে 
তারা বিষ্ণু চিপলুংকর, মহাদেব নামযোশী এবং বামন আপ্তে 
নামে আরো তিন ব্যক্তির সাহায্য পেলেন। তারপর তার! 
পাঁচজন মিলে স্থাপন করলেন একটি আদর্শ বিদ্যালয়__“দি 
নিউ ইংলিশ স্কুল'। তাদের অক্লান্ত চেষ্টায় এই বিদ্যালয়ের 
দ্রুত উন্নতি হ'তে লাগল এবং এর সুনাম চারিদিকে ছড়িয়ে 
পড়ল। এমন কি সরকারী কর্তৃপক্ষও এই বিদ্যালয়ের উচ্ছুপিত 
প্রশংসা করতে লাঁগলেন। 

তিলক ও তার বন্ধুর! বিদ্যালয় স্থাপন ক'রেই ক্ষান্ত হলেন 
না। জনসাধারণকে প্রকৃত শিক্ষা দেওয়ার জন্যে, নিজেদের 
অবস্থা সম্পর্কে তাদের সচেতন ক'রে তোলার জন্যে তারা 
ছু'খানি সাপ্তাহিক পত্রিকা প্রকাশ করলেন। একখানি প্রকাশিত 
হ’লো| ইংরেজীতে__নাম “মারাঠা”; অপরখানি প্রকাশিত হ’লো 
মারাঠীতে__নাম “কেশরী”। তিলক ও আগাঁরকর এই পত্রিকা 
ছু'খানির সম্পাদন! করতে লাগলেন। তাঁর! নির্ভাকভাবে ইংরেজ 
সরকারের কাজেরও সমালোচন| করতে লাগলেন। দেখতে 
দেখতে ছু'খানি কাগজই অত্যন্ত জনপ্রিয় হয়ে উঠলো ৷ 

ইংরেজগণ দেশীয় রাজ্যগুলিকে পদানত ক'রেই ক্ষান্ত হয়নি । 
এ সকল রাজ্যের রাজাদের উপরও নানাভাবে অবিচার করতো । 
এ সমস্ত ব্যাপারে তিলক ও আগারকর নির্ভাকভাবে সমালোচন! 
করতেন। কোলাপুরের মহারাজার মানপিক বিকৃতি ঘটেছে এই 
অভিযোগে ইংরেজরা তাঁকে অপসারিত করতে চাইলে সারা 


লোকমান তিলক ৭ 


মহারাষ্ট্রে তা নিয়ে চাঞ্চল্য দেখা দিলো । সকলেরই সন্দেহ 
হ’লো যে, এই অভিযোগ মিথ্যা এবং মহারাজার মন্ত্রীর সঙ্গে 
যোগসাজস ক'রে ইংরেজরা মহারাজাকে সিংহাসনচ্যুত করতে 
চাইছে। “মারাঠা” ও “কেশরী” পত্রিকাতেও এই রকম সন্দেহ 
প্রকাশ করা হলো। ফলে মহারাজার মন্ত্রী মাধব রাও বার্ডে 
তিলক ও আগারকরের বিরুদ্ধে মানহানির মামলা করলেন। 
মামলায় তিলক ও আগারকর পরাজিত হলেন, তাদের চার 
মান ক'রে বিনাশ্রম কারাদণ্ড হ'লো। 

কারাগারে তাদের সাধারণ কয়েদীর মতো রাখা হ’লো। 
তখনকার দিনে সাধারণ কয়েদীদের অবস্থা অত্যন্ত শোচনীয় ছিল। 
এই কয়েক মাসেই তিলকের ওজন পঁচিশ পাউণ্ড কমে গেল। 

কিন্তু যেদিন তিনি কারাগার থেকে যুক্তি পেলেন, সেদিন 
বুঝলেন, এই কয়েক মাসেই দেশের জনসাধারণের চক্ষে তার 
আমন অনেকখানি উচ্চে প্রতিষ্ঠিত হয়েছে। তাকে ও তার 
সহকারী আগারকরকে অভিনন্দিত করবার জন্যে শত শত 
লোক জেলের দরজায় এসে হয়েছে সমবেত । তারপর বোম্বাই 
থেকে পুনা পর্যন্ত সমস্ত পথে তাদের কী অভিনন্দন! পুনার 
রেল স্টেশনে এসে যখন তারা পৌছলেন, তখন দেখলেন 
কাতারে কাতারে লোক তাদের জন্যে অপেক্ষা করছে । তাদের 
জয়ধবনিতে আকাশ-বাতাঁস বিদীর্ণ হচ্ছে! 

তিলকের জনপ্রিয়তা বাঁড়বার সঙ্গে সঙ্গে তাদের স্কুল ও 
কাগজের জনপ্রিয়তাও খুবই বেড়ে গেল। এখন তিলক একটি 
আদর্শ কলেজ স্থাপনের কথা ভাঁবতে লাগলেন । 


৮ লোৌকমান্ত তিলক 


১৮৮৪ খীষ্টাব্দের অক্টোবর মাসে পুনায় একটি জনসভায় 
দাক্ষিণাত্য শিক্ষা সমিতি’ নামে একটি প্রতিষ্ঠান গড়ে তোলার 
প্রস্তাব গৃহীত হ’লো। এই সমিতির লক্ষ্য হবে অল্প ব্যয়ে 
জনসাধারণের মধ্যে শিক্ষা-বিস্তার করা ও দেশে যথাসম্ভব অধিক 
সংখ্যায় স্কুল-কলেজ গ’ড়ে'তোল!। তিলকের প্রস্তাব অনুসারে 
স্যার উইলিয়াম ওয়েডারবার্ন, বিচারপতি তেলাং প্রভৃতি. 
বিখ্যাত ব্যক্তিরাও এই সমিতির পরিচালক সভায় রইলেন । এই 
সমিতি স্থাপনের মাত্র দু'মাস বাদেই একটি কলেজ স্থাপিত 
হলো । এই কলেজের জন্য আশী হাজার টাকা সাহায্য হিপাবে 
পাওয়া গেল। এ সময়ে বোস্বাইয়ের গভর্নর ছিলেন স্তার জেমস্‌ 
ফাগ্র্দন। তার নাম অনুসারে এ কলেজের নাম হ’লো ফাগুন 
কলেজ'। ফলে সরকারী শিক্ষাবিভাগ থেকে সহজেই অর্থ 
সাহায্য পাওয়া গেল। এইভাবে পাঁচ বছরের মধ্যে কলেজের 
'আঘিক অবস্থার বেশ উন্নতি হ’লো। 

কলেজের উন্নতির সঙ্গে সঙ্গে তিলকের সহকর্মীরা তাদের 
আত্মত্যাগের আদর্শ ভুলে গেলেন। তাদের কাছে দেশে শিক্ষা- 
বিস্তারের চেয়ে অর্থোপার্ভনটাই বড়ে। হয়ে উঠলো । তারা 
কলেজে কাজ করতে করতে অন্য কাজ করতে লাগলেন। তিলক 
এই আদর্শচ্যুতি সহ্য করতে পারলেন না। তিনি বললেন; 
দাক্ষিণাত্য শিক্ষা সমিতির সদস্যরা সমিতির কাজ ছাড়া আর 
কিছুই করতে পারবেন না। এনিয়ে তার সঙ্গে সমিতির অন্যান্য 
সদস্তদের মতবিরোধ ঘটলো। এই সময়ে সমাজ সংস্কারের 
ব্যাপার নিয়েও আগাঁরকরের সঙ্গে তার মতভেদ দেখা দিলো। 


লোকগান্য তিলক a 


আগারকর ছিলেন দ্রুত সমাজ সংস্কারের পক্ষপাতী । তিনি 
বললেন, আইন ক’রে আমাদের সমাজে যা কিছু কুসংস্কার 
আছে, তা অবিলম্বে দূর করা হোক । কিন্তু তিলক বললেন, তাতে 
জনসাধারণের ওপর জুলুম করা হবে। আইন ক’রে কখনও প্রকৃত 
সমাজ সংস্কার করা যায় না। শিক্ষাবিস্তারের দ্বারা জনসাধারণকে 
কুসংস্কার সম্পর্কে আগে সচেতন ক'রে তুলতে হবে। তাহ’লেই 
কুসংস্কারগুলি একে একে আপন! থেকেই দূর হবে। এই সময়ে 
তরুণ যুবক গোপালকৃষ্ণ গোখেল দাক্ষিণাত্য শিক্ষা সমিতির সভ্য 
ছিলেন। কিন্তু তিনি “সার্বজনিক সভা’ নামে অন্য একটি 
প্রতিষ্ঠানের পত্রিকা সম্পাদনা করছিলেন । কেবল তাই নয়, তিনি 
এ প্রতিষ্ঠানের সেক্রেটারীর পদ-ও নিলেন। তিলক এ বিষয়ে 
ঘোরতর আপত্তি জানালেন। তিনি বললেন, গোখেল ফাগুসন 
কলেজের ইংরেজী সাহিত্যের অধ্যাপক । তিনি যদি বাইরের 
কাজে মন দেন, তাঁতে অধ্যাপনার ক্ষতি হবে। সুতরাং গোখেলের 
পক্ষে এ পদ নেওয়া উচিত হবে না। 

তিলকের এই মত কিন্তু তীর সহযোগীদের মনঃপূত হ’লো না। 
তারা তিলককে তাদের শত্রু ঝলেই মনে করতে লাগলেন । ফলে 
তিলক ছুঃখে ক্ষোভে পদত্যাগপত্র পেশ করলেন। এখন থেকে 
সমিতির সঙ্গে তার কোনও সম্পর্ক রইলো না। 


চান্র 
দাক্ষিণাত্য শিক্ষা সমিতি’ কেবল শিক্ষাবিস্তারের উদ্দেস্টেই 
গঠিত হয়েছিল। কিন্তু “মারাঠা” ও “কেশরী” কাগজ ছু'খানি 


১০ লোবমান্ তিলক 


এঁ প্রতিষ্ঠানের মুখপত্র হ'লেও সেগুলি কেবল শিক্ষা-বিষয়েই 
সীমাবদ্ধ ছিল ন1। সেগুলি রাজনীতির ক্ষেত্রেও নির্ভীকভাবে 
পদার্পণ করেছিল এবং সেগুলির বৃটিশ-বিরোধী বলিষ্ঠ নীতি 
সেগুলিকে সার! মহারাষ্ট্রে জনপ্রিয় ক'রে তুলেছিল। তাই এই 
কাগজ ছু'খানি শিক্ষা সমিতির কাছে এক সমস্ত! হয়ে উঠল। 
কারণ, স্কুল ও কলেজ ঠিকমতো চালাবার জন্ত বা দেশে সেগুলির 
সংখ্যা বাঁড়াবার জন্য সরকারী সাহায্য অপরিহার্য। অন্যপক্ষে, 
“মারাঠী” ও “কেশরী” যদি বৃটিশ-বিরোধী নীতি ত্যাগ করে, 
তবে তা কেবল এঁ কাগজ ছু'খানির জনপ্রিয়তাই নষ্ট করবে না, 
তা হবে দেশের প্রতি বিশ্বাসঘাতকতার সমান। এই অবস্থায় 
শিক্ষা সমিতি কাগজ ছু'খানির সঙ্গে প্রতিষ্ঠানের সম্পর্ক ছেদ 
করতে চাইলো । কাগজ ছুখানি জনপ্রিয় হ'লেও আদৌ লাভজনক 
ছিল না। তাই কে এই কাগজ ছু'খানি চালাবার দায়িত্ব নিতে 
যাবে? আবার তিলকই এগিয়ে এলেন। তিনিই ১৮৯১ 
্রীষ্টাব্দের সেপ্টেম্বর মাস থেকে “কেশরী” ও “মারাঠা” কাগজ 
ছু'্খানির একমাত্র মালিক হলেন । এই সময়ে কাগজ ছু'খানির 
সাত হাজার টাকা দেনা ছিল। তা তার ঘাড়েই পড়ল। 

স্কুল ও কলেজ থেকে পারিশ্রমিক হিসাবে তিলক বিশেষ কিছু 
পেতেন না। তবু যা পেতেন, তাঁতে কৌনও রকমে তার সংসার 
চলে যেতো । কিন্তু এখন স্কুল ও কলেজের সঙ্গে তার সম্পর্ক 
ন! থাকায় সেই সামান্য আয়ও রইলো ন।। কিন্ত তাঁতেও তিলক 
ভয় পেলেন না । তিনি হঠাৎ তীর কাগজে বিজ্ঞাপন দিলেন যে, 
তিনি আইনের ছাত্রদের পড়াবার জন্যে ক্লাস খুলছেন, ছাত্ররা! 

অল্প ব্যয়ে তার ক্লাসে যোগ দিতে পারেন। তার এই নুতন 
পরিকল্পনা সাঁফল্যমণ্ডিত হ'লো। ছাত্ররা দলে দলে এসে তার 
ক্লাসে ভতি হলেন। এমন কি অনেক উকিলও তার ক্লাসে এসে 
ভি হলেন। হিন্দু আইন সম্পর্কে তিলকের অসাধারণ জ্ঞানের 
কথা সকলেই একবাক্যে স্বীকার করলো । কেলকর ও হরিনারায়ণ 
গোখেল তিলকের কাগজে সহকর্মী ছিলেন। আইন শিক্ষা দানের 
জন্য তিলক তাদেরও সহযোগী হিসাবে নিয়োগ করলেন। 
এইভাবে তিলকের জীবিকা! উপার্জনের একটা ব্যবস্থা হ’লে! । 
আইনের স্কুল ও কাগজ ছু'খানির মধ্যেই কিন্ত তিলকের 
অসামান্য কর্মশক্তি সীমাবদ্ধ রইলো না। ১৮৮৫ খ্রীষ্টাব্দে ভারতীয় 
জাতীয় কংগ্রেসের প্রতিষ্ঠা হয়েছিল। এই কয়েক বছর তিলক এ 
প্রতিষ্ঠানের সঙ্গে যুক্ত ছিলেন না। শিক্ষাবিস্তারের কাজে 
সর্বশক্তি নিয়োগ করাই ছিল তার আদর্শ। কিন্তু এখন শিক্ষা 
সমিতির সঙ্গে তার সম্পর্ক ছিন্ন হওয়ায় তিনি ১৮৮৯ খ্রীষ্টাব্দের মার্চ 
মাসে কংগ্রেসের জন্য কাজে নামলেন। এঁ বৎসর বোস্বাইয়ে 
নিখিল ভারতীয় জাতীয় কংগ্রেসের অধিবেশন হলো । তিলক 
পুনা থেকে দশ হাজার টাক! সংগ্রহ ক'রে পাঠালেন। এ 
অধিবেশনে তিনি প্রতিনিধি হিসাবেও যোগ দিলেন। ১৮৮৯ 
খ্রীষ্টাব্দে কংগ্রেসের বোম্বাই অধিবেশনটি বিশেষভাবে স্মরণীয় । 
কারণ এ বৎসর ভারতের জাতীয় আন্দোলনের তিন জন নেতা 
সর্বপ্রথম কংগ্রেসের মঞ্চে আত্মপ্রকাশ করেছিলেন। এই তিনজন 
হলেন বাঁলগঙ্গাধর তিলক, লালা লাজপত রায় এবং গৌপালকৃষ্ণ 
গোখেল। এ বৎসর পুনীয় বোম্বাই প্রাদেশিক সভার 

যে বাধ্ধিক অধিবেশন হ’লো| তাতেও তিলক অন্ততম নেতাঁরূপে 
দেখ! দিলেন । 

কিন্ত ভারতীয় জাতীয় কংগ্রেস বা বোম্বাই প্রাদেশিক সভা 
তখনও ঠিক বুটিশ-বিরোধী প্রতিষ্ঠানে পরিণত হয়নি। সেগুলি 
তখনও ইংরেজদের কাঁছে আবেদন-নিবেদনের পথকেই দেশের 
উন্নতির পথ ব'লে মনে করতো । এ প্রতিষ্ঠানগুলিকে বৃটিশ- 
বিরোধী ক'রে গণড়ে তুলবার মহান্‌ দায়িত্ব তিলকের ওপরই 
পড়েছিল । তবে তিলক প্রথম দিকে বুটিশ-বিরোধী প্রচারকার্ষের 
জন্য করগ্রেন বা প্রাদেশিক সভার মঞ্চের চেয়ে তার কাগজ 
ছু'খানিকেই বেশী ব্যবহার করেছিলেন । চীনদেশে ইংরেজরা 
যেমন আফিমের ব্যাবসা ক'রে সারা দেশটাকে নিক্রিয় ক'রে দিতে 
চেষ্টা করেছিল, ভারতবর্ষে তেমনি তারা করছিল মদের ব্যাবসা । 
মদের ব্যাবদার প্রসারের জন্য ইংরেজ সরকারের আবগারী 
বিভাগগুলি খুব উৎসাহের সঙ্গে কাজ করত। তাঁদের একান্ত 
লক্ষ্য ছিল আবগারী বিভাগের আয় যথাসম্ভব বাড়ানে। ৷ 
তাঁতে ভারতীয়দের সর্বনাশ করা হচ্ছিল। তিলক তার কাগজে 
সরকারের আবগারী নীতির নিন্দা করতে লীগলেন। এ সময়ে 
লবণের উপর যে কর বসাঁনে! হয়েছিল, তাতে জনসাধারণের 
দুর্দশার সীমা ছিল না। তিলক এই লবণ আইনের বিরুদ্ধেও 
তার কাগজে তীব্র সমালোচনা করতে লাগলেন। লবণ আইন 
সম্পর্কে একখানি চিঠি ছেপে তিনি রাজদ্রোহের অপরাধে 
অভিযুক্ত হ'তে বসলেন। এই চিঠিখানি লিখেছিলেন রাঁস্ডেন 
নামে জনৈক ইংরেজ-_মাঞ্েন্টার থেকে । এই চিঠিতে রাস্ডেন 

ভারতবাসীকে লবণ আইন অমান্য ক’রে নিজ নিজ ব্যবহারের জন্য 
লবণ প্রস্তুত করতে পরামর্শ দিয়েছিলেন। রাস্ডেনের এই 
পরামর্শ তিলকের অত্যন্ত মনঃপৃত হয়েছিল। নইলে তিনি 
রাজদ্রোহের অপরাধে অভিযুক্ত হওয়ার সম্ভাবনা সত্বেও এ চিঠি 
কখনও ছাপতেন না। এই প্রসঙ্গে স্মরণীয় যে, এই চিঠি প্রকাশের 
কিছু কম অর্ধশতাব্দী বাদে মহাত্মা গান্ধী লবণ আইন অমান্ত 
ক'রে রাস্ডেন ও তিলক-প্রদশিত পথেই অগ্রসর হয়েছিলেন । 
তিলক সেদিন এই পথে অগ্রপর হ'তে পারেননি, তার একমাত্র 
কারণ, ভারত তখনও এ ধরনের আন্দোলনের জন্য প্রস্তুত 
ছিল নাঁ। তিলক, লালা লাজপত রায় এবং বিপিন চন্দ্র পাল, এই 
তিনজন বিপ্লবী নেতার চেষ্টায় ভারত ধীরে ধীরে সেজন্য প্রস্তুত 
হয়েছিল। ভারতের বিপ্লবী আন্দোলনের ইতিহাসে এই ত্রিমূ্তি 
তাই “বাল” “লাল” “পাল” নামে পরিচিত । 

কংগ্রেস তার বিভিন্ন অধিবেশনে সরকারের লবণ আইন, 
আবগারী আইন, বন সংক্রান্ত আইন ও অস্ত্র আইনের বিরুদ্ধে ' 
বার বার প্রস্তাব পাস করছিল। কিন্ত এইসব নিরীহ প্রস্তাবের 
প্রতি সরকার সম্পূর্ণরূপে উদাসীন ছিল। সরকারের এই 
গুঁদাসীন্ত এবং “বাল-লাল-পালের” ওজন্বিনী ভাষা ভারতকে 
ক্রমেই বিপ্লবের পথে এগিয়ে দিচ্ছিল। কিন্তু কংগ্রেসের সকল 
সদস্ত এই বিপ্লবের পথে অগ্রসর হ'তে চাইছিলেন না। তাদের 
কাছে আবেদন-নিবেদনের কুন্থুমাকীর্ণ পথই ছিল একমাত্র পথ। 
এই দলের নেতৃত্ব করছিলেন ফিরোজ শাহ, মেটা, গোপালকৃষ্ণ 
গোখেল প্রভৃতি নেতারা । এ'রা অদূর ভবিষ্যতে “নরমপন্থী” নামে 

পরিচিত হয়েছিলেন। আর বাল, লাল ও পালের নেতৃত্বে 
কংগ্রেসের মধ্যে যে বিপ্লবী দল গ’ড়ে উঠেছিল, তা-ই পরিচিত 
হয়েছিল “চরমপন্থী” নামে । এই ছুই দলের মধ্যে কংগ্রেস কিছুটা 
দুর্বল হয়ে পড়েছিল সত্য । কিন্তু তিলক ভারতকে বিপ্লবের যে 
কণ্টকাকীর্ণ পথ দেখিয়েছিলেন, সেই পথেই স্বাধীনতা-যুদ্ধের 
বিজয়-রথ একদিন অগ্রসর হয়েছিল । 

কেবল নিভাঁক বৃটিণ-বিরোধিতাই তিলকের একমাত্র নীতি 
ছিল না। কংগ্রেস মুষ্টিমেয় বুদ্ধিজীবীর প্রতিনিধিত্ব করে ব'লে 
এঁ সময় অভিযোগ করা হ'তো। এই অভিযোগ মিথ্যা ছিল না। 
তিলক কংগ্রেসকে সর্বসাধারণের প্রতিষ্ঠানে পরিণত করতে 
চাইলেন। গ্রাম আর কৃষকের দেশ ভারতবর্ষ । এখন থেকে 


কংগ্রেসে গ্রাম ও কৃষকদের সমস্ত। একটি প্রধান স্থান অধিকার . 


করলো'। এইভাবে তিলকই কংগ্রেসে গণ-আন্দোলনের বীজ 
বপন করলেন। 
পাচ 

শিক্ষাবিস্তার, সাংবাদিকতা ও রাজনৈতিক আন্দোলনের 
কাজ নিয়ে ব্যস্ত থাকলেও তিলক নানা বিষয় গভীরভাবে 
অধ্যয়ন করতেন। ভাঁরতবর্ষকে গভীরভাবে ভালোবাসায় 
ভারতের অতীত ও প্রাচীন এতিহ্য সম্পর্কে তার অসীম 
কৌতূহল ছিল। ভারতের প্রাচীন শাস্ত্র, বেদ, বেদাঙ্গ, গীতা, 
জ্যোতিথ্থিদ্যা, গণিত, সব কিছুই তাকে আকৃষ্ট করতো'। গণিত 
ও সংস্কৃত ভাষায় তার অসামান্য পাণ্ডিত্য থাকায় ভারতের 
প্রাচীন এঁতিহ্যকে ঠিকমতো বুঝবার ক্ষমতাও তার ছিল । 

ভারতে আর্ধগণের আগমন এবং খগবেদের রচনাকাল 
সম্পর্কে পাশ্চাত্য পণ্ডিতরা অনেক গবেষণা ও আলোচনা 
করেছিলেন। তাদের মতে, খগ বেদ খ্ৰীষ্টপূর্ব ২০০০ থেকে ১২০০ 
অব্দের মধ্যে কোনও সময়ে রচিত হয়েছিল । তার! সাধারণত 
বৈদিক সাহিত্যের বিকাশ ও ভাষার ওপর নির্ভর করেই এই 
সিদ্ধান্তে এসেছিলেন। কিন্ত কয়েক বছর পরিশ্রমের পর তিলক 
অন্য এক সিদ্ধান্তে পৌছলেন। এ সিদ্ধান্ত অনুসারে তিনি 
খগবেদের রচনার কাল স্থির করলেন শ্রীষ্পুর্ব ৪০০০ অব্দের 
কাছাকাছি সময়ে। ১৮৯২ খ্রীষ্টাব্দে লণ্ডনে নবম প্রাচ্য সম্মিলন 
হচ্ছিল। এঁ সন্মিলনে তিলক একটি প্রবন্ধ পাঁঠালেন। প্রবন্ধটি 
নাম “মৃগশীর্ধ” (01০0) পর বৎসর প্রবন্ধটি পুস্তকাকারে 
প্রকাশিত হ'লো]। প্রবন্ধটিতে তিলকের গভীর পাণ্ডিত্যের 
পরিচয় মেলে। ১৮৮৯ শ্রীষ্টাব্দের কাছাকাছি সময়ে গীতা পড়তে 
পড়তে হঠাৎ শ্রীকৃষ্ণের একটি উক্তি তার অদ্ভুত ঠেকল। শ্রীকৃষ্ণ 
বলছেন-_-“মাসগুলির মধ্যে আমি মার্গশীর্ষ” ( অর্থাৎ অগ্রহায়ণ )। 
বেদ, বেদাঙ্গ, গণিত ও জ্যোতিবিদ্যায় অসাধারণ পণ্ডিত তিলক 
এই উক্তির পেছনে কী অর্থ আছে, তা উদ্ঘাটন করবার জন্তে 
গভীরভাবে গবেষণা করতে লাগলেন। অবশেষে খগ বেদে 
মৃগশীর্ষ বা মৃগশিরা নক্ষত্রের বিভিন্ন উল্লেখ ও সেগুলির ব্যাখ্যা 
থেকে তিনি এই সিদ্ধান্তে এলেন যে, স্বর্য যখন মুগশিরার সন্নিকটে: 
ছিল, তখনই খগ বেদ রচিত হয়েছিল । জ্যোতিবিদ্যার সাহায্যে 
তিনি প্রমাণ করে দেখালেন যে, শ্রীষ্টের জন্মের চার হাজার 
বছর আগে এ ঘটনাটি ঘটেছিল। 
২ 

খগ.বেদের রচনার এইভাবে কালনির্ণয় ছিল সম্পূর্ণ অভিনব। 
পুরাতাত্বিক ও এতিহাসিকরা তিলকের মতকে মেনে না নিলেও 
তারা তিলকের পাণ্ডিত্যকে অস্বীকার বা তার মতকে খণ্ডন করতে 
পারলেন না। বইখানি পুরাতাত্বিক ও এঁতিহাসিকদের জগতে 
চাঞ্চল্যের সৃষ্টি করলো। 


ছয় 
জনসাধারণের মধ্যেই যে জাতির প্রকৃত শক্তি নিহিত আছে, 
তিলক তা ভালো করেই জানতেন । তাই কিভাবে জনসাধারণকে 
জাগ্রত করা যায়, কিভাবে তাদের সংঘবদ্ধ কর! যায়, সেই ছিল 
তার প্রধান চিন্তা । এই সমস্যার কিছুটা সমাধানের জন্য তিনি 
সার! মহারাষ্ট্রে গণপতি উৎসবের প্রচলন করেন। এই উৎমব 
প্রচলনের মধ্যে কিছুটা ধর্মীয় সংকীর্ণতা ছিল ব'লে মনে হ'তে 
পারে । কিন্ত প্রকৃতপক্ষে তা নয়। তিলক জানতেন, আমোদ- 
উৎসব ও ধর্মীয় চেতনার দ্বারা সাধারণ মানুষকে যতো সহজে 
সংঘবদ্ধ করা যায়, তেমনটি আর কিছুতে হয় না। ইউরোপের 
ইতিহাসেও বারে বারে তাই ঘটেছে। 
গণপতি উৎসব” প্রবর্তিত করার অন্য একটি কারণও ছিল । 
বোস্বাই প্রদেশে হিন্দু ও মুসলমানদের মধ্যে সুদীর্ঘকাল অবিচ্ছেদ্য 
বন্ধুত্ব ছিল। মুসলমানদের মহরমই ছিল বোম্বাই প্রদেশের 
জাতীয় উৎসব। মহরমে হিন্দু ও মুসলমানরা একসঙ্গে মিলিত 
হতেন। মহরমের সময় তাজিয়া বিসর্জনের যে মিছিল বেরোতে! 
হিন্দু-যুদলমান সকলে তাতে একসঙ্গে মিলিত হতেন। মহরম 

উৎসবের জন্য হিন্দুর! হাজার হাজার টাকা চাদা তুলে দিতেন। 
কিন্তু ১৮৯৩ খ্রীষ্টাব্দে হিন্দু-মুসলিম মৈত্রীর এই নির্মল আকাশে ' 
অকল্মাৎ হিংসা-ছেষের কালো! মেঘ ঘনিয়ে উঠলো! । 

বছরের পর বছর কংগ্রেস দেশবাসীর রাজনৈতিক অধিকারের 
জন্য দাবি জানাচ্ছিল। এই দাবির অর্থ ছিল দেশে পালামেন্টারী 
বা প্রতিনিধিত্বশীল সরকারের প্রতিষ্ঠা । কংগ্রেসে যেসব মুসলমান 
সদস্য ছিলেন, তারাও একবাক্যে এই দাবি সমর্থন করছিলেন 
কংগ্রেসের এই দাবি ইংরেজদের শিরংগীড়ার কারণ হয়েছিল । 
তাই ইংরেছ্গর। এখন হিন্দু ও মুনলানদের মধ্যে বিরোধ ঘটাবার 
চেষ্টা করতে লাগলো। আলিগড় কলেজ ছিল মুসলমানদের একটি 
প্রধান সাংস্কৃতিক কেন্দ্র। আলিগড় কলেজের অধ্যক্ষ ছিলেন 
বেক সাহেব । তিনি হিন্দু-মুসলমানের মধ্যে কৌশলে বিভেদের 
বীজ বপন করলেন। তিনি বললেন, “ভারতে পালণমেন্টারী 
প্রথা প্রবর্তনের চেষ্টা ব্যর্থ হ'তে বাধ্য। কারণ, পালরমেন্টারী 
প্রথা প্রবর্তিত হ'লে তাতে ভারতের সংখ্যালঘু মুসলমান সম্প্রদায় 
সংখ্যাগুরু হিন্দু সম্প্রদায়ের অধীন হয়ে পড়বে। তা মুসলমানরা 
কখনই শান্তচিত্তে মেনে নেবে না।” মুসলমান সম্প্রদায়ের 
বিখ্যাত নেতা স্যার সৈয়দ আমেদ খানও বেক সাহেবের কথার 
প্রতিধ্বনি করলেন। কেবল তাই নয়, এই সময় হিন্দুরা একটি 
মারাত্মক ভুল করলেন। ভারতের বিভিন্ন স্থানে গো-হত্যা নিবারণের 
জন্য আন্দোলনকে ক্রমেই জোরালো করা হ'তে লাগলে! । 
ইংরেজ শাসকরা এবং তাঁদের কৃপাপুষ্ট- মুসলমান নেতার! এতে 
তাদের প্রচারকার্ে সুবিধা পেলো । অবশেষে ১৮৯৩ খ্রষ্টাব্দের 

আগস্ট মাসে বোশ্বাইয়ে হিন্দু ও মুসলমানের মধ্যে ভায়াবহ দাগ! 
বাঁধলো। | এই দাঙ্গায় বহু লোক হতাহত হলো । 

উভয় সম্প্রদায়ের চেষ্টায় দাঙ্গ। শীভ্রই থেমে গেলেও হিন্দু ও 
মুসলমানের মধ্যে সেই সম্প্রীতি আর রইলো না। হিন্দুরা 
মহরমের শোভাযাত্রায় যোগ দেওয়া বন্ধ করলো । এইভাবে 
বোম্বাই প্রদেশের হিন্দুরা একটি বাধিক উৎসব থেকে বঞ্চিত 
হ’লেো|। কিন্ত প্রত্যেক জাতিরই বাধিক উৎসব থাকে । এ 
ধরনের উৎসব ছাড়া জাতির প্রাণের উৎস ক্রমেই শুকিয়ে আসে। 
তিলক একথা ভালো ক'রেই জানতেন। তাই তিনি মারাঠাদের 
জন্য একটি জাতীয় উৎসবের সন্ধান করতে লাগলেন। মারাঠাদের 
প্রায় ঘরে ঘরে গণেশের পুজো হয়ে থাকে। পেশোয়াদের 
আমলে এই গণেশের পুজোকে কেন্দ্র ক'রে বছরে বছরে যে উৎসব 
হতো, তা জাতীয় আকার ধারণ করেছিল। মারাঠাদের সে 
গৌরবের দিন আজ আর নেই, সেই জাতীয় উৎসবও গেছে। 
তিলক মারাঠাদের অতীত গৌরবের কথা স্মরণ করিয়ে দিতে 
চাইলেন, চাইলেন পুনরায় প্রবর্তন করতে ‘গণপতি উৎসব’ | ১৮৯৩ 
্রীষ্টাব্দে তার প্রয়াসে ও প্রেরণায় পুনায় আবার গণপতি 
উৎসবের সূত্রপাত হ’লে! । অনন্ত চতুর্দশীর দিন গণপতির বিসর্জনের 
মিছিল মারাঠাদের সংঘবদ্ধ হবার এক নূতন পথ দেখালো । 
দু’ বছরের মধ্যেই গণপতি উৎসব জাতীয় আকার ধারণ করলো । 
এমন কি মুসলমানরাও এই উৎসবে যোগ দিতে লাগলো। সারা 
মহারাষ্ট্রে গণপতি উৎসবের শত শত কেন্দ্র গড়ে উঠলো । ১৯৫ 
খ্রীষ্টাব্দে দেখা গেল, পুনা ছাড়া আরও ৭২টি শহরে গণপতি উৎসব 


অপ ২. ০০ 

বিপুল সমারোহে সম্পন্ন হচ্ছে। কেবল মাদ্রাজ, যোধপুর, জয়পুর, 
মথুরা, বেনারস, দ্বারকা, করাচী বা কলকাতার মতো ভারতীয় 
শহরেই নয়, দূর আদেন ও নাইরবির মতো! জায়গাতেও প্রবাসী 
ভারতীয়রা এ উৎসব পালন করছেন। ৃ 

গণপতি উৎসবের মধ্য দিয়ে তিলক জাতীয় জাগরণের এক 
অপূর্ব কৌশল আবিষ্কার করেছিলেন। আজকার সর্বজনীন 
পৃঁজোগুলি তারই সাক্ষ্য দিচ্ছে। 

তিলক মহারাষ্ট্রে আরও একটি জাতীয় উৎসবের প্রবর্তন করেন, 
তা ‘শিবাজী উৎসব । ১৮৯৫ খ্ৰীষ্টাব্দের গোড়ার দিকে “নেটিভ 
ওপিনিয়ন” নামে একটি সাপ্তাহিক কাগজে শিবাঁজীর বিস্মৃতপ্রায় 
সমাধিমন্দির সম্পর্কে একটি প্রবন্ধ প্রকাশিত হয়। একজন 
ইংরেজ এতিহাসিকও তার বইয়ে শিবাজীর সমাধিমন্দিরের 


দুরবস্থা সম্পর্কে লেখেন__ 

“এ অদূরে পাহাড়ের ওপর মহারাজ শিবাজীর সমাধিমন্দির দেখ! বায়। এ মন্দিরের 
ভভ্যন্তরভাগ বৃক্ষ ও লতাগুল্মে আচ্ছন্ন হয়েছে ; বড় বড় গাছ এর চত্বরের পাথর ভেদ ক'রে 
উঠেছে; কাছেই যে মন্দিরটি রয়েছে, তারও ছুরবস্থার সীমা নেই ; মন্দিরের সধ্যস্থিত যুতি 
মাটিতে গড়াচ্ছে ।*০**শ আজ আর শিবাজীর কথা কেউ ভাবে ন! ; শিবাজী মহারাজের 
সমাধিমন্দিরের সংস্কারের জন্য আজ কেউ বছরে একটি টাকাও খরচ করে নাঃ অথচ এই 
শিবাজী মহারাজ বিশাল এক সাম্রাজ্যের অধীশ্বর ছিলেন।” 


শিবাজীর সমাধিমন্দিরের প্রতি অবহেলাকে তিলক মারাঠা 
জাতির চরম আত্মবিস্বৃতির লক্ষণ বলেই মনে করলেন। 
অবিলম্বেই তিনি এই জাতীয় কলঙ্ক মোচনের জন্য ডাক দিলেন । 
তিলকের এই আহ্বান বিদ্যুতের মতো সারা মহারাষ্ট্রে ছড়িয়ে 
পড়লো মহারাষ্ট্র থেকে তা ছড়িয়ে পড়লো ভারতের অন্যান্য 

অঞ্চলেও । ৩০-এ মে তারিখে পুনায় এক জনসভা হ'লো। 
তিলকের বিরুদ্ধবাদী *ন্ুধাকর” পত্রিকাও উচ্ছুসিতভাবে স্বীকার 
করলো, ইংরেজদের এ দেশ অধিকারের পর এমন জনসমাঁবেশ 
দেখা যায় নি। সার! মহারাষ্ট্রের গরীব কৃষক, শ্রমিক ও ছাত্র 
থেকে ধনিক, বণিক, জায়গিরদার, সকলেই তিলকের ডাকে 
সাড়া দিলো। আ্যাংলো-ইগ্ডিয়ান কাগজগুলি ও বৃটিশ সরকার 
নানাভাবে এতে বাধার স্থপ্টি করতে চাইলেও জনজাগৃতির এই 
প্রবাহের সামনে তাঁদের সকল চেষ্টা ব্যর্থ হ’লো। ১৫-ই 
এপ্রিল ছিল শিবাজীর জন্ম দিন। পর বৎসর (১৮৯৬ খ্রীষ্টাব্দে ) 
এ দিনটি রায়গড় দুর্গের উপরে শিবাজী উৎসব মহাসমারোহে 
অনুষ্ঠিত হ'লো। “জয়, শিবাজীর জয়!” ধ্বনিতে ধ্বনিত 
হ’লো| সারা মহাঁরাষ্ট্র। শিবাজী উৎসবের তরঙ্গ সুদূর বাংলাদেশেও 
এসে পৌছলো। রবীন্দ্রনাথ এই শিবাজী উৎসবের উদ্বেশেই 
রচনা করলেন তার সুবিখ্যাত কবিতা--“শিবাজী উৎসব 1৮ 
শিবাজী মুঘলদের বিতাড়িত ক'রে মহারাষ্ট্রে এক স্বাধীন 
সাআাজ্যের প্রতিষ্ঠা করেছিলেন । তাই শিবাজী উৎসবের মধ্যে 
সেই কথা বারে বারে ঘোষিত হ'লো। ঘোষিত হ’লে! পুনরায় 
স্বাধীন মহারাষ্ট্র তথা স্বাধীন ভারত প্রতিষ্ঠার অটল সংকল্প । 


সাত 
এই সময়ে মহারাষ্ট্রে অন্যতম শক্তিশালী প্রতিষ্ঠান ছিল 
“সার্বজনিক সভ।।” এই প্রতিষ্ঠানের নেতৃত্ব করছিলেন বিচারপতি 
মহাদেও গোবিন্দ রানাডে ও গোপালকুষ্ণ গোখেল। রানাঁডে 

ও গোখেল, দু'জনেই ছিলেন নরমপন্থী, তাঁর! বৃটিশ রি 
কাছে সবিনয় অনুরোধ করাকেই জাতীয় উন্নয়নের একমাত্র পন্থ 
ব’লে মনে করতেন | তাই তিলকের নেতৃত্বে মারাঠী জনসাধারণ যে 2০. 

সংগ্রামী চেতনায় উদ্বুদ্ধ হয়েছিল, তাঁর সঙ্গে এই সভার নীতি ও 
কার্যকলাপের সংগতি ছিল ন!। তিলকও কয়েক বৎসর যাবৎ 
এই সভার সদস্ত ছিলেন। কিন্ত তার সমর্থকদের সংখ্যা এখানে 
বেশী না হওয়ায় এই সভাকে বুটিশবিরোধী নীতি ও পথ গ্রহণ 
করানো অসম্ভব হয়ে পড়েছিল । তাই তিলক এখন স্থির করলেন 
এই সংস্থায় তার সমর্থকের সংখ্যা বাঁড়াবেন। ফলে তিলকপন্থীর। 
দলে দলে সার্বজনিক সভায় যোগ দ্রিলেন। অবশেষে সার্জনিক 
সভার নেতৃত্ব তীদের হাতেই এলো । সার্বজনিক সভাতেও এখন 
তিলক হলেন সর্বাধিনায়ক । 

রানাডে ও গোখেলের “নরমপন্থী” দল মহারাষ্ট্রে জনপ্রিয়তা 

হারিয়েছিল। তার আরও প্রমাণ পাওয়া গেল কয়েকটি নির্বাচনে । 
১৮৯৫ খ্রীষ্টাব্ধে তিলক পুনার সিটি মিউনিসিপ্যালিটির সদস্ত 
নির্বাচিত হলেন । ১৮৯২ খ্রীষ্টাব্দের সংস্কার আইন অনুসারে 
বোম্বাইয়ে প্রাদেশিক আইনসভায় আটজন নির্বাচিত সদস্তের 
স্থান হয়েছিল । ১৮৯৫ খ্রীষ্টাব্দে এই আইন অনুসারে যখন নিবীচন 
হ’লো, তখন তিলক প্রাদেশিক আইনসভার সদস্তপদের প্রার্থী হয়ে 
গ্রতিদন্দ্িতীয় নামলেন। রানাডে ও গোখেলের দল তার বিরুদ্ধে 
একজন সরকারী কর্মচারীকে দাড় করালেন এবং তীরা ব্যক্তি- 
গতভাবে এ প্রার্থীর জন্যে প্রচার-কার্য চালাতে লাগালেন 


গরুড় নি এক পা উকিলও 7৬৫৭ কিন্তু 


৪6০ রত 


রি ৬ 

নির্বাচনে তিলকই হলেন জয়ী । তিলক পেলেন ৩৫টি ভোট, 
গরুড় পেলেন ২৬টি ভোট, আর রানাডে ও গোঁখেলের সমধ্থিত 
প্রার্থী পেলেন ২টি ভোট । তিলকের নির্বাচনে সরকারী মহল ও 
আযাংলো-ইণ্ডিয়ান খবরের কাগজগুলি গভীর উদ্বেগ বোধ 
করতে লাগলো!। “টাইমস্‌ অব ইণ্ডিয়া” ও “বোম্বে গেজেটের” 
মতো আ্যাংলো-ইণ্ডিয়ান কাঁগজগুলি তিলকের নির্বাচনকে 
বাতিল ক'রে দেওয়ার জন্য গভর্নরকে অন্থুরোধ করতে লাগলো-_ 
তিলকের মতো একজন রাজদ্রোহী গভর্নরের কাউন্সিলে আসন 
পাবেন, এর চেয়ে ভয়ংকর ব্যাপার আর কি হ'তে পারে! 
১৮৯২ শ্রীষ্টাব্দের সংস্কার আইন অনুসারে সে ক্ষমতা গভর্নরের 
ছিল। কিন্তু গভর্নর তা করলেন না। তিলকের জনপ্রিয়তার 
কথা তিনি জানতেন। তিলককে আইন সভায় স্থান দিলে 
তার তাপ যদি কিছুটা কমে, এই আশায় তিনি তার নির্বাচন 
মঞ্জুর করলেন। তিলক গভর্নরের আইনসভায় যোগ দিলেন । 
এতোদিন কাউন্সিলররা সরকারী প্রস্তাবে সবিনয় সমর্থন 
জানিয়ে নিজ নিজ খেতাব বজায় রাখতেন। কিন্তু তিলক 
কাউন্সিলে যোগ দিয়ে সরকারী বাজেটের তীত্র সমালোচনা! 
করলেন। এইভাবে ভারতে পালণমেন্টারী রাজনীতির গোড়াপত্তন 
হ’লো। এই নীতিই পরে মতিলাল নেহরু ও দেশবন্ধু চিন্তরগ্রন 
দাশের নেতৃত্বে উল্লেখযোগ্য বিকাশ লাভ করেছিল । 

দু’ বছর বাদে ১৮৯৭ খ্রীষ্টাব্দে যখন আবার কাউন্সিলের নির্বাচন 
হ’লো, তখনো| তিলক সগৌরবে নির্বাচিত হলেন। সারা মহারাষ্ট্র 
সেদিন তার চেয়ে জনসাধারণের যোগ্য প্রতিনিধি আর কে ছিল! 

পরে তিনি রাজদ্রোহের অপরাধে দণ্ডিত হ'লে স্বেচ্ছায় এই 
পদ ত্যাগ করেন। 


আট 

১৮৯৫ খ্রীষ্টাব্দে দক্ষিণ ভারতে এক ভয়ংকর দুর্ভিক্ষের ছায়াপাঁত 
ঘটলো। পুনায় এ বছর কংগ্রেসের যে অধিবেশন হ’লো, তাতে 
কৃষকদের ছুরবস্থার কথাই স্থান পেলো! সবচেয়ে বেশী। তিলক 
এ বিষয়ে একটি প্রস্তাব উথ্থাপন ক'রে বললেন, “প্রজাদের খাজনা 
অনেকক্ষেত্রে প্রায় সাতগুণ বাড়ানো হয়েছে। ভারত সচিব রাজস্ব 
বৃদ্ধির পরিমাণের যে সীমা নির্দিষ্ট ক’রে দিয়েছিলেন, এতে তা 
লঙ্ঘন কর! হয়েছে। প্রজাদের এই দুরবস্থার প্রতিকার হওয়া 
চাই।” 

পর বৎসর অনাৰৃষ্টি হওয়ায় দুর্ভিক্ষ সম্বন্ধে আর সন্দেহ 
রইলো না। দুর্ভিক্ষ সাহায্য আইনে, ছুতিক্ষ-পীড়িত অঞ্চলে 
প্রজাদের খাজনা কমাবার বা মকুব করবার ব্যবস্থা ছিল। কিন্তু 
কালেক্টররা এ আইন কার্যকরী করতে চাইলো না। তারা প্রজাদের 
উপর জুলুম ক'রে খাজনা আদায় করতে লাগলো । প্রজাদের 
অধিকাংশকে ঘর-বাড়ি, ঘাট-বাটি, জিনিসপত্র বিক্রি ক'রে খাজনা 
মেটাতে হ’লো। প্রজাদের ছুরবস্থা ও লাঞ্ছনার অবধি রইলো না। 
১৮৭৬ খ্রীষ্টাব্দে যে ভয়ংকর ছুভিক্ষ হয়েছিল, তাতে সাহায্য করবার 
জন্য ইংলণ্ডে একটি 'ছুভিক্ষ সাহায্য তহবিল’ খোলা হয়েছিল। 
এবারও এ রকম সাহায্য তহবিল খোলার জন্য চারিদিকে দাবী 
উঠলো। কিন্তু ইংরেজ সরকার এ রকম তহবিল খোলার কোনও 

প্রয়োজনীয়তা নেই ব'লে বার বার ঘোষণা করলো । কেবল তাই 
নয়, এই সময়ে রানী ভিক্টোরিয়ার শাসন কালের ষাট বৎসর পূর্ণ 
হওয়ায় মহাসমারোহে জয়ন্তী পালনের জন্য দেশময় প্রস্তুতি চলতে 
লাগলো। সরকারের এই সকল নিলজ্জ হৃদয়হীনতা তিলক 
নীরবে সহ্য করলেন না। তিনি তার কাগজে এ সম্পর্কে নির্ভাক 
ভাবে সমালোচনা করতে লাগলেন । তিনি ছৃতিক্ষ সাহায্য 
আইনের ধারাগুলি সম্পর্কে প্রজাদের সচেতন ক'রে দিতে 
চাইলেন। সার্বজনিক সভার সদস্তরা গ্রামে গ্রামে গিয়ে 
প্রজাদের বোঝাতে লাগলে! যে, সরকার ছুভিক্ষের সময় প্রজাদের 
জন্য খাজনা, কমাবার বা মকুব করবার ব্যবস্থা রেখেছেন; কিন্তু 
দুদীতিপরায়ণ কালেক্টররা সেই সরকারী ব্যবস্থাকে কার্যকরী 
করছে না। তাঁরা অতিরিক্ত খাজনা আদায় ক'রে নিজ নিজ 
পদোন্নতি চাইছে। এই অবস্থায় প্রজার! খাজনা দিতে অসমর্থ 
হ'লে তারা যেন কালেক্টরকে খাজনা না দেয় এবং আইনের 
সাহায্য নেয়। এ সম্পর্কে রাশি রাশি প্রচারপত্র ও পুস্তিকাও 
বিলি করা হলো । 

তিলক ও তার দলের লোকের! এইরকম প্রচারকার্ধ চালাবার 
ফলে সরকার খুবই অসুবিধায় পড়লো । সার্বজনিক সভার 
সদস্যদের অনেককেই তার! গ্রেফ তার করলো, অনেকের বিরুদ্ধে 
মামলা আনলো, অনেকের ওপর নানাভাবে লাঞ্চনা ও নির্যাতন 
চালালো । সার্বজনিক সভার সদস্তদের গ্রামাঞ্চলে চলাফের! ও 
তথ্যসংগ্রহের কাজে তারা পদে পদে বাধা দিলো। তা সত্বেও 
তিলক ও তার অনুগামীদের অভিযান সফল হ’লে|। বড়লাট 

মহারাষ্ট্র পরিদর্শনে যেতে বাধ্য হলেন। ইংলঙেও একটি 
দু্তিক্ষ সাহায্য তহবিল খোলা হ'লো। প্রজারা নিজেদের 
অধিকার সম্পর্কে অনেকখানি সচেতন হ'লো। 

এ বৎসর (১৮৯৬) কলিকাতায় কংগ্রেসের অধিবেশন 
হয়েছিল। কংগ্রেসে ছুভিক্ষ সম্বন্ধে আলোচনা হ'লো। কিন্ত 
কংগ্রেসে নরমপন্থীদের নেতৃত্ব থাকায় তারা এ বিষয়ে সরকারের 
কঠোর সমালোচনা করতে পারলেন না। তিলক এতে অত্যন্ত 
বিরক্ত হলেন এবং কংগ্রেসের এই নীতির তীব্র সমীলৌচনা ক'রে 
তার “কেশরী” কাগজে প্রবন্ধ লিখলেন। তিনি বললেন, “গত 
বারো বছর যাবৎ চেঁচিয়ে চেঁচিয়ে কংগ্রেসের গলা ধারে গেল, 
কিন্ত সরকার তার কথায় কর্ণপাত করলো ন1।-*'-**আমাদের 
শীসকর! আমাদের কথ! অবিশ্বাস করেন ব। সেই রকম মনোভাব 
দেখান। এখন আমাদের উচিত কোনও শক্তিশালী গঠনতান্ত্রিক 
পদ্ধতিতে সরকারের কানে আমাদের অভিযোগগুলি জোর ক'রে 
প্রবেশ করানো । সেজন্য অবশ্যই আমাদের অজ্ঞ গ্রামবাসীদের 
যথাসম্ভব রাজনৈতিক শিক্ষা দিতে হবে, তাঁদের সঙ্গে সমান 
হয়ে তাদের সঙ্গে মিশতে হবে, তাদের অধিকার সম্পর্কে তাঁদের 
সচেতন ক'রে তুলতে হবে। কিভাবে গঠনতান্ত্রিক উপায়ে 
সংগ্রাম করতে হয়, তাঁও তাদের শেখাতে হবে। কেবল 
তাহলেই সরকার বুঝবে যে, কংগ্রেসকে ঘৃণা করাই হ’লে! 
ভাঁরতবাসীকে দ্বণা করা। কেবল তখনই কংগ্রেসী নেতাদের 
চেষ্টা সাফল্যমণ্ডিত হবে৷” 

তিলক সেদিন ছুত্তিক্ষ-গীড়িত মহারাষ্ট্রের অক্ষম প্রজাদের 

খাজনা দিতে নিষেধ ক'রে যে নীতির অন্থসরণ করেছিলেন, তা 
সরকারী কাগজপত্রে “খাজনা বন্ধ অভিযান” নামেই অভিহিত 
হয়েছিল। পরবর্তা কালে কংগ্রেস এই খাজনা বন্ধ অভিযাঁনকে 
তাদের সংগ্রামের অন্ততম প্রধান অস্ত্ররূপে গ্রহণ করেছিলেন। 


সেদিক থেকে তিলককেই প্রকৃতপক্ষে “খাজনা বন্ধ আন্দোলনের” 
প্রবর্তক বলা চলে৷ 


নয় 

কথায় বলে, মরার ওপর খাড়ার ঘা। ঠিক তাই ঘটলো! 
মহারাষ্ট্রে। ছুণ্ডিক্ষে হাজার হাজার নরনারী ও গবাদি পশুর 
মৃত্যু হয়েছিল। তা যেন যথেষ্ট ছিল না। তাই ছু্ভিক্ষের পিছু 
পিছু এলো প্লেগরোগের মহামারী । ১৮৯৬ খ্রীষ্টাব্দে বোস্বাইয়ে 
এই প্লেগ রোগ প্রায় সর্বত্র দেখা দিয়েছিল । সেখান থেকে তা 
ছড়িয়ে পড়লো পুনায়। প্লেগের বিভীষিকায় সমগ্র দক্ষিণ ভারত 
আত্গ্রস্ত হয়ে রইলো। রাজনৈতিক নেতারা অনেকেই 
নিরাপদ আশ্রয়ের সন্ধানে পুনা ছেড়ে পালালেন। ধনী ও 
. মধ্যবিত্তদের মধ্যেও পলায়নের হিড়িক পড়ে গেলো। কিন্ত 
তিলক? তিনি জাতির এই দুদিনে নির্ভাকচিত্তে পুনাতেই 
রইলেন এবং আর্তের সেবায় অনীস্তভাবে আত্মনিয়োগ করলেন। 


প্রথম দিকে প্লেগ সম্পর্কে সরকার নিবিকার ছিলেন । কিন্তু 
দক্ষিণ ভারতের বিভিন্ন বন্দর থেকে 


গেলো, সেগুলিকে ইউরোপের বন্দরে 


ঢুকতে দেওয়া হ’লো না। 
প্লেগের আতঙ্কে ইউরোপও সন্ত্রস্ত হয়ে 


উঠলো । এই অবস্থায় 

সরকার “মহামারী ব্যাধি আইন” নামে একটি আইন পাস করলো । 
এই আইনের উদ্দেশ্য ছিল রোগের বিস্তার বন্ধ করা_রোগীদের 
থেকে নীরোগদের পৃথক ক'রে কোনও নিরাপদ আশ্রয়ে রাখা । . 
কিন্ত সরকারের এই আইন জনসাধারণের ওপর খড়ের মতো 
নেমে এলো। এই আইন হয়ে উঠলো প্লেগের থেকেও ভয়াবহ ৷ 
এই আইন অনুসারে র্যা সাহেব প্লেগ কমিশনার নিযুক্ত হয়ে 
এলেন। তার হৃদয়হীন নির্ুুদ্ধিতা বোম্বাই ও পুনায় বিভীষিকার 
স্থষ্টি করলো। রোগীদের থেকে নীরোগদের পৃথক করবার নামে, 
রোগ বিস্তার নিবারণের নামে, যে অরাজকতা শুরু হ’লো, ত! 
ভাষায় বর্ণনা করা যায় না। বিনা কারণে পিতামাতার কাছ 
থেকে সন্তানকে, স্বামীর কাছ থেকে স্ত্রীকে, পুত্রের কাছ থেকে 
বৃদ্ধ পিতামাতাকে নির্দয়ভাবে ছিনিয়ে অন্যত্র পাঠানো হ’তে 
লাগলো। বাড়ি তল্লাসির নামে গোরা সৈহ্যারা ঘরে ঘরে ঢুকে লুট- 
পাট চালাতে লাগালো। তারা অসংখ্য পরিবারের বাড়ির বিছানা 
ও আসবাবপত্র বিনা কারণে পুড়িয়ে দিতে লাগলো! ৷ স্ত্রীলোকদের 
নানাভাবে লাঞ্ছনা করতেও তারা কুষ্ঠিত হ’লো না। এইভাবে 
ুষ্টন, অগ্নিকাণ্ড ও অত্যাচারের যে তাগবলীলা স্থুরু হ’লো, তা 
দিনের পর দিন বিনা বাধায় চলতে লাগলো । পথে-ঘাটে মৃতদেহ 
ভূগীকৃত হয়ে উঠলো। তিলক এই সময়ে সরকারকে প্লেগ 
নিবারণ ও পৃথকীকরণের কাজে সাহায্য করবার জন্যে যথাসাধ্য 
চেষ্টা করছিলেন। কিন্তু সরকারী কর্মচারীদের এইসব হৃদয়হীন 
কারকলাপে তার সকল চেষ্টা ব্যর্থ হঠলো। তিনি নিজে একটি 
হাসপাতাল খুললেন, “মারাঠা” ও “কেশরী” কাগজে প্রবন্ধ 

লিখতে লাগলেন, লাট সাহেবর কাছে পত্র দিলেন। তিলক 
লিখলেন, “মনুষ্যরূপধারী যে মহামারী এখন নগরে রাজত্ব করছে, 
প্লেগের মহামাঁরীও তাঁর চেয়ে অনেক সন্গদয়।” 

কিন্ত র্যাণ্ডের অমানুষিক কার্যকলাপ অবিরাম চলতে 
লাগলো। আ্যাংলো-ইপ্ডিয়ান কাগজ “টাইমস্‌ অব ইগ্ডিয়া” 
তিলক সম্পর্কে বিষোদ্গার করতে লাগলো। তিলক যে 
বৃটিশ সাত্মাজের সবচেয়ে বড়ো শত্রু, তাকে যে অবিলম্বে রাজদ্রোহী 
হিসাবে দণ্ডিত করা উচিত, এ রকম কথ! লিখতেও তারা দ্বিধা 
করলে! না। তিলকের বিরুদ্ধে ইংরেজদের তাবেদার কাগজগুলি 
“অবিরাম প্রচারকার্ষ চালাতে লাগলো। 

অবশেষে প্লেগ রোগও ক্ষান্তি দিলো না। ক্ষণকাঁল বিশ্রামের 
জন্তে তিলক পুন থেকে সিংহগড়ে গেলেন। কিন্তু তখনও তিনি 
জানতেন না, নিয়তি তার জীবননাঁট্যের কী ভয়ংকর ও করুণ 
এক দৃশ্য অলক্ষ্যে রচনা করছেন! J 


দশ 

তিলক তার সম্পাদকীয় প্রবন্ধে ও বক্তৃতায় বৃটিশ সরকারের 
স্বরূপ সম্পর্কে দেশবাসীকে ক্রমেই সচেতন ক'রে তুলছিলেন। 
গুরুভার রাজস্ব ও কর, জনসাধারণের দুর্বহ দারিদ্র্য, ছুতিক্ষ ও 
মহাঁমারীর সময়ে সরকারের অব্যবস্থা! ও অত্যাচার, এবং ভারতের 
এই দুদিনে রানী ভিক্টোরিয়ার হীরক জয়ন্তী-_এ সমস্ত বিষয়েই 
তাঁর লেখনী নির্ভীকভাবে মতামত প্রকাশ করছিল, যার ফলে 
ইংরেজ সরকার অত্যন্ত অসুবিধায় পড়েছিল. এবং তিলককে তাদের 

প্রধানতম শক্ত হিসাবে ধ'রে নিয়েছিল। 'টাইম্্‌স্‌ অব ইণ্ডিয়া 
প্রভৃতি কাগজ তিলকের বিরুদ্ধে দীর্ঘকাল বিষোদ্গার করলেও 
সরকার তিলকের মতো একজন প্রতিষ্ঠাবান্‌ লোকের সম্পর্কে কি 
ব্যবস্থা অবলম্বন করবে স্থির করতে পারছিল ন!। কিন্ত শীত্রই 
তাঁদের সুযোগ জুটলো। 

দামোদর চাঁপেকর ও বাঁলকৃঞ্ণ চাপেকর ছিলেন ছুই ভাই। 
তাঁরা একটি সংঘ স্থাপন করেছিলেন। শারীরিক ও সামরিক 
শিক্ষাই ছিল এই সংঘের উদ্দেশ্য । এই সংঘের নাম ছিল “হিন্দু 
ধর্মের বাধা অপসারণ সংঘ।” দামোদর চাপেকর ও বালকৃষ্ণ 
চাপেকর, ছুজনেই গণপতি ও শিবাজী উৎসবের উৎসাহী সমর্থক 
ছিলেন। তারা দেশমাতৃকার জন্যে প্রাণ দিতেও প্রস্তুত 
হয়েছিলেন। সেজন্যে প্রয়োজন হ’লে ইংরেজদের বধ করতেও 
তাদের কোনও দ্বিধা ছিল না। 

তারিখ ১৮৯৭ খ্রীষ্টাব্দের ২২-এ জুন। ভিক্টোরিয়ার হীরক 
জয়ন্তীর উৎসব হচ্ছিল গভর্নমেণ্ট হাউসে । সেখানে র্যাণ্ড সাহেবও 
আমন্ত্রিত হয়ে গিয়েছিলেন। প্লেগ কমিশনার হিসাবে র্যাণ্ড 
সাহেব যে হৃদয়হীনতা দেখিয়েছিলেন, সেজন্য সকল ভারতবাসীই 
তাঁকে ঘৃণার চক্ষে দেখত । চাঁপেকর ভাইয়েরা তাকে হত্যা করবার 
সংকল্প গ্রহণ করেছিলেন। র্যাঁণ্ড সাহেব যখন জয়ন্তী উৎসব 
থেকে ফিরছিলেন, তখন তার সঙ্গে ছিলেন তার সহকারী লুইস 
সাহেব এবং জন্ত্রীক লেফ ট্ল্যান্ট এয়ার্্ট। এয়াস্টকে মারবার 
উদ্দেশ্য ছিল ন! ৷ চাঁপেকর ভাইয়েরা অন্ধকারে গুলী চালান । 
ফলে র্যাণ্ড সঙ্গে সঙ্গে মারা যান এবং এয়াস্ট সাহেব সাংঘাতিক 

ভাবে আঁহত হন। হাসপাতালে নিয়ে যাওয়ার পথে এয়াস্টের 
মৃত্যু ঘটে । 

সিপাহী বিদ্রোহের পর এরকম ঘটনা আর ঘটে নি। 
ইংরেজর। ভারতে আবার. সশস্ত্র অভ্যুত্থানের সম্ভাবনা সম্পর্কে 
ভীত হয়ে ওঠে। াইম্স্‌ অব ইণ্ডিয়া?” ও “বোম্বে গেজেটের” 
মতো! কাগজগুলি এই অপরাধের জন্য তিলককেই বিশেষভাবে 
দায়ী করলো । তীর রচনা ও বক্তৃতার ফলেই ভারতবাঁসীরা৷ এই 
পথে পা দিচ্ছে এবং সেজন্য তার বিরুদ্ধে অবিলম্বে ব্যবস্থা 
গ্রহণ করা উচিত-_এই মর্মে তার! প্রচারকার্ষয চালাতে লাগলো । 
দামোদর ও বালকুঞ্চ চাপেকর এই হত্যাকাণ্ডের জন্যে ধর! 
পড়লেন। বিচারে তাদের প্রাণদণ্ড হ'লো। তারা ছিলেন 
দেশপ্রেমে উদ্বুদ্ধ শিক্ষিত যুবক। তাদের এই কাজে প্ররোচিত 
করবার জন্যে যে তিলককে দায়ী কর! যায় না, একথা জানা সত্বেও 
সরকার তিলকের বিরুদ্ধে রাজদ্রোহের মীমলা আনলো। এ 
ব্যাপারে তার! তিলকের বিবিধ রচনা, বিশেষত শিবাজী কর্তৃক 
আফজল খাঁ হত্য। সম্পর্কে তার ভাষণ এবং “শিবাজীর উক্তি? 
নামে কবিতাটির ওপর বিশেষ গুরুত্ব আরোপ করলেো|। ২৭-এ 
জুলাই তারিখে তিলক বোম্বাইয়ে গিয়ে গিরগাঁওয়ে তার এক 
বন্ধু দাজী আবাজী খারের বাড়িতে উঠেছিলেন । এ দিন রাত্রিতে 
ছুই বন্ধু আহারাদি শেষ ক'রে বিশ্রাম করছিলেন, এমন সময় 
পুলিস বাহিনী গিয়ে খারের বাড়ি ঘিরে ফেললো। একজন 
ইংরেজ পুলিস অফিসার তিলককে গ্রেফতার করলো । তারপর 
তাকে পুলিস কমিশনারের কাছে নিয়ে যাওয়া হ'লে! । পুলিস 

কমিশনার তিলককে লক-আঁপে রাখতে হুকুম দিলেন। তিলকের 
মধ্যে কোনরকম চাঞ্চল্য দেখা গেল না। ঘণ্টা দুয়েক বাদে তার 
বন্ধু খারে তার সঙ্গে দেখা করবার জন্যে লক্‌-আপে গেলেন। 
কিন্ত গিয়ে তিনি বিস্মিত হয়ে দেখলেন, লক্‌-আপে তিলক গভীর 
নিদ্রায় মগ্ন, তার মুখে ভয়, উদ্বেগ বা দুশ্চিন্তার বিন্দুমাত্র 
চিহ্নও নেই। এমনই নিভাঁক নিবিকার মানুষ ছিলেন তিলক | 


এগাঢন্বা 

তিলকের গ্রেফতারের সংবাদ বিছ্যুৎগতিতে সার! দেশময় 
ছড়িয়ে পড়লো । তাদের প্রিয়তম নেতার প্রতি এই অত্যাচারে 
জনসাধারণ কীভাবে ক্রুদ্ধ ও উদ্বিগ্ন হয়েছিল, ত সহজেই 
অনুমান করা যায়। 

পরদিন সকালে তিলকের কৌস্থুলী ডি. ডি. দাঁভার চীফ 
প্রেসিডেন্সী ম্যাজিস্ট্রেটের কাছে জামিনের জন্য দরখাস্ত করলেন। 
চীফ প্রেসিডেন্সী ম্যাজিস্ট্রেট জামিন দিতে অস্বীকার করলে 
হাইকোর্টে দরখাস্ত করা হ'লো।। কিন্ত হাইকোটের বিচারপতি 
পারসন্স্‌ ও বিচারপতি রানাডে জামিন মঞ্জুর করলেন নাঁ। 
তারা বললেন, শীঘ্রই পুলিস তদন্ত শেষ হয়ে যাঁবে। সুতরাং 
জামিনের প্রয়োজন নেই। পুলিস তদন্ত শেষ হ'তে এবং 
বিচার আরম্ভ হ'তে দেরী আছে দেখে আবার হাইকৌটে 
দরখাস্ত কর! হলো । এবারও বিচাপতি পারস্ন্স্‌ ও রানাঁডে 
জামিনের আবেদন নামঞ্জুর করলেন। বিচারের শুনানী 
আরম্ভ হ'তে যথেষ্ট দেরি হওয়ায় আবার হাইকোর্টে জামিনের 

জন্যে আবেদন করা হ’লো। এবারে সৌভাগ্যবশত আবেদন 
বিচারপতি বদরুদ্দিন তায়েবজীর এজলাসে উঠলো | তাঁয়েবজী 
জামিন মঞ্জুর করলেন। সে সময়ে কোনও বিচারপতির পক্ষে 
এই কাজ করা খুবই ছুঃসাহসের ব্যাপার ছিল। তিলক 
৫০০০০ টাকার জামিনে খালাস পেলেন। সারা দেশ 
তায়েবজীকে আশীর্বাদ করতে লাগলো। তায়েবজী যখন 
আদালত থেকে বাড়ী ফিরতেন, তখন সসন্ত্রমে লোকে অন্গুলি- 
সংকেত ক'রে তাকে দেখাতো_-“এ বিচারপতি তাঁয়েবজী 
শ্বাচ্ছেন_যিনি তিলককে জামিনে খালাস দিতে দুঃসাহস 
করেছিলেন।” 

এ থেকেই বোঝ যায়, সেদিনের আদালত কেমন ছিল। 
রানাডের মতো একজন বিচারপতিও সরকারের অভিরুচির 
বিরুদ্ধে যেতে সাহস করতেন না। এমনি এক আদালতে 
শুরু হ’লো| তিলকের বিচার। বিচারে অপরাধ প্রমানিত হ’লে 
তিন বছরের সশ্রম কারাদণ্ড থেকে যাবজ্জীবন দ্বীপান্তর পর্যন্ত 
হ’তে পারে। ইংরেজ রাজত্বের ইতিহাসে এই ধরনের রাজদ্রোহের 
বিচার এর আগে মাত্র আর একবার হয়েছিল_-কলিকাতায়, 
“বঙ্গবাসী” কাগজের বিরুদ্ধে। তাই এই বিচার সম্পর্কে সকলেই 
উদ্বিগ্ন হয়ে রইলো। 

বোম্বাই হাইকোর্টে বিচারপতি ্্যাচির এজলাসে ৮ই 
সেপ্টেম্বর মামলার শুনানী শুরু হ'লো। সরকারের পক্ষে 
আইনজীবীদের নেতৃত্ব করলেন আ্যাঁডভোকেট ল্যাং। তিলকের 
পক্ষেও বিখ্যাত আইনজীবীর অভাব হ’লো না। দাভার, 

ভাঁইশংকর ও কঙ্গ প্রভৃতি শ্রেষ্ঠ আইনজীবীরা তার পক্ষ সমর্থন 
করলেন। তখনকার দিনে কলিকাতার বিখ্যাত আইনজীবী 
ছিলেন পাঁগ। ক্যালকাটা ইণ্ডিয়ান রিলিফ সোসাইটি তাকে এই 
মামলা চালাবার জন্যে পাঠালেন। ন'জন নিয়ে বিশেষ জুরী 
গঠিত হ’লো|। জুরীতে ছ’জন ইংরেজ, ছু'জন হিন্দু ও একজন পাশ 
ছিলেন। ১৪-ই সেপ্টেম্বর বিচারপতি রায় দিলেন। তিলককে 
জুরীর ছ'জন ইংরেজ দোষী ও তিনজন ভারতীয় নির্দোষ 
ঘোষণা করলেন। বিচারপতি ছয় জনের মতকেই গ্রাহ্া ক'রে 
তিলককে দেড় বৎসরের জন্য সশ্রম কারাদণ্ডে দণ্ডিত করলেন। 
আইনত এই অপরাধের জন্য তিন বছর সশ্রম কারাদণ্ড হওয়ার 
কথা। বিচারপতি বললেন, তিলকের জনহিতকর কার্য ও 
সরকারের সঙ্গে অনেক ক্ষেত্রে সহযোগিতার কথা স্মরণ ক'রে 
তিনি দণ্ডকাল কমিয়ে অর্ধেক করেছেন । 

দেশের সর্বত্র, খবরের কাগজের অফিসে ও টেলিগ্রাফ অফিসে, 
মানুষ দলে দলে জমায়েত হয়ে সংবাদের জন্যে অধীরভাবে 
প্রতীক্ষা করছিল। তিলক দণ্ডিত হওয়ার সংবাদে সারা দেশে 
গভীর বেদনার ছায়াপাত হ'লো। তিলক যে নির্দোষ, একথা! 
দেশবাসী মাত্রেই বিশ্বাস করতো । তাই এ যে বিচারের নামে 
অত্যাচার হয়েছে, এই ধারণাই দেশময় ছড়িয়ে পড়লো । 

পরদিন সমস্ত দেশীয় কাগজগুলি কালো বর্ডার দিয়ে ছাপা 
হ’লে! । মীদ্রাজের “হিন্দু” কাগজ পাঠকদের কাছে শুধু তিলকের 
ছবি দিয়ে সাদা কাগজ পাঠাবার প্রস্তাব করলো । কলেজের 
ছাত্ররা কালে! ফিতে হাতে বেঁধে কলেজে গেল। বোম্বাইয়ের : 


৩৪ লোকমান্ত তিলক 


বিখ্যাত দশের! উৎসব বন্ধ রাখা হ'লো। বোস্বাইয়ে বহু বাড়িতে 
তিলকের ছবি পূজা করা হ'তে লাগলো। তিলক রাজদ্রোহের 
অপরাধে দণ্ডিত হয়ে ভারতের জনচিত্তে যে আসন পেলেন, তা 
এর আগে আর কেউ পান নি-_-পরেও খুব অল্প লোকই 
পেয়েছেন! 

র্যাচির রায় দানের তিন দিন বাদে প্রিভি কাউন্সিলে আগীল 
করবার অন্ুমতি চেয়ে তিলকের পক্ষ থেকে হাইকোর্টে আবেদন 
করা হ'লো। হাইকোর্ট এই আবেদন অগ্রাহ্য করলো । 

হাইকোর্ট যে বৃটিশ সাত্রাজ্যবাদীদের অভিরুচি মতো! এই 
কাজ করেছে এবং ন্যায় বিচারের পথে অগ্রসর হয়নি, সে কথা 
বহু বিখ্যাত আইনজীবীও অকু্ঠভাবে স্বীকার করলেন। এমন কি 
“স্টেটস্ম্যান” পত্রিকাও হাইকোর্টের এই কাজের নিন্দা 
করলে|। দেশে নান! স্থানে সভা-সমিতি ক'রে এই বিচারের 


প্রতিবাদ জানানো হলো । তিলকের রচনা ও বক্তৃতা যা করতে 
পারে নি, বৃটিশ শাসকগোষ্ঠী ও তাদের অভিরুচি অনুসারে চালিত 


আদালত তা-ই করলো৷। দেশময় প্রবল অসন্তোষ ও বিক্ষোভের 
মধ্যে বিজয়ী বীরের মতো তিলক সেদিন কারাগারে প্রবেশ 
করলেন। - 

জেলে তাকে সাধারণ আসামীদের সঙ্গে রাখা হ’লো। তাকে 
সাধারণ শ্রমিকের মতে| কাজ করতে হ’তো। পুরানো দড়ির 
পাক খুলে শন বার করবার কাজ ছিল তার। অত্যন্ত সাধারণ 


খাদ্য দেওয়া হ'তো তাকে, যা জীবনে তিনি কখনও খান নি। 
কয়েক মাসের মধ্যে তীর ওজন ৩১ পাউণ্ড কমে গেল। 

তিলকের কারাদণ্ড হবার পরেও তার বন্ধু ও ভক্তরা নীরব 
রইলেন না। তাদের চেষ্টায় সরকার তিলককে বাইকুলার হাউস 
অব করেক্শ্যনে স্থানান্তরিত করলো। কিন্তু সেখানেও তার 
প্রতি ব্যবহাঁর বা তার খাগ্ের বিশেষ উন্নতি হ’লো| নাঁ। তিলকের 
স্বাস্থ্য ক্রমেই ভেঙে পড়তে লাগলো। তার বহুমূত্র রোগ 
দেখা দিল। 

তিলকের স্বাস্থ্যের ক্রমাবনতির সংবাদ কেবল ভারতেই 
উদ্বেগের সঞ্চার করলো না। ইউরোপেও তার গুণমুগ্ধ বন্ধুর 
অভাব ছিল না। তারাও তিলকের জন্য আন্দোলন করতে 
লীগলেন। জেলে বন্দীদের উপর যাতে ভালো! ব্যবহার করা হয়, 
সেজন্যে চেষ্টা করবার উদ্দেশ্যে হাওয়ার্ড এসোশিয়েন নামে একটি 
ংঘ ছিল ইংলণ্ডে। হাওয়ার্ড সংঘ ভারত সচিবকে জানালো, 
তিলক একজন বিশ্ববিখ্যাত পণ্তিত। তাকে সাধারণ আসামীর 
পর্যায়ে ফেলা অন্থায়। কেবল তাই নয়, তিলককে রাজনৈতিক 
অপরাধে দণ্ডিত কর! হয়েছে। রাজনৈতিক অপরাধীদের প্রতি 
সাধারণ আসামীর মতো ব্যবহার করা আইনবিরুদ্ধ। হাওয়ার্ড 
সংঘের চেষ্টার বৃটিশ সরকার ভিলককে বোম্বাই থেকে অবশেষে 
যারবেদা জেলে স্থানান্তরিত করলো। তার প্রতি ব্যবহার ও তাঁর 
খাষ্যের কিছুটা উন্নতিও হ'লো। 

এতেও তিলকের বন্ধুরা ক্ষান্ত হলেন না। তাঁরা তার 
মুক্তির জন্যে ক্রমাগত চেষ্টা করতে লাগলেন। ম্যাক্স্‌ মুলার, 
স্যার উইলিয়ম হান্টার, স্তাঁর রিচার্ড গার্থঃ উইলিয়াম কেইন 
প্রভৃতি বিখ্যাত ইউরোপীয় পশ্ডিতরা৷ তিলককে অবিলম্বে মুক্তি 

দেওয়ার জন্য ভারত সচিবের কাছে আবেদন পাঠালেন । 
তিলকের আসাধারণ পাণ্ডিত্য তাদের মুগ্ধ করেছিল। ম্যাক্স্‌ 
মুলার এ সময়ে তার বিখ্যাত পুস্তক “ঝগবেদ” রচনা 
করেছিলেন। বৈদিক শাস্ত্রে তিলকের গভীর জ্ঞান সম্পর্কে 
ম্যাক্স্‌ মুলারের খুবই উচ্চ ধারণা ছিল। তিনি জেলেই তিলকের 
কাছে তার খগ বেদের এক কপি পাঠিয়ে দিয়েছিলেন । 

তিলকক মুক্তি দেওয়ার জন্যে চারিদিকে যে রকম আন্দোলন 
চলছিল, তাতে বৃটিশ সরকার মাথা নত না করে পারলো! 
না। তারা তিলককে অপমানজনক শর্তে মুক্তি দিতে রাজী 
হলো । তারা বললো, তিলক আর রাজনীতিতে অংশ গ্রহণ 
করবেন না, তাকে এই প্রতিশ্রুতি দিতে হবে। কিন্ত তিলক তাঁতে 
রাজী হলেন না। তিলকের দণ্ডকালের এক বংসর অতিবাহিত 
হয়েছিল। আর বাকী ছিল ছ’ মাস। অবশেষে উভয় 
পক্ষের অলোচনার পর স্থির হ’লো, তিলক পরে যদি কখনো এই 
অপরাধে দণ্ডিত হন, তখন এই বাকী ছ’মাস তাকে অতিরিক্ত 
কারাভোগ করতে হবে। 

এই চুক্তি অনুসারে ১৮৯৮ খরীষ্টাব্দের ৬ই সেপ্টেম্বর রাত্রি ন’টায় 
তিলককে মুক্তি দেওয়া হ'লো। তার মুক্তির সংবাদ তারযোগে 
গভীর রাতে পুনায় এসে পৌছলো। কিন্তু তিলকের জনপ্রিয়তা 
এমনই ছিল যে, সেই গভীর রাতেও দলে দলে লোক বিছানা 
ছেড়ে পথে এসে দীড়ালে!। বিপুল জনতার জয়ধ্বনিতে তিলকের 
গৃহ-প্রাঙ্গণ মুখরিত হ’লে|। পরদিন (৭ই সেপ্টেম্বর) সারা 
পুনায় আনন্দ উৎসব শুরু হ'লো। আলোকে, গীতে, বাদে 

মন্দির, গৃহ ও পথগুলি উজ্জল, মুখর ও -চঞ্চল হয়ে উঠলো। 
তিলকের মাল্যভুষিত ছবি চারিদিকে শোভা পেতে লাগলো । 

রাত একটার লমর তিলকের মুক্তিলাভের সংবাদ গিয়ে 
পৌছেছিল বোস্বাইয়ে। সেখানেও গভীর রাত থেকে আনন্দ- 
উৎসব শুরু হ'লো। ভারতের অন্যান্য শহরগুলিও বাদ গেল না। 
তিলক জাতির অদ্বিতীয় নেতারূপে সেদিন দেখা দিলেন। 


নবান্ন 


কারামুক্ত হয়ে তিলক কিছুদিন সিংহগড়ে বিশ্রামের জন্য 
গেলেন। তার স্বাস্থের অবস্থা খুবই খারাপ থাকায় বিশ্রামের 
একান্ত প্রয়োজন ছিল। তা সত্বেও বেশীদিন তার পক্ষে নিক্কিয় 
থাকা সম্ভব ছিল না। এ বৎসর মাদ্রাজে কংগ্রেসের অধিবেশন 
হচ্ছিল। তিলক এ অধিবেশনে যোগদানের জন্য গেলেন। 
প্রত্যেকটি স্টেশনে তাকে জনসাধারণ বিপুল উৎসাহ ভরে 
অভ্যর্থনা জানালো । মাদ্রাজ থেকে, তিলক গেলেন মারা, 
মাছুরা থেকে রামেশ্বর, রামেশ্বর থেকে সিংহল। ১৮৯৯ খ্ৰীষ্টাব্দের 
ফেব্রুয়ারি পর্যন্ত তিনি বিভিন্ন স্থানে ঘুরে বেড়ালেন। তারপর 
আবার ফিরে এলেন পুনায়। 

এই সময়টা কয়েক মাস তিনি খুবই নীরব ছিলেন। তার 
বিরুদ্ধ দল এই ব’লে প্রচার করছিল যে, তিলক সরকারের কাছে 
খুব অপমানজনক শর্তে মুক্তি পেয়েছেন, তাই তিনি এখন 
চুপচাপ আছেন। আসলে ব্যাপারটা তা ছিল না। তার 
শরীর খুবই দুর্বল ছিল। তিনি কোনও কিছু বললে তা নিয়ে 

যে সরকারের সমর্থক কাগজ ও দলগুলি নানারকম অপব্যাখ্যা 
শুরু করবে, তাতে কোনও সন্দেহ ছিল না। অথচ তীর স্বাস্থ্যের 
যেরকম অবস্থা, তাতে উপযুক্ত প্রতিবাদ জানানোঁও যে সম্ভব 
হবে না, তা তিলক জানতেন। তাই তিনি কিছুদিন নীরব 
ছিলেন। 

তিলক পুনায় যখন ফিরে এলেন, তখন তার শরীর 
অনেকখানি সেরে উঠেছিল। তাই এবার তার নীরবতা ভঙ্গ 
হ'লো। জুলাই মাসের গোড়ার দিক থেকেই তিনি কেশরীর 
সম্পাদনার ভার নিলেন এবং তার নামে প্রবন্ধাদি বেরুতে লাগল । 
সার্বজনিক সভা তিলকপন্থীদের হস্তগত হওয়ায় নরমপন্থীরা 
তিলকের সঙ্গে সহযোগিতা ত্যাগ করেছিলেন। তিলক তাই 
নরমপন্থীদের উদ্দেশে আবেদন জানালেন_এখন নিজেদের মধ্যে 
বিবাদের সময় নয়, আমাদের বিবাদ ইংরেজ সরকারের সঙ্গে ৷ 
কিন্ত নরমপন্থীরা তিলকের কথায় কর্ণপাত করলেন না। কারণ, 
ইংরেজের সঙ্গে তাদের প্রকৃত কোনও বিরোধ ছিল না। 
ইংরেজ সরকারের দরজায় ভিক্ষার ঝুলি হাতে নিয়ে দাড়ানো 
ছাড়া আর কিছু তারা বুঝতেন না। এই ছিল তাদের কাছে 
শ্রেষ্ঠ রাজনৈতিক পন্থা। তাই রাজদ্রোহ ছিল তাদের কাছে 
ঘৃণ্য অপরাধ, তাই তিলককে তারা খুনী আসামীর মতো 
ঘৃণা করতেন। বৃটিশ সরকারের মতো তারাও মনে করতেন, 
র্যাণ্ড ও এয়াস্ট_ সাহেবের হত্যার জন্যে মূলত' তিলকই দায়ী। 
গণপতি উৎসব ও সরকারের বিরুদ্ধে অবিরাম সমালোচনা! 
মারাঠীদের মনে যে আগুন জালিয়েছিল, তাতেই ব্যাণ্ড ও এয়াস্টর্্‌ 


সপ 


লোঁকমান্ত তিলক 5 ৩৯ 


প্রথম আহুতি হয়েছিল। সুতরাং নরমপন্থীরা তিলকপন্থীদের 
সঙ্গে কোনও রকম সম্পর্ক ন! রাখাই নিরাপদ মনে করলেন। 
এইভাবে নরমপন্থীদের সঙ্গে তিলকপন্থীদের বিভেদ ক্রমেই বাড়তে 
লাগলে!। পর বংসর (১৮৯৯) লখনৌ কংগ্রেসে তিলক যখন 
বোন্বাইয়ের গভর্নর স্তাগুহাস্টেরি শীসনকার্ষের সমালোচনা 
ক'রে প্রস্তাব আনলেন, তখন নরমপন্থীরা সে প্রস্তাব উত্থাপন 


করতে দিলেন না। 
কংগ্রেসের এই নীতির সন্ধে জাগ্রত জনমতের কোনে 


সামঞ্জস্য ছিল না। তাই নরমপন্থীদের নেতৃত্বে কংগ্রেস আরাম- 
চেয়ারী শিক্ষিত সম্প্রদায়ের ছুটির সম্মেলনে পরিণত হয়েছিল । 
বৃটিশ সরকারও তা জানতো । সেজন্য কংগ্রেসের দাবীকে তাঁরা 
শিক্ষিতদের দাবী ব'লে উড়িয়ে দিতো। তাই তিলক কংগ্রেসে 
যোগদানের সময় থেকেই কংগ্রেসকে জনসাধারণের প্রতিনিধিত্ব 
করবার উপযুক্ত প্রতিষ্ঠানে পরিণত করতে চেষ্টা করছিলেন। 
নরমপন্থীরা ছিলেন সে পথে প্রধান বাধা। তাই তিলকের সঙ্গে 
নরমপন্থীদের বিবাদ ও অবশেষে বিচ্ছেদ ছিল অনিবার্ধ। এ 
বিষয়ে তিলক নিঃসঙ্গ ছিলেন ন!। বিপিনচন্দ্র পাল, লাল! 
লজপৎ রায় ও অরবিন্দ ঘোষের মতো নেতারাও তীর সঙ্গে 
একমত ছিলেন। কংগ্রেসে নরমপন্থীদের প্রাধান্য থাকলেও 
তিলক প্রভৃতি বিরোধী নেতাদের পেছনে দেশের জনসাধারণ যে 
রয়েছে, সে বিষয়ে কোনও সন্দেহ ছিল না। জনসাধারণ জানতো, 
তিলক তাদের নেতা। আর তিলক জানতেন, জনসাধারণই 
তার শক্তি। 


েন্ব্রে 


বাল্যকালে গণৎকার তিলকের কোষঠী বিচার ক'রে ‘যেসব 
ভবিষ্যংবাণী করেছিলেন, সেগুলির অধিকাংশই মিথ্যা প্রতিপন্ন 
হয়েছিল। তবে একটি বিষয় সত্য হয়েছিল। সেটি হ’লে! 
তিলককে বহু মামলা-মোকদ্দমা করতে হবে। ১৯০১ খ্রীষ্টাব্দে 
তিলক আবার এক মামলায় জড়িয়ে পড়লেন। মামলাটি 
রাজনৈতিক বিষয়ে ছিল না; তাই এতে তিলকের অর্থ ও শক্তির 
যথেষ্ট অপব্যয় হয়েছিল । 

দাক্ষিণাত্যে বাবা মহারাজ নামে এক বড় জমিদার ছিলেন। 
বাবা মহারাজের দু'টি মেয়ে ছিল, কিন্তু কোনো ছেলে ছিল 
না। তার স্ত্রী সন্তানসম্ভবা ছিলেন। সুতরাং পুত্র হওয়ার আশা 
ছিল। কিন্তু এই সময় বাবা মহারাজ হঠাৎ অসুস্থ হয়ে 
পড়লেন এবং তার মৃত্যুর আশঙ্কা দেখা গেল। তার অন্যতম 
ঘনিষ্ঠ বন্ধু ছিলেন তিলক। তাই বাবা মহারাজ একটি উইল 
ক'রে তিলক ও অপর তিন ব্যক্তিকে সম্পত্তির অছি নিযুক্ত 
করলেন। অছিদের উপর এই ভারও থাকে যে, যদি তার 
মৃত্যুর পর তার স্ত্রী সকোয়ারবাঈ ( তাই মহারাজ ) কন্যা সন্তান 
প্রসব করেন, তবে অছিরা তার জন্যে একটি দত্তক মনোনীত 
ক'রে দেবেন। ১৮৯৭ খ্রীষ্টাব্দের ৭ই আগস্ট তারিখে বাবা 
মহারাজের মৃত্যু হয়। মৃত্যুর অল্পদিন বাদে তার বিধবা পত্নী 
সকৌয়ারবাঈয়ের একটি পুত্র জন্মে। কিন্ত দু’ মাস বাদেই কী 
পুত্রের মৃত্যু ঘটে । 

ইতিমধ্যে রাজদ্রোহের অপরাধে তিলকের কারাদণ্ড হয়েছিল । 

১৮৯৬ গ্ীষ্টাব্দের সেপ্টেম্বর মাসে তিনি জেল থেকে যুক্তি পাওয়ার 
কিছুদিন বাদে শুনলেন যে, সকোয়ারবাঈয়ের ক্ষয়রোগ হয়েছে। 
তাই অহিরা এখন একজন দত্তক মনোনীত করাই উচিত হনে 
করলেন। তারা নিজাম রাজ্যের একটি বালককে দত্তক মনোনীত 
করলেন। ফলে ১৯০১ শ্রীষ্টাব্বের জুন মাসে জগন্নাথ নামে 
একটি বালককে সকোয়ারবাঈ দত্তকরূপে গ্রহণ করলেন। দত্তক 
গ্রহণের সংবাদ পুনায় ম্যাজিস্ট্েটের কাছে পাঠিয়ে দেওয়া 
হলো। 

ইতিমধ্যে নাগপুরকর নামে অছিদের মধ্যে এক ব্যক্তি 
সকোয়ারবাঈকে এই দত্তক বাতিল ক'রে অন্য দত্তক গ্রহণের 
পরমর্শ দিলো। তিলক যে দত্তক মনোনীত করেছিলেন, 
সে ছিল নাবলক। বাবা মহারাজের অনেক দেন ছিল। তার 
উত্তরাধিকারী নাবালক হ'লে এ খণ শোধ করবার জন্য দীর্ঘ সময় 
পাওয়া যাবে, এই আশায় তিলক একজন নাবালক দত্তক 
গ্রহণের সিদ্ধান্ত করেছিলেন। কিন্তু তাতে সকোয়ারবাঈয়ের 
বেশ অস্থুবিধা ছিল। কারণ, এ সুদীৰ্ঘকাল তাকে অছিদের 
অধীনে থাকতে হ’তো। তাই নাগপুরকর তাকে একটি বয়স্ক 
বালককে দত্তক গ্রহণ করতে বললেন। স্থির হ’লোঁ, নুতন দত্তক 
সকোয়ারবাঈকে তীর জীবদ্দশায় মাসিক ২০০২ টাকা ক'রে 
মাসোয়ার! দেবে। সকোয়ারবাঈ ছিলেন বাবা মহারাজের 
দ্বিতীয়া পত্নী; পুলিসের গোপন রিপোর্ট থেকে জানা যায়, 
তার স্বভাব-চরিত্রও ভালো ছিল না। তাই নাগপুরকরের এই 
ব্যবস্থা তার কাছে খুব লোভনীয় মনে হ’লো। 

সকোয়ারবাঈ পূর্বগৃহীত দত্তককে বাতিল ক'রে নূতন দত্তক 
হণ করলেন। কেবল তাই নয়, সে ও তাঁর কুচক্রী পরামর্শ 
দাতারা তিলকের নামে বিশ্বাসভঙ্গ এবং সকোয়ারবাঈ ও 
নাগপুরকরকে বেআইনীভাবে তিন দিন আটক রাখবার অভিযোগ 
আনলো । 

অভিযোগ সম্পূর্ণ মিথ্যা ছিল। কিন্তু তিলকের বিরুদ্ধে 
অভিযোগ! এই রকম একটা বিশ্রী মামলায় তিলককে 'আসামী 
ক'রে জড়াতে পারলে যে তাকে লোকচক্ষে হেয় করা যাবে, 
সরকার তা ভালো! করেই জানতো । তাই তাঁরা এই স্ুবর্ণ- 
সুযোগ ছাড়লো না। সরকারই এই মামলা চালাবার ভার নিজের 
হাতে নিলো । 

এই মামল! তিন বৎসর ধরে চললো । বোম্বাই সরকার ষাট 
সত্তর হাজার ব্যয় করলো। কিন্ত হাইকোর্টে তিলকেরই জয় 
হ'লো। 

এই মামলায় সরকারের অত্যৎসাহ সকলের মনেই সন্দেহের 
উদ্রেক করেছিল। এ যে তিলককে জব্দ করবার একটি চক্রান্ত 
মাত্র, হাইকোর্টের রায়ে তাই স্তুপ্রমাণিত হলো । কিন্ত 
সরকারের এতে কিছু লাভও হ'লো। এই তিন বৎসর তিলক 
মামলায় ব্যস্ত থাকায় রাজনীতিতে সক্রিয়ভাবে অংশ নিতে 


পারলেন না। তার আথিক, মানসিক ও শারীরিক ক্ষতিও কম 
হ’লো| না। 


চৌদ্দ 

যখন তিলক জেলে ছিলেন, তখন বিখ্যাত জার্মান পণ্ডিত 
ম্যাক্‌স্‌ মুলার তার নবপ্রকাশিত খগ_বেদ বইখানি তিলকের কাছে 
পাঠিয়ে দিয়েছিলেন। জেলে এ বইখানি পড়বার সময়ে আর্যদের 
আদিবাসস্থান সম্পর্কে একটি অভিনব ধারণা তার মনে দান৷ 
বেঁধে ওঠে। তিনি খগবেদে এমন কতকগুলি জ্যোতিষ সংক্রান্ত 
ঘটনার উল্লেখ পান, যা থেকে তিনি এই সিদ্ধান্তে এসে পৌঁছেন 
যে, ভারতীয় আর্ধগণের আদিবাসস্থান ছিল সুমেরু অঞ্চলে । 
যেমন, দেবতাদের দিন ও রাত হ’লো| মানুষের এক বৎসর । 
সুমের অঞ্চলে দিন ছয় মাস ও রাত ছয় মাস। সুতরাং এর 
মধ্যে সুমেরুর অতীত স্মৃতি বর্তমান রয়েছে, এমন অনুমান করা৷ 
মোটেই অযৌক্তিক নয়। তিলকের “ওরিয়ন” বা “মৃগশীর্ষ” 
পুস্তকখানি প্রকাশিত হ’লে পুরাতাত্বিক ও এঁতিহাসিকদের 
মহলে যেমন চাঁঞ্চল্যের স্থষ্টি করেছিল, এই বইখানিও তেমনি 
চাঞ্চল্যের স্থষ্টি করলো।। বইখানির নাম “দি আর্কটিক হোম 
ইন্‌ দি বেদস্”। তিলক বইখানি ১৮৯৮ খ্ৰীষ্টাব্দের শেষভাগে 
রচনা করলেও তার সিদ্ধান্তগুলি তিনি পুরাতত্ব, ভূতত 
প্রভৃতি বিজ্ঞানের আবিষ্কৃত তথ্যের দ্বারা যাচাই ক'রে 
নেওয়ার জন্য কয়েক বছর অপেক্ষা করেছিলেন। এ সকল 
বিজ্ঞানের আবিষ্কৃত তথ্যের সঙ্গে তার অনুমানের কোনে! 
অসামপ্রস্ত ছিল না। ভূতত্ব ও পুরাতত্ব থেকে জানা গেছে, 
গত কয়েক লক্ষ বৎসরের মধ্যে পৃথিবীতে কয়েকটি হিম যুগ ও 
উষ্ণ যুগ এসেছে। তা যদি সত্য হয়, তবে এই অন্তুমান করা 

যেতে পারে যে, শেষ হিম যুগের আগে উষ্ণ যুগে সুমেরু 
অঞ্চল মনুষ্যবাসের উপযুক্ত ছিল। অতঃপর হিম যুগ শুরু 
হওয়ার সঙ্গে সঙ্গে সুমেরু অঞ্চলের এঁ মানুষরা ক্রমেই দক্ষিণে 
চগলে আসেন। হাজার হাজার বছর ধ'রে এগোবার পরে 
অবশেষে তারা ইরান ও ভারতে এসে উপস্থিত হন । 

১৯০৩ খ্রীষ্টাব্দে তিলক তার এই চাঞ্চল্যকর বইখানি প্রকাশ 
করলেন। তার গভীর পাণ্ডিত্য ও বিচারশক্তি ইউরোপীয় ও 
সাকিন প্রাচ্যবিদ্দের আবার স্তম্ভিত করলে! । 


পঢনচন্বা 


১৮৯৭ খ্রীষ্টাব্দে কারারুদ্ধ হওয়ার পর থেকে রাজনৈতিক 
ক্ষেত্রে তিলকের তৎপরতা কিছুটা হ্রাস পেয়েছিল । সকোয়ার- 
বায়ের মামলায় তাঁর দীর্ঘ তিন বৎসর কেটেছিল। ১৯০৩ 
খ্রীষ্টাব্দে বড়লাঁট লর্ড কার্জন যখন বঙ্গ-ভঙ্গের সিদ্ধান্ত গ্রহণ 
করলেন, তখন বাংলাদেশে যে বিক্ষোভের স্ুত্রপাত হ’লো, তার 
তরঙ্গ সার! ভারতবর্ষে ছড়িয়ে পড়লো এবং তিলক আবার 
নবোগ্ঠমে রাজনীতিতে পদার্পণ করলেন। লর্ড কার্জন ভারত- 
বাদীকে মিথ্যাবাদী বলে গালি দিয়েছিলেন । ভারতবাী এই 
অপমান নীরবে সহ করলো না। এ সময় মহারাষ্ট্রে নানা 
ফডুনবীশের যে স্মৃতিদিবস পালিত হ’লে, তার বহু সভায় তিলক 
সভাপতিত্ব করলেন। তিলক বললেন, “আজ লর্ড কার্জন 
ভাঁরতবাসীকে মিথ্যাবাদী অপবাদ দিচ্ছেন। কিন্তু ইংরেজদের 
সম্পর্কে নান! ফড়নবীশের মতামতও ঠিক এ রকম ছিল। 

নান! ফড়নবীশ মহাদাজী সিন্ধিয়াকে যেসব পত্র লিখেছিলেন, 
সেগুলিতে তিনি ধূর্ত ইংরেজদের সম্পর্কে সতর্ক হ'তে উপদেশ 
দিয়েছিলেন ।” 

বঙ্গভঙ্গের বিরুদ্ধে বাংলাদেশ সবিনয় আবেদন-নিবেদন 
বা বাদ-প্রতিবাদ ক'রেই ক্ষান্ত ছিল না। এতোদিন যেসব 
আন্দোলন ভারতবর্ষে হয়েছিল, সেগুলিতে ইংরেজদের কোঁনও- 
রকম আথিক ক্ষতি হয়নি। কিন্ত এবার বাংলাদেশ ইংরেজদের 
পকেটে হাত দিলো । শুরু হ’লো স্বদেশী আন্দোলন । দেশীয় 
দ্রব্য উৎপাদন ও ব্যবহার এবং বিলাতী দ্রব্য বর্জন হলো এই 
আন্দোলনের প্রধান অন্তর । বাংলাদেশ থেকে ভারতবর্ষের অন্যান্য 
অংশেও এই আন্দোলন ছড়িয়ে পড়লো । মহারাষ্ট্রও বিলাতী 
দ্রব্য বর্জন ও স্বদেশী আন্দোলনের অন্যতম প্রধান ঘাটি হয়ে 
উঠলো । এই আন্দোলনের নায়করূপে দেখা দিলেন তিলক 
স্বয়ং। তিনি “মারাঠা” ও “কেশরী” পত্রিকায় বিভিন্ন প্রবন্ধে 
এবং বিভিন্ন বক্তৃতায় স্বদেশী আন্দোলন ও বিলাতী দ্রব্য বর্জনের 
উপযোগিতাঁর কথা প্রচার করতে লাগলেন। মহারাষ্ট্রে স্বদেশী 
আন্দোলনের জন্য নূতন প্রতিষ্ঠান গ'ড়ে উঠলো । ছাত্ররা দলে 
দলে এই আন্দোলনে যোগ দিল। স্কুল-কলেজে প্রায়ই হরতাল 
হতে লাগলো । ১৯০৩ খ্রীষ্টাব্দে তিলকের নেতৃত্বে “পয়সা ফাণ্ড” 
নামে একটি তহবিল খোলা হ'লো। তিলক এই ফাণ্ডের উদ্দেশ্য 
সম্পর্কে বললেন, “যদি প্রত্যেক ভারতবাদী বছরে এই 
তহবিলে একটি ক'রে পয়সা দেয়, তা হ'লে প্রতি বৎসর ছ’-সাত 
লাখ টাকা উঠবে । এই টাকা দেশের কৃষি ও শিল্পের উন্নতির 


৪৬ লোঁকমান্ত তিলক 


জন্য ব্যয়িত হ'তে পারবে। এই টাকায় ছাত্রদের ইউরোপ, 
আমেরিক। ও জাপানে পাঠিয়ে শিল্পকর্মে শিক্ষিত্ব ক'রে আনা 
যাঁবে।” তিলক গণপতি উৎনবকেও স্বদেশী আন্দোলনের কাজে 
ব্যবহার করতে. লাগলেন। পুনায় গণপতি উৎসবে ভারতীয় ও 
জাপানী জিনিসের প্রশংসা ক'রে বহু গান রচিত ও গীত হ’লো। 
তিলক বললেন, “ভারতে উৎপন্ন দ্রব্য ব্যবহারই আমাদের 
প্রধান লক্ষ্য হবে। ভারতীয় জিনিন ন! পাওয়া গেলে আমরা 
জাপানী জিনিন ব্যবহার করবো । তাঁও না পাওয়া গেলে 
জার্মানি, ফ্রান্স, রাশিয়া বা আমেরিকা, যে কোনও দেশের 
জিনিস ব্যবহার করব__কেবল ইংলণ্ড ছাড়া ।” 
তিলক বাংলাদেশ থেকে মহারাষ্ট্রে স্বদেশী আন্দোলন 
আমদানী করলেন। আর বাংলাদেশ মহারাষ্ট্র থেকে আমদানী 
করলো “শিবাজী উৎসব” । ১৯০৬ খ্রীষ্টাব্দে শিবাজী উৎসবে অংশ- 
গ্রহণের জন্য তিলক সদলবলে কলিকাতায় আমন্ত্রিত হয়ে এলেন । 
তিলককে বাংলাদেশ সেদিন যেভাবে অভ্যর্থনা করলো, প্রীতি ও 
ও শ্রদ্ধা দেখালো, তার তুলনা মেলে না৷ বন্দেমাতরম্ঠ ধ্বনিতে 
আকাশ বাতাস মুখরিত হ'লো। তিলক ও তাঁর সহচরদের 
গাঁড়িগুলি তরুণ বাঙ্গালী ছাত্ররা টেনে নিয়ে চললো। পুণ্য 
গঙ্গা্লে বাঙ্গালী তিলকের অভিষেক করলো।। এইভাবে 
বাংলাদেশ সেদিন তিলককে, কেবল মহারাষ্ট্রের নয়, সার! বাংলার 
তথ। সারা ভারতের অবিসংবাদী নেতরূপে গ্রহণ করলো! । 

কলিকাতা থেকে ফেরবার পথে তিলক নাগপুরে গিয়েছিলেন। 
সেখানেও তাকে বিপুল অভ্যর্থনা জানানো হ'লো। তা 

দেখে তৎকালীন তিলক-বিরোধী একটি পত্রিকা, “জাম-ই 
জামশেদ” লেখেছিল_-“তিলককে লোকে দেবতার মতো পুজা! 
করছে।” তাদের এই মন্তব্য ঈর্ষাপ্রণোদিত হ'লেও মিথ্যা 
ছিল না। 


০ষাতলা 


স্বদেশী ও বয়কট আন্দোলনকে তিলক ব্যাঁপকতর ভিত্তিতে 
প্রয়োগ করতে চাইলেন। তিনি বয়কটের অর্থ করলেন, কেবল 
বিলাতী দ্রব্য বর্জন নয়। অন্যান্য ক্ষেত্রেও ইংরেজদের সঙ্গে 
অসহযোগিতা। ইংরেজরা এ দেশে যে শিক্ষা ব্যবস্থার প্রবর্তন 
করেছিল, নরমপন্থী নেতারা সেজন্যে গদগদচিত্তে কৃতজ্ঞতা প্রকাশ 
করটতন। কিন্তু তিলক বললেন, ইংরেজরা এ দেশে যে শিক্ষার 
প্রবর্তন করেছে, তাতে জাতির মেরুদণ্ড নষ্ট হয়ে যাচ্ছে; কেবল 
লিখতে ও পড়তে জানাই প্রকৃত শিক্ষা নয়, বিভিন্ন বিষয়ে উপযুক্ত 
জ্ঞানলাভই শিক্ষা । সকল স্বাধীন দেশের পাঠ্যপুস্তকেই দেশ- 
প্রেমের কাহিনী থাকে। কিন্ত আমাদের দেশের পাঠ্যপুস্তকে 
তা, অচল। কিন্বা ধরুন, দেশের আমদানি-রপ্তানির কথা। 
দু’ কোটি টাকা কেবল চিনির জন্যে বাইরে চ'লে যাচ্ছে। এ 
কথ। কি কোনও" পাঠ্য পুস্তকে লেখা থাকে? প্রতি বছর 
তিরিশ চল্লিশ কোটি টাকা আমাদের দেশ থেকে ইংল্যাণ্ড 
চলে যাচ্ছে । আর এ টাকা আমাদের কোনও উপকারে লাগছে 
না। সে কথা কি কোন পাঠ্য পুস্তকে লেখা থাকে? তাই 
দেশকে জাগ্রত করতে হ'লে এমন শিক্ষা ব্যবস্থা প্রবর্তন করা 
৪ 

ভাই, যার দ্বারা দেশের মানুষ নিজেদের প্রকৃত অবস্থার কথা 
বুঝতে পারবে । 

তিলক বললেন, এই উদ্দেশ্যে দেশে জাতীয় শিক্ষার প্রবর্তন 
করতে হবে, নিজেদের চেষ্টায় গ'ড়ে তুলতে হবে অসংখ্য স্কুল- 
কলেজ। এজন্যে নিঃম্বার্থভাবে কাজ করা দরকার। জাতীয় 
শিক্ষার এই সুবৃহৎ পরিকল্পনাকে কার্যকরী করবার দায়িত্ব 
কংশ্রেসকে গ্রহণ করতে হবে । 

কিন্তু কংগ্রেসে এ সময় নরমপন্থীদের প্রাধান্য থাকায় তার! 
এই পথে অগ্রসর হ'তে চাইলেন না। তাই তিলক ও তার 
সহকর্মীরাই নিঙ্গেদের চেষ্টায় বহু জাতীয় বিদ্যালয় গ’ড়ে তুললেন । 

তিলক ইংরেজী ভাষাকে শিক্ষার মাধ্যম হিসাবে ত্যাগ 
করতে পরামর্শ দিলেন। তিনি বললেন, মাতৃভাষাই আমাদের 
শিক্ষার প্রধান বাহন হবে এবং ইংরেজী ভাষা দ্বিতীয় স্থান 
অধিকার করবে। তিনি একটি সর্বভারতীয় ভাষার কথাও চিন্ত 
করতে লাগলেন। বললেন, “সমগ্র জাতিকে এঁক্যবদ্ধ করতে হ’লে 
একটি জাতীয় ভাষারও প্রয়োজন” তিনি হিন্দীকেই এ বিষয়ে 
সর্বাপেক্ষা উপযোগী মনে করলেন। ভারতীয় সমস্ত ভাষাগুলির 
জন্যই তিনি দেবনাগরী হরফ প্রবর্তনের প্রস্তাব করলেন । 

তিলকের এই জাতীয়তাবাদ নরমপন্থীদের ভীত ক'রে তুললো। 
ইংরেজ সরকারও সন্তরন্ত হয়ে উঠলে|। তাই ইংরেজ সরকার 
ও নরমপন্থা কংগ্রেনীরা, সবারই এখন কাম্য হয়ে উঠলে! তিলকের 


পতন। এর! উভয়েই তিলকের বিরুদ্ধে মিলিত অভিযান 
চালাতে লাগলো ৷ 

বাংলা ও মহারাষ্ট্রে যে জাতীয় জাগরণ ঘটেছিল, ভারতীয় 
জাতীয় কংগ্রেস নরমপন্থীদের নেতৃত্বে পরিচালিত হওয়ায় 
তাঁর সঙ্গে পা মিলিয়ে চলতে পারছিল না। ১৯০৫ শ্রীষ্টাব্দের 
কংগ্রেসের বেনারস অধিবেশনে বাংলার জাতীয় জাগরণ ও স্বদেশী 
আন্দোলন সম্পর্কে মৌখিক প্রশংসা করা হ'লেও তাকে সর্বভারতীয় 
ভিত্তিতে রূপ দেওয়ার কোনও চেষ্টাই করা হ’লো না। তিলক 
ও তীর অনুগামীরা কংগ্রেসের এই মনোভাবের তীত্র নিন্দা 
করতে লাগলেন। এওঁ বছর প্রিন্স অব ওয়েল্স্‌ সন্ত্রীক ভারতে 
এসেছিলেন। তাকে বিনীত ও অনুগত চিত্তে অভ্যর্থনা জানাবার 
প্রস্তাব আনলেন নরমপন্থীরা। তিলক এই প্রস্তাবের প্রতিবাদে 
সদলে সভাকক্ষ ত্যাগ করলেন। কংগ্রেস যতোদিন নরমপন্থীদের 
কুক্ষিগত থাকবে, ততোদিন ব্রিটিশবিরোধী আন্দোলনকে গড়ে 
তোল! যে সম্ভব হবে না, তিলক ও তার অন্থুগামীর! বুঝলেন । 
কংগ্রেস ত্যাগ করাও তাদের অভিপ্রেত ছিল না। তাই কংগ্রেসের 
মধ্যেই জাতীয়তাবাদী বা নেশন্তালিস্ট নামে একটি দল তার! 
গ'ড়ে তুললেন। কংগ্রেস 'শিবিরেই ভবিষ্যৎ কর্মপন্থা নির্ধারণের 
জন্য এ দলের প্রকাশ্য অধিবেশন হ'লো। তারা এ সভায় 
ুম্ষ্টভাবে ঘোষণা করলেন যে, ইংরেজদের কাছে ভিক্ষাভাণ্ড 
হাতে তারা ধর্ণী দেবেন না। বিদেশী দ্রব্য বর্জন ও অসহযোগিতার 
দ্বারাই তারা বৃটিশ সরকারকে জনমত মানতে বাধ্য করাবেন। 

কংগ্রেসের বেনারদ অধিবেশনের পর তিলক ও বিপিনচন্দ্ 

পাল ভারতবর্ষের বিভিন্ন স্থানে বক্তৃতা দিয়ে বেড়াতে লাগলেন । 
এক বৎসর তারা অক্লান্ত চেষ্টায় জাতীয় দলকে যথেষ্ট 
শক্তিশালী ক'রে তুললেন। জনসাধারণের মধ্যে জাতীয় দলের 
প্রভাব দ্রুত বৃদ্ধি পেলো। কিন্তু কংগ্রেসে তখনো নরমপন্থীদের 
প্রাধান্য ছিল। এই প্রাধান্য নষ্ট করবার জন্য জাতীয় দল 
এ বৎসর (১৯০৬) কংগ্রেস অধিবেশনে ভিলককে সভাপতি করতে 
চাইলো। এই বৎসর কলিকাতায় কংগ্রেসের অধিবেশন হওয়ার 
কথা ছিল। সেখানে তিলক ও বিপিনচন্দ্র পালের সমর্থকসংখ্য। 
যে বেশী হবে, সে বিষয়ে কোনও সন্দেহ ছিল ন!। তাই 
তিলক যাতে এ বৎসর কংগ্রেসের সভাপতি হ'তে ন! পারেন, 
নরমপন্থী দল সে চেষ্টা করতে লাগলে|। এ সময় বুদ্ধ দাদাভাই 
নওরোজী ইংলণ্ডে ছিলেন। তাকে এই অধিবেশনে সভাপতিত্ব 
করবার জন্য নরমপন্থীরা আমন্ত্রণ ক'রে আনলো । তাঁরা ভাল 
ক'রেই জানতো, তিলক নওরোজীকে পিতার মতো ভক্তি করেন, 
তার বিরুদ্ধে তিলক কখনো! সভাপতির পদপার্থী হবেন না। 
ফলে দাদাভাই নওরোজী এ বৎসর কংগ্রেসের কলিকাতা 
অধিবেশনে সভাপতিত্ব করলেন। 

কিন্ত নরমপন্থীদের অভীষ্ট সিদ্ধ হ'লে না। জনমতের 
চাপে দাদাভাইও চরমপন্থীদের প্রস্তাবগুলি পাস করতে বাধ্য 
হালেন। স্বরাজ কংগ্রেসের লক্ষ্য ব'লে ঘোষিত হ'লো। এর 
আগে কোনও কংগ্রেস সভাপতি তার ভাষণে “স্বরাজ” কথাটি 
ব্যবহার করেননি। কংগ্রেস স্বদেশী ও বয়কট আন্দোলন এবং 
জাতীয় শিক্ষার প্রবর্তন সমর্থন ক'রে প্রস্তাব গ্রহণ করলো । 

দাদাভাই নওরোজী সভাপতির অভিভাষণে বললেন, “এতোদিনে 
কংগ্রেস সাবালক হ'লো।” 


আতীঢন্বা 


কংগ্রেসের কলিকাতা অধিবেশনে জাতীয় দলেরই জয় হ’লো। 
ফলে নরমপন্থীদল ও ইংরেজ সরকার, উভয়েই এই দলের প্রভাব 
বিনাশের জন্য পাঁণপণ চেষ্টা করতে লাগলো! । ১৯০৭ খ্রীষ্টাব্দের 

ধগ্রেন অধিবেশনে বয়কট আন্দোলন প্রত্যাহারের প্রস্তাব 
আনবার কথা৷ নরমপন্থীরা ভাবলো । কিন্তু এই ধরনের কোনও 
চক্রান্ত যাতে কার্যকরী হ'তে না পারে, তিলক তার চেষ্টায় 
বদ্ধপরিকর হলেন । 

এ বংসর (১৯০৭) নাগপুরে কংগ্রেসের অধিবেশন হওয়ার 
কথা ছিল। কংগ্রেসের অভ্যর্থনা সমিতির অধিবেশনে জাতীয় 
দল এ বৎসর কংগ্রেসের সভাপতি হওয়ার জন্য তিলকের নাম 
প্রস্তাব করলো । এর প্রতিবাদে নরমপন্থী দল প্রস্তাব করলো! 
ডাঃ রাঁসবিহারী ঘোষের নীম । বহু বাঁদ-বিতগ্ডার পরও এ বিষয়ে 
কোনও মীমাংসা হ’লো না। কংগ্রেসের কার্যকরী সমিতিতে 
নরমপন্থীদের প্রাধান্য ছিল। তাঁরা হঠাৎ কংগ্রেসের এই বৎসরের 
অধিবেশন নাগপুরে না ক'রে সুরাটে করবার কথা স্থির করলো । 
কারণ নাগপুর ছিল চরমপন্থীদের অন্যতম ঘাঁটি; আর সুরাটে 
ছিল নরমপন্থীদের প্রাধান্য । কিন্তু সুরাটেও অভ্যর্থনা সমিতির 
সভায় আবার কংগ্রেসের সভাপতি নির্বাচন 'নিয়ে বিবাদ 
বাধলো । এবার জাতীয় দল কংগ্রেসের সভাপতির জন্য লালা 

লজপত রায়ের নাম প্রস্তাব করলো । স্ুরাটে অভ্যর্থনা সমিতিতে 
নরমপন্থীদের নিরন্কুশ গরিষ্ঠতা থাকায় গোখেল বিনা আলোচনায় 
জাতীয় দলের প্রস্তাব বাতিল করে দিলেন। নরমপন্থী দলের 
সভাপতি মনোনিত হওয়ার অর্থ যে স্বদেশী ও বয়কট আন্দোলন 
এবং জাতীয় শিক্ষার পরিকল্পনা ত্যাগ করা, এ বিষয়ে সন্দেহ 
ছিল না। জাতীয় দল এই ব্যাপার নীরবে সহ্য করলো না। 
বিভেদ দৃষ্টি হয়, তিলক তা চাইতেন না। কিন্তু এ-ও চাইতেন 
না যে, নরমপন্থীদের নেতৃত্বে কংগ্রেস জাতীয় জাগরণের অন্তরায় 
হয়। ২৩-এ ডিসেম্বর রবিবার তিলক সুরাঁটে পৌছলেন। পরদিন 
অরবিন্দ ঘোষর (পরবর্তী কালে শ্রীঅরবিন্দ ) সভাপতিত্বে সুরাটে 
জাতীয় দলের প্রায় পাঁচশত প্রতিনিধির একটি সভা অনুষ্ঠিত 
হ'লো। তাতে প্রস্তাব কর! হ’লো| যে, সকল বিষয় ভোটাভোটিতে 
গ্রহণ বা বাতিল করতে হবে, এমন কি সভাপতির নির্বাচনও । 
কিন্ত নরমপন্থীরা জাতীয় দলের কোনও প্রস্তাবই গ্রহণ 
করলো না। কংগ্রেসের এক্যও তাদের কাম্য বলে মনে হ’লে! 
না। তাদের কার্যকলাপে মনে হ'তে লাগলো, স্বদেশী আন্দোলন 
বন্ধ ক'রে বুটিশের সঙ্গে সহযোগ করাই তাদের একমাত্র লক্ষ্য ৷ 
তার! কংগ্রেসের স্বেচ্ছাসেবকদের অনেককে সরিয়ে তাদের স্থলে 
ভাড়াটে গুণ্ডা পর্যন্ত আমদানী করলো। বিনা ভোটাভোটিতে 
ডাঃ রাঁসবিহারী ঘোষ সভাপতি নির্বাচিত হলেন। এর 
প্রতিবাদে তিলক মঞ্চে উঠে বক্তৃতা দিতে গেলে তীর ওপর বল- 
প্রয়োগ করা হ'লো। এইভাবে নরমপন্থী ও চরমপন্থীদের 
বিবাদ চরমে গিয়ে পৌছলো। সভামগ্প ছোটখাটো রণক্ষেত্র 

পরিণত হ’লো, চেয়ার, বেঞ্চ প্রভৃতি দ্রব্যগুলি মারণীস্ত্র হিসাবে 
ব্যবহৃত হ'তে লাগলো। কংগ্রেসের এই লজ্জাজনক পরিণতির 
জন্য নরমপন্থীদের বৃটিশ তোষণ ও জাতীয় আন্দোলনের 
প্রতি বিশ্বাসঘাতকতাই ছিল দায়ী । 

এইভাবে জাতীয় জীবনের এই সংকট মুহূর্তে ভারতীয় জাতীয় 
কংগ্রেসের ত্রয়োবিংশতি অধিবেশন সমাপ্ত হলো। কংগ্রেস 
সুস্পষ্টভাবে ছু'টি পৃথক দলে বিভক্ত হয়ে গেলে|। 


উনিশ 
সুরাট অধিবেশন এইভাবে শেষ হওয়ার জন্য নরমপন্থীরা 
তিলককেই দায়ী করলো। নরমপন্থী কাগজগুলি এক সুরে 
টেচাতে লাগলো, তিলক জাতীয় এক্য ধ্বংস করেছেন, 
তিলক দেশের শক্র। কিন্ত নরমপন্থীরা যাই বলুক, সারা 
মহারাষ্ট্র যে তার পেছনে আছে, তিলক তা ভালো করেই 
জানতেন। কেবল মহারাষ্ট্র নয়, বাংলাদেশও এই বিপ্লবী 

নেতাকে তার পুর্ণ সমর্থন জানালো । 
নরমপন্থী কংগ্রেসীরা বছরে একবার ছুটির সময়ে একত্র 
হয়ে কতকগুলি প্রস্তাব পাস করাকেই চরম রাজনৈতিক 
কর্ম মনে করতো । কিন্তু তিলক জানতেন, কতকগুলি নিরীহ 
প্রস্তাব পাঁস করলেই জাতিকে জাগ্রত করা যায় না। তাই 
নরমপন্থীরা যখন কংগ্রেস অধিবেশনে ছুটির দিনগুলি কাটিয়ে নিজ 
নিজ কাজে গিয়ে নিযুক্ত হলেন, তখন তিলক সারা মহারাষ্ট্রে 
ঘুরে গণড়ে তুলতে লাগলেন রাজনৈতিক সংগঠন । এতোদিন 

কংগ্রেসের সঙ্গে গ্রামাঞ্চলের কোনো প্রতিষ্ঠানগত যোগাযোগ 
ছিল না। তিলক সারা মহারাষ্ট্রে তালুক এসোসিয়েসন গঠন 
করে তালুক ও জেলার ভিত্তিতে রাজনৈতিক সংস্থা গ’ড়ে তুলতে 
লাগলেন। এ বৎসর ধুলিয়ায় বোস্বাইয়ের যে প্রাদেশিক 
সম্মেলন হ’লো, তাতে জাতীয় দলের প্রস্তাব ও কর্মসূচীগুলিই 
হর্যধ্বনির মধ্যে গৃহীত হ'লো। স্ুুরাট কংগ্রেসে তিলককে যে 
অপমান ও লাঞ্ুনা কর! হয়েছিল, যেন তার সমুচিত জবাব 
দেওয়ার উদ্দেশ্যেই ধুলিয়ার বিপুল জনতা তিলককে তাদের 
অবিসম্বাদী নেতারপে অভিনন্দন জানালো। ধুলিয়া প্রাদেশিক 
সভায় তিলক সুস্পষ্টভাবে ঘোষণা করলেন, স্বায়ত্ত শাসনই 
তাদের একমাত্র লক্ষ্য, বুটিশের করুণা-কণা নয়। তিলকের এই 
ঘোষণায় নরমপন্থীরা ভীত হয়ে উঠলো, বৃটিশ শাসনের অবসান 
, তাঁদের কল্পনাতীত ছিল। নরমপন্থী কাঁগজগুলি তিলককে 
হঠকারী বুদ্ধিহীন বলে ঘোষণা করতে পেছপ! হ’লো| না। 
কিন্তু ভেকের কলরবে কি সিংহ ভয় পায়? তিলক প্রতিদিন 
সভা-সমিতিতে সুস্পষ্টভাবে ঘোষণা করলেন, ভারতের দাবী 
সামান্য শাঁসন-সংস্কার নয়, অধিকসংখ্যক চাকরি নয়__ভারতের 
দাবী স্বায়ত্ত শাসন, ভারতের দাবী স্বরাজ্য। তিলক এই 
ধ্বনিই প্রতি সভায় উচ্চারণ করতে লাগলেন “ন্বরাজ্য 
আমার জন্মগত অধিকার; এই অধিকার আমি লাভ করবই ৷” 
(Swarajya is my birthright; I will bave it) 
তার এই ধ্বনি শত শত কণ্ঠে দেশময় ধ্বনিত হ'তে লাগলো। 
তিলক “রাষ্ট্রমত” নামে একটি দৈনিক কাগজ প্রকরাশে 

জন্যও অর্থ সংগ্রহ করলেন। গণপতি ও শিবাজী উৎসবগুলিও 
ক্রমেই নূতন রূপ গ্রহণ করলো। স্বরাজের দাবী সেগুলিতেও 
ধ্বনিত হ'তে লাগলো । 


বিশ 


তিলক মাদক দ্রব্য বর্জনের জন্য প্রচার কার্ধ তার 
রাজনৈতিক জীবনের গোড়ার দিক থেকেই ক'রে আঁসছিলেন। 
কংগ্রেসও বছরের পর বছর ধরে মদ্য বিক্রয় হ্রাসের নীতি 
গ্রহণের জন্য সরকারকে অনুরোধ জানিয়ে প্রস্তাব গ্রহণ করছিল। 
মাদকদ্রব্য থেকে প্রাদেশিক সরকারের মোটা টাকা আয় হ'ত। 
তাই প্রাদেশিক সরকার এ বিষয়ে কর্ণপাত করলো নাঁ। এমন 
কি, এ বিষয়ে কেন্দ্রীয় সরকারের পরামর্শকেও তারা উপেক্ষা 
ক'রে চললো] । কেন্দ্রীয় সরকার স্থানীয় জনমত জেনে তারপর 
নূতন দোকান খোলার অনুমতি দিতে প্রাদেশিক সরকারকে 
নির্দেশ দিয়েছিল। কিন্তু প্রাদেশিক সরকার এই নির্দেশ 
পালন কর! প্রয়োজন মনে করলো না। 

“ভারতীয় মাদক বর্জন সংঘ” (Indian Temperance 
A550ciati0n ) নামে একটি সংঘ বহু বৎসর আগে প্রতিষ্ঠিত 
হয়েছিল । তাঁদের অনুরোধ, অনুনয়-বিনয় ও পরামর্শ সম্পর্কেও 
প্রাদেশিক সরকার নিধিকার রইলে!। পুনায় জেলা সম্মেলনে 
তিলক সরকারের আবগারী নীতির নিন্দাস্থুক একটি প্রস্তাব 
সমর্থন করে বক্তৃতা দিলেন। তিনি তরুণদিগকে মাদকদ্রব্য 
ব্যবহার নিবারণের জন্য সচেষ্ট হ'তে বললেন। তিলকের 

প্রস্তাব অনুসারে স্থির হ’লো| মদের দোকানগুলিতে পিকেটিং 
* করা হবে। পিকেটিং সম্পূর্ণ অহিংসাত্মক রীতি। তাছাড়া 
তা বেআইনীও নয়। কারণ অপরকে বোঝাবার অধিকার 
সকল মানুষেরই আছে। 

সঙ্গে সঙ্গে স্বেচ্ছাসেবক বাহিনী গঠিত হ’লে|। কয়েকদিনের 
মধ্যেই পুনায় মদের দোকানগুলিতে শুরু হ'লে! পিকেটিং । 
স্বেচ্ছাসেবকদের কেবল উপস্থিতির ফলেই ক্রেতার সংখ্যা খুব 
কমে গেল। মদের দোৌকানগুলি উঠে যাওয়ার সম্ভাবনা দেখা 
দিলো। মদ থেকে প্রচুর রাজন্ব আসতে! ; এখন সে পরিমাণ 
কমে যে নগণ্য হয়ে উঠবে, সে বিবয়ে সন্দেহ রইলো না। 
দোকানদাঁররা ব্বেচ্ছাসেবকদের উপর মারপিট করলো । কিন্তু 
তাতেও স্বেচ্ছাসেবকরা অটল রইলেন, প্রতিশোধাত্বক কোনো 
কাজই করলেন না। সরকার তখন নিজেই পিকেটিং বন্ধের 
জন্য চেষ্টা করতে লাগলো । পিকেটিং আইনসঙ্গত উপায়েই 
করা হচ্ছিল। তবু পুলিসের আদেশ অমান্যের অভিযোগে 
বহু স্বেচ্ছাসেবককে গ্রেফতার করা হ'লো। 

কিন্ত তাতেও পিকেটিং বন্ধ হ’লো| না। দলে দলে নূতন 
স্বেচ্ছাসেবক পিকেটিংয়ের কাজে যোগ দিলো । কয়েক দিনের 
মধ্যে পিকেটিং পুনা থেকে মহারাষ্ট্রের অন্যান্য অঞ্চলেও ছড়িয়ে 
পড়লো। পিকেটিং বন্ধের জন্যে অনেক জায়গায় ১৪৪ 
ধারা জারী করা হ'লো। পুলিস স্বেচ্ছাসেবকদের বলপ্রয়োগ 
করতে লাগলো । সরকারের এই কার্ধের প্রতিবাদে পুনায় 
প্রায় ১২০০০ লোকের এক বিরাট জনসভা হ’লে|। এই সভা 

পুলিশের অত্যাচারের বিরুদ্ধে প্রতিবাদ জানিয়ে গভর্নরের কাছে 
একটি প্রতিনিধি দল প্রেরণের সিদ্ধান্ত করলো। ডাঃ ভাণ্ডারকর 
এই সভায় সভাপতিত্ব করেছিলেন। তিনিই প্রতিনিধি দলের 
নেতৃত্ব করলেন। আলোচনার সময়ে যাতে শান্তিপূর্ণ আবহাওয়া 
থাকে, সেজন্য সাময়িকভাবে তিলক পিকেটিং বন্ধ রাখলেন। 
২৩-এ এপ্রিল তারিখে তিলক পাঁচশত স্বেচ্ছাসেবককে প্রত্যাহার 
ক'রে নিলেন। তীর ইচ্ছা ছিল, আলোচনা ব্যর্থ হ'লে আবার 
পিকেটিং আরম্ভ করবেন। গভর্নর আলোচনার তারিখ কয়েক 
সপ্তাহ বাদে, ৬ই জুলাই তারিখে, স্থির করলেন। কিন্তু ৬ই 
জুলাই আসবার দু’ সপ্তাহ আগেই, ২৪শে জুন তারিখে, তিলককে 
হঠাৎ গ্রেফতার করা হ'লো। তিলক সরকারের সঙ্গে যুদ্ধের 
জন্যে যে শান্তিপূর্ণ উপায় আবিষ্কার করেছিলেন, তার পরিণতি 
সম্পর্কে সরকার চিন্তিত হয়ে পড়েছিল। মাঁদক বর্জনের 
আন্দোলনকে তিলক যে বাস্তব রূপ দিয়েছিলেন, তার ফলে 
সরকারের প্রচুর আখিক ক্ষতি হওয়ার আশঙ্কা ছিল। তাই 
তিলককে রাজনৈতিক ক্ষেত্র থেকে অপসারিত করবার প্রয়োজন 
হ’লে|। সরকার অন্য অজুহাতে তাকে গ্রেফতার করলো। 


একুশ 
বঙ্গভঙ্গের ফলে বাংলাদেশে যে বৃটিশবিরোধী মনোভাব 
দেখ! দিয়েছিল, তা কেবল স্বদেশী আন্দোলনে সীমাবদ্ধ ছিল 
না। বাংলাদেশের তরুণরা সন্ত্রাসবাদের পথ গ্রহণ করছিলেন । 
তারা সশস্ত্র বিদ্রোহের কথাও চিন্তা করছিলেন । কিন্ত কিভাবে 

সশস্ত্র বিদ্রোহের পথ গ্রহণ করা যাবে? .-. সবচেয়ে বড়ো 
সমস্তা ছিল অস্ত্র সংগ্রহের সমস্তা। প্যারিসে কয়েকজন ভারতীয় 
বিপ্লবী, হেমচন্দ্ৰ দাস, সেনাপতি বপৎ ও হোতিলাল বর্ম! 
একজন রুশ বিপ্লবীর কাছে বোমা তৈরির কৌশল শিখেছিলেন। 
তারা দেশে ফিরে এলে দেশের তরুণরা অনেকেই বোম! তৈরি 
করতে লাগলেন এবং দেশের বিভিন্ন জায়গায় বহু সন্ত্রাসবাদী 
দল গ'ড়ে উঠলো। এইভাবে ১৯০৮ গ্রীষ্টাব্দের ৩০-এ এপ্রিল 
তারিখে ভারতীয় রাজনীতিতে সর্বপ্রথম বোমা প্রবেশ করলো । 
কলিকাতার প্রেসিডেন্সি ম্যাজিস্ট্রেট থাকা-কাঁলে কিংস্ফোর্ড 
বাংলাদেশের কতকগুলি সংবাদপত্রের সম্পাদককে খুবই কঠিন 
শাস্তি দিয়েছিলেন, কয়েকজন বিপ্লবী নির্মমভাবে বেত্রাঘাতের 
দণ্ডে দণ্ডিত হয়েছিলেন। পরে তিনি কলিকাতা থেকে বদলী 
হয়ে জেলা জজ হয়ে মজকফরপুর যাঁন। ক্ষুদিরাম বস্তু ও প্রফুল্ল 
চাকী তাকে হত্যা করবার জন্যে সেখানে উপস্থিত হলেন 
এবং তার গাড়ি মনে ক'রে একটি গাড়ির উপর বোমা নিক্ষেপ 
করলেন। কিন্তু ছুভার্গবশত এ গাড়ি কিংস্ফোর্ডের ছিল না 
ছিল শ্রিঙ্গল কেনেডী নামে জনৈক ভারতপ্রেমিক ইউরো গীয়ানের ৷ 
এ গাড়িতে মিসেস কেনেডী ও তীর মেয়ে ছিলেন। বোমার 
আঘাতে তারা দু'জনেই মারা গেলেন। ক্ষুদিরাম ও প্রফুল্ল চাকী 
সঙ্গে সঙ্গে ধরা পড়লেন। প্রফুল্ল চাঁকী রিভলভারের গুলীতে 
আত্মহত্যা করলেন এবং বিচারে ক্ষুদিরামের ফাসি হ'লো। 
ক্ষুদিরামের ফাঁসী ভারতবর্ষে এক অভূতপূর্ব উত্তেজনার সঞ্চার 
করলো। তার ছবি হাজারে হাজারে বিক্রি হ'লো। ভার নাম 

তরুণদের মুখে মুখে ফিরতে লাগলো । সারা ভারতে ইংরেজরা 
ভীত হয়ে উঠলো । এ বৎসর সিপাহী বিদ্রোহের পর অর্ধশতাব্দী 
পুর্ণ হয়েছিল। তাই চারিদিকের আবহাওয়ায় এমন একটা ভাব 
প্রকাশ পেতে লাগলো যে, সিপাহী বিদ্রোহের মতো কিছু একটা! 
ঘটতে পারে । | 

তিলক এ সময় তার “কেশরী” পত্রিকায় কয়েকটি প্রবন্ধে 
বার বার এই কথা লিখলেন যে, এখনও বৃটিশ সরকারের সতর্ক 
হওয়া উচিত। বোমা অপেক্ষাকৃত সহজে প্ৰস্তুত করা যায়। 
ভারতীয় কৃষকর! উত্তেজিত হয়ে যদি এই পথ গ্রহণ করে, ত! 
শুভ হবে না। সুতরাং বৃটিশ সরকারের উচিত ভারতীয় জনমতকে 
স্বীকার করা এবং ভারতীয়গণের দাবী উপেক্ষা না করা। 

তিলকের মতো! চরমপন্থী নেতাকে এই সময়ে বাইরে রাখা 
বৃটিশ সরকার বিপজ্জনক মনে করলো। কি উপায়ে তিলককে 
কারাগারে ঢোকানো যায়, সেই হ’লো তাদের একমাত্র চিন্তা ৷ 
তিলকের প্রবন্ধ গুলি তন্নতন্ন ক'রে পণড়ে দেখা হ’লো, তার মধ্যে 
রাজদ্রোহ বা সন্ত্রাসবাদের প্ররোচনামূলক কিছু আছে কি না। 
কারণ, সন্ত্রাসবাদের সঙ্গে তিলকের কোনও যোগ ছিল নাঁ। তিনি 
কেবল সেগুলির উল্লেখ ক'রে বুটিশ সরকারকে সতর্ক ক'রে 
দিতে চেয়েছিলেন । অবশেষে সরকার ১৯০৮ খীষ্টাব্দের ১২ই 
মে তারিখে “কেশরী”-ভে প্রকাশিত তিলকের একটি প্রবন্ধে 
রাজদ্রোহের গন্ধ পেলো। কিন্ত বিচারে এ মামলা 
টিকবে কিনা, সে সম্পর্কে ঘোরতর সন্দেহ ছিল। তিলক ছিলেন 
ভারতের সর্বাপেক্ষা জনপ্রিয় ও শক্তিশালী নেতা । তাকে 


৬০ লোকমান্ত তিলক 


একটি মামলায় জড়িত কর! এবং সেই মামলায় হেরে যাওয়া, 
তার ফল যে সরকারের পক্ষে ভয়ংকর হবে, সরকার তা জানতো । 
তাই তিলকের বিরুদ্ধে মামল! সম্পর্কে তাঁর! ইতস্তত করতে 
লাগলো | কিন্তু এই সময় ৯ই জুন তারিখে, তিলক একটি 
প্রবন্ধ লিখলেন। এই প্রবন্ধে বৃটিশবিরোধী স্তর বেশ চড়া 
ছিল। এই প্রবন্ধের জন্যে যে তিলককে রাঁজদ্রোহের অপরাধে 
দণ্ডিত করা যাবে, সে সম্পর্কে সরকার প্রায় নিঃসন্দেহ হ'লো। 
পুনার বদলে বোস্বাইয়ে যাতে বিচার হ'তে পারে, এমন একটি 
সুযোগও সরকার খু'ঁজছিল। ২৪-এ জুন তারিখে তিলক বোম্বাই 
গিয়েছিলেন । সেদিন সেখানেই তাকে সন্ধ্যা ৬টার সময় 
গ্রেফতার করা হ'লো। পুনাতে পুলিশ তার বাড়ি ও 
ছাপাখানা তল্লাস করলো। পুলিশ বহু কাগজ-পত্র ও একখানি 
কার্ড নিয়ে গেলো। এ কার্ডখানিতে আধুনিক বিস্ফোরক সংক্রান্ত 
ছু'খানি বইয়ের নাম ছিল। পরে এই কার্ডখানি তিলকের বিরুদ্ধে 
একটি গুরুত্বপূর্ণ প্রমাণ হিসাবে মামলায় ব্যবহৃত হয়েছিল । 
তিলকের গ্রেফতারের সংবাদ আগুনের মতো দ্রুত ছড়িয়ে 
পড়লো। ফলে দেশে এক অভূতপূর্ব উত্তেজনা ও চাঞ্চল্যের স্থষ্টি 
হলো। পরদিন তিলককে “কেশরীর” সম্পাদক ও প্রকাশক 
হিসাবে চীফ প্রেসিডেন্দী ম্যাজিস্ট্রেটের এজলাসে হাজির 
করা হলো! । সরকার পক্ষের উকিল তৈরী হ'তে পারেন নি, 
এই কারণে ২৯-এ জুন পর্যন্ত মামলা মূলতবী রইলো। জামিনে 
মুক্তির জন্য তিলকের পক্ষ থেকে আবেদন করা হ'লো। 
ম্যাজিস্ট্রেট সে আবেদন বাতিল ক'রে দিলেন। এখন 

তিলকের কৌন্থুলী ছিলেন মহম্মদ আলি জিন্না। তিনি জামিনের 
জন্য তিলকের পক্ষ থেকে হাইকোর্টে আবেদন করলেন। ভাগ্যের 
এমনই পরিহাস যে, দশ বছর আগে যিনি তিলকের মামলা 
চালিয়েছিলেন, সেই দাভার এখন হয়েছিলেন হাইকোর্টের 
বিচাপতি। সেদিন তিলকের মুক্তির জন্যে দাভার যেসব যুক্তি 
দেখিয়েছিলেন, জিন্না ঠিক সেই সকল যুক্তিই দেখালেন। কিন্ত 
দাভার সেগুলি নির্ধিকারচিত্তে অগ্রাহা করলেন। তিলকের 
ভাগ্যে জামিন মিললো! না। পদের এমনই মহিমা! 

১৩ই জুলাই হাইকোর্টে দাভারের এজলাসে তিলকের বিচার 
শুরু হ'লো। ১২ই মে ও ৯ই জুনের ছু'টি লেখার জন্য ছু'টি 
পৃথক মামলা আনা হয়েছিল। তিলকের আপত্তি সত্বেও এ 
দু'টি মামলার বিচার একসঙ্গে শুরু হ’লে|। তিলক যাতে 
কোনভাবেই অব্যাহতি পেতে ন! পারেন, সেজন্য বড়লাট থেকে 
শুরু ক'রে অন্যান্য সকল সরকারী পদস্থ কর্মকর্তারাই প্রাণপণ 
চেষ্টা করতে লাগলেন । একটি চিঠিতে বোম্বাই সরকারকে সুস্পষ্ট 
ভাবে নির্দেশ দেওয়া হ’লে! যে, “এখন দয়া বাঁ অন্ৃকম্পা 
দেখাবার সময় নয়।” র 

১৮৯৭ খ্রীষ্টাব্দে বিচারের সময় বিশেষ জুরী নিয়োগ করা হ’লে 
দাভার তার প্রতিবাদ করেছিলেন। বলেছিলেন, বিশেষ জুরীর 
অর্থই হ’লো অধিকসংখ্যক ইউরোগীয়কে জুরীতে নিয়োগ করা । 
তিলকের প্রবন্ধগুলি মারাঠী ভাষায় লেখা ছিল। কিন্তু ইউরোগীয়রা 
মারাঠী ভাষা জানেন না। তাছাড়া ইউরোগীয়দের কাছ থেকে 
নিরপেক্ষ রায় পাওয়ার সম্ভাবনাও কম। কিন্ত এখন দাঁভার 


৬২ লোঁকমান্ত তিলক 


নিজেই বিশেষ জুরী নিয়োগ করলেন। জুরীতে ন'জনের মধ্যে 
সাতজন রইলেন ইউরোপীয়ান মানে, ১৮৯৭ খ্রীষ্টাব্দের তুলনায় 
একজন বেশী । 

সুতরাং বিচারের রায় যে কি হবে, তা প্রথম থেকেই অন্ুমান 
করা যেতে লাগলো । এ যে বিচারের নামে বিচারের প্রহসন 
হচ্ছে, সে বিষয়ে কোনও জন্দেহই রইলো না । বিচারের সময় 
তিলক নিজেই তার আত্মপক্ষ সমর্থন করলেন। তিনি পাঁচ দিন 
ক্রমাগত আত্মপক্ষ সমর্থনে বক্তৃতা দিলেন। এই বক্তৃতার 
জন্য ২১ ঘন্টা ১০ মিনিট লেগেছিল। পৃথিবীতে আত্মসমর্থনের 
ইতিহাসে এইটিই দীর্ঘতম বক্তৃতা । 

তিলকের পর আ্যাডভোকেট জেনারেল তার বক্তব্য বললেন। 
তিলক ইংলগ্ডের আইন উদ্ধৃত ক'রে বহু স্থলে আত্মপক্ষ সমর্থন 
করেছিলেন। ত্যাঁডভোকেট জেনারেল বললেন, ইংলণ্ডের আইন 
এখানে প্রযোজ্য নয়। বিস্ষোরকের বিবরণ সংক্রান্ত দু’খানি 
বইয়ের নাম লেখা যে কার্ডখানি পাঁওয়া গিয়েছিল, তিলক তার 
কৈফিয়ৎ হিসাবে বলেছিলেন, সরকার সম্প্রতি যে বিস্ফোরক 
আইন পাস করেছেন, তাতে কেরোসিন তেলকেও বিক্ফোরকের 
মধ্যে ধরা হয়েছে। এ আইনের সমালোচনা করবার জন্য 
বিস্ফোরক বলতে প্রকৃত কি বোঝায়, তা জানার একান্ত 
প্রয়োজন ছিল । তাই তিনি এ বই ছু'খানির নাম সংগ্রহ 
করেছিলেন। আ্যাঁডভোকেট জেনারেল কিন্ত কার্ডখানিকে অন্য 
আলোকে দেখাতে চাইলেন; এর সঙ্গে যে বোমার সম্পর্ক 
আছে, ত! প্রমাণ করবার চেষ্টা করা হ'লে । 

২২-এ জুলাই ছিল বিচারের শেষ দিন। এদিন অনেক 
রাত পর্যন্ত আদালতের কাঁজ চালিয়ে বিচার শেষ ক’রে দেবেন, 
এই রকম স্থির করেছিলেন বিচারপতি। এর অন্য উদ্দেশ্যও 
ছিল। তিলকের গ্রেফতারের সংবাদ পাওয়ার পর থেকেই 
বোস্বাইয়ে জনসাধারণ অত্যন্ত উত্তেজিত হয়ে উঠেছিল। তারা 
কয়েকদিন ধরে যেখানে-সেখানে পথে ঘাটে জটলা করছিল, 
ইউরোগীয়দের উপর ইটপাটকেল ছু'ড়ছিল ; অনেক জায়গায় 
পুলিস লাঠি চালিয়ে জনতাকে ছত্রভঙ্গ করতে বাধ্য হয়েছিল। 
জেল হাজত থেকে তিলককে আদালতে আনা বা আদালত 
থেকে জেল হাজতে নিয়ে যাওয়া অসম্ভব হয়ে উঠেছিল । 
তাই বিচারের সময় কয়েকদিন হাইকোর্টেই একটি বিশেষ হাজত 
ক'রে সেখানে তিলককে রাখ! ইটঘ্ছিল। আজ বিচারের রায় 
হবে জেনে বর্ধার ঘনঘটা ও দুর্যোগ উপেক্ষা ক'রে হাজার 
হাজার লোক আদালতের বাইরে অপেক্ষা করছিল। বিচারপতি 
ভেবেছিলেন, অনেক রাত পর্যন্ত ঝড়বৃষ্টির মধ্যে লোকে দাড়িয়ে 
"থাকবে না। তাই রাত পর্যন্ত আদালতের কাজ চালিয়ে রাতেই 
রায় দেওয়া তিনি বুদ্ধিমানের কাজ মনে করেছিলেন। কিন্তু 
তিনি জানতেন না, দেশের জনসাধারণ তিলককে কতখানি 
ভালোবাসে । তিলক তাদের কাছে তাদের স্বাধীনতার প্রতীক, 
শিবাজীর অবতার, দ্বিতীয় শিবাজী! তাই তারা তিলককে বলে 
“তিলক মহারাজ”! অনেকে তাকে ভগবানের অবতার বলেও 
মনে করে__বলে “তিলক ভগবান” । তারা ঝড়বৃষ্টি উপেক্ষা ক'রে 
রায় শুনবার জন্য রাত্রির অন্ধকারেই অপেক্ষা করতে লাগলো । 

৫ 

তখন রাত ৮টা। বিচারপতির ভাষণের পর জুরীরা৷ নিজেদের 
মধ্যে আলোচনার জন্যে উঠে গেল। ৯-২০ মিনিটে তাঁরা ফিরে 
এলো ইউরোপীয় ৭ জন তিলকের বিরুদ্ধে এবং ভারতীয় দু জন 
তিলকের পক্ষে রায় দিলো । জজ অধিকাংশের মতকেই গ্রহণ 
করলেন এবং তিলকই অপরাধী সাব্যস্ত হলেন। জজ ছু'টি 
মামলার জন্যেই তিলককে পর পর তিন বছর ক'রে__অর্থাৎ 
ছ’ বছরের জন্য--দ্বীপান্তরের দণ্ড দ্িলেন। সেই সঙ্গে তিলকের 
এক হাজার টাকা অর্থদণ্ডও করা হ’লো। 

এইরকম রায়ের জন্য তিলক আগে থেকেই প্রস্তুত ছিলেন। 
তার মধ্যে উদ্বেগ বা ভয়ের সামান্য লক্ষণও দেখা গেল না। 
তার মুখের নির্ভীক্‌ প্রশান্তি অক্ষুণ্ণ রইলো। 

রাত দশটায় আদালতের কাজ শেষ হলো । বাইরে ভ্যান 
অপেক্ষী করছিল। পুলিস তিলককে তাতে তুললো । অবিরাম 
বর্ষণ ও গভীর অন্ধকারের মধ্যে ভ্যান দ্রুতবেগে অদৃশ্য হয়ে গেল। 
অশ্বারোহী পুলিস জন্নতাকে ছত্রভঙ্গ ক'রে দিতে লাগলো'। সেই 
অন্ধকার, বর্ষণ, ঝড় ও বজ্রপাতের মধ্যেও ধ্বনিত হ'তে লাগলো 
জনতার কম্বর_-“জয় | তিলক মহারাজ কী জয় !” 


বাইশ 


এ সময়ে বোশ্বাইয়ে প্রায় ৮৪টি মিলে এক লাখ শ্রমিক কাজ 
করতো। স্বদেশী আন্দোলন ও মাদক দ্রব্য বর্জনের সময়ে তিলক 
বহুবার এই শ্রমিকদের সভায় বক্তৃতা করেছিলেন। তিলকের 
গ্রেফতার হওয়ার সঙ্গে সঙ্গেই শ্রমিক অঞ্চলে অত্যন্ত উত্তেজন! 

দেখা দিল। বহুসংখ্যক অমিক মিলে কাজ করা বন্ধ করলো। 
পুলিস এই অবস্থা নিয়ন্ত্রণ করতে পারবে না ভেবে সৈন্যবাহিনী 
আমদানী কর! হ’লো । এ সময়ে বোস্বাইয়ে যে সৈন্যবাহিনী ছিল, 
তা পর্যাপ্ত হবে না জেনে, অন্য অঞ্চল থেকেও সৈন্যবাহিনী 
আনার ব্যবস্থা করা হলো । কিন্তু সরকারের সকল চেষ্টা হ’লো! 
ব্যর্থ। ১৬ই জুলাই তারিখে কয়েকটি মিলে ধর্মঘট শুরু হ’লো। 
ধর্মঘট ক্রমেই ছড়িয়ে পড়তে লাগলো । পরদিন ২৮টি মিলে 
ধর্মঘট হলো। যেসব মিলে কাজ চলছিল, ধর্মঘটী শ্রমিকরা! 
দলে দলে সেসব মিলে গিয়ে হামলা ক'রে আসবাবপত্র ভেঙে 
ফেললে।। মিলওয়ালারা সরকারের শরণাপন্ন হ’লে সরকার 
অশ্বারোহী সৈন্য দিয়ে উত্তেজিত জনতাকে ছত্রভদ করলো । পথে 
ঘাটে ক্রুদ্ধ জনতা ইউরোগীয়দের আক্রমণ করতে লাগলো । 
ইউরোপীয়রা ভীত হয়ে প্রাণভয়ে গৃহকোণে আশ্রয় নিলো। 
১৯-এ জুলাই তারিখে সমস্ত মিলেই ধর্মঘট হলো । ২০-এ 
তারিখেও ধর্মঘট অব্যাহত রইলো । চারিদিকে ইউরোপীয়দের 
উপর বিক্ষিপ্ত আক্রমণ চলতে লাঁগলো। অনেক জায়গায় 
পুলিস গুলী চালালো । ২৩ তারিখে ছিল তিলকের জন্মদিন । 
তিলকের প্রতি কঠোর দগ্ডাদেশের আদেশ পুর্বাদিন রাত্রিতেই 
সর্বত্র ছড়িয়ে পড়েছিল। ২৩-এ জুলাই বোম্বাইয়ে প্রকাশ্য 
বিদ্রোহের অবস্থা দেখা দিলে!। উত্তেজিত জনতা “তিলক মহারাজ 
কী জয়!” “ছত্ৰপতি তিলক কী জয়!” ধ্বনি দিতে দিতে শহর- 
ময় ঘুরতে লাগলো। তাঁদের মুখে এক কথা_-“আমরা আমাদের 
তিলক মহারাজকে চাই! আমরা তাকে ফিরিয়ে আনবোই 1” 

তিলকের ছ’ বছর দ্বীপান্তরের প্রতি বছরের জন্য একদিন 
হিসাবে ছ’দিন শহরের দোকানপাট সব বন্ধ রইলো। পুলিস ও 
সৈন্যদল বহু স্থানে গুলী চালালো । গুলীতে বহু লোক হতাহত 
হ'লো। নিহতের সংখ্য! ত্রিশের কাছাকাছি দাড়ালো । তবু 
শ্রমিকরা নির্ভীকচিত্তে তিলকের জয়ধ্বনি দিতে দিতে শহরে ঘুরতে 
লাগলো। দোকানপাট বন্ধ রইলো। পথঘাট যানবাহনশূন্ত 
ও জনহীন রইলো। নবজাগ্রত ভারতের রাজনৈতিক ইতিহাসে 
এমন ঘটনা এর আগে আর ঘটেনি। সুদূর ইউরোপ থেকে 
মহাবিপ্লবী লেনিনও ভারতের শ্রমিক শ্রেণীর এই অভ্যুখানকে 
অভিনন্দিত ক'রে বাণী পাঠালেন। 

বোস্বাইয়ের এই অবস্থা আয়ত্তে আনতে সরকারকে বেশ বেগ 
পেতে হ'লো। এমন কি তিলকের বিরুদ্ধে মামলা আনায় 
বোম্বাই সরকার যে হঠকারিতার পরিচয় দিয়েছিল, তাও 
উচ্চপদস্থ সরকারী মহলে নিন্দিত হলো । তৎকালীন ভারত সচিব 
মল বোস্বাইয়ের গভর্নরকে একটি চিঠিতে জানালেন যে, 
“আপনি যদি এ বিষয়ে আমার বা আপনার উকিলদের পরামর্শ 
নিতেন, তবে তিলককে দণ্ডিত করায় যে অনিষ্ট হয়েছে, ত! 
কখনো হ'তে পারতো ন1।৮ 

ইংলণ্ডেও অনেকে বোম্বাই সরকারের নির্বুদ্ধিতার নিন্দা 
করলেন। তীরা বললেন, তিলককে দণ্ডিত ক'রে তাঁর 
জনপ্রিয়তা শতগুণে বাড়ানো হয়েছে। তিলককে “শহীদ” 
ক'রে সরকার দূরদিতার পরিচয় দেননি। 

দগ্ডলাভের পর তিলক কয়েকদিন শবরমতী জেলে আটক 

রইলেন। তারপর তাকে ব্রহ্মদেশে মান্দালয়ে নির্বাসিত করার 
ব্যবস্থা হ'লোৌ। তার হাজার টাকা জরিমান! মকুব করা হ’লে! । 
কিন্তু আন্দামানে পাঠালে তার যে সুযোগ-সুবিধা থাকতো, 
তা তার রইলো না। আন্দামানে বন্দীরা কিছু টাকা জামিন 
দিয়ে মুক্ত অবস্থায় থাকবার সুযোগ পায়। কিন্তু মান্দীলয়ে 
তিলকের জন্যে জেলে ২০ ফুট লম্বা ও ১২ ফুট চওড়া একটি ঘরে 
দীর্ঘ ছ’বছর আটক থাকবার ব্যবস্থা হ'লো। 

প্রিভি কাউন্সিলে আগীল করবার অনুমতির পাওয়ার জন্য 
বোম্বাই হাইকোর্টের ফুল বেঞ্চের কাছে যে আবেদন করা হয়েছিল, 
তা বাতিল হলো । হাউস অব লর্ডসে আবেদন করবার চেষ্টাও 
বার্থ হলো । অবশেষে ১৪ই সেপ্টেম্বর তারিখে তিলক “হাঁডিং” 
নামে এক জাহাজে চ’ড়ে রেঙ্গুন যাত্রা করলেন । 

মান্দালয় জেলে থাকা-কালে তার বন্ধুরা তাকে জানালেন, 
তিনি যদি শর্তাধীনে মুক্তি পেতে চান, সে চেষ্টা কর! যেতে পারে। 
তিলক শর্তাধীনে মুক্তি পেতে রাজী হলেন না। বললেন, 
“শর্তাধীনে মুক্তি পাওয়ার চেয়ে জেলে থাকাও আমার পক্ষে শ্রেয় ।” 

জেলে তিলককে মাত্র ছু'খানি ক'রে বই একসঙ্গে দেওয়া 
হঠতো। তার সব চিঠিপত্র সেন্সর ক'রে পাঠানো হ'তো। কেউ 
তার সঙ্গে দেখা করলে জেলের একজন কর্মচারী সর্বদা উপস্থিত 
থাকতো। অনেক সময় তারা কথাবার্তায় বাধাও দিতো। তিলক 
অত্যন্ত সাধারণ খাবার পেতেন। প্রকৃতপক্ষে কেবল ঘি ও গমের 
খাদ্যের উপর তাকে নির্ভর করতে হ'তো। বাড়ি থেকে 
ঘি পাঠালে তা তিনি ব্যবহার করতে পেতেন। তিলক 

গাছপালা লাগাতে খুব ভালোঁবাসতেন। তার লাঁগাঁনো অনেক 
গাছ মান্দালয় জেলে আজও আছে। 

জেলে তিলক তার অধিকাংশ সময়ই লেখাপড়ায় কাঁটাতেন । 
তিনি এই সময় গীতা সম্পর্কে মারাঠী ভাষায় একখানি সুবৃহৎ বই 
লেখেন। বইখানির নাম “গীতারহস্ত”। গীতারহস্তে তিনি 
গীতার বাণী ব্যাখ্যা ক'রে বলেন যে, কর্মযোগই সর্বশ্রেষ্ঠ । তার 
অন্তান্ত বইয়ের মতো এই বইখানিও পরে প্রকাশিত হ’লে 
চাঞ্চল্যের স্থষ্টি করে। গীতার এই অপূর্ব ব্যাখ্যা বহু রাজনৈতিক 
কর্মীকে কর্মে ও আত্মত্যাগে উদ্বুদ্ধ করে। 

তিলক তার কারাবাসের দিনগুলি সম্পর্কে কখনো কোনে। 
অভিযোগ করেন নি। ১৯২৫ খ্রীষ্টাব্দে বাংলার তরুণ নায়ক 
স্থভাষচন্দ্রও এই জেলে আটক ছিলেন। তিনি তখন 
বলেছিলেন, “আমি প্রায়ই অবাক হয়ে ভাবি যে, লোৌকমান্ 
কিভাবে এখানে তার চিন্তা ও রচনার কাজে এমন গভীরভাবে 
মনোনিবেশ করতেন। নিজেকে সম্পূর্ণরূপে আয়ত্ত করতে না 
পারলে, আনন্দ বেদনা শীত প্রীতম সম্পর্কে সম্পূর্ণ নিধিকার 
না হ'লে, কেউ কখনো! এই ভয়াবহ পরিবেশের উ্বে উঠতে 
পারে না।৮ 

তিলক যে ব্যক্তিগত সুখ-দুঃখ ও আনন্দবেদনার উবে 
উঠেছিলেন, সে বিষয়ে কোনও সন্দেহ নেই । সত্যই তিনি নিজের 
জীবনে গীতার বাণীর পরিপূর্ণ অনুশীলন করেছিলেন । 

মান্দালয় জেলে তিলকের প্রায় চার বৎসর অতিবাহিত 
হলো। এই সময়ে তার স্ত্রীর মৃত্যু হয় (জুন, ১৯১২) ভ্্রীর 

মৃত্যুসংবাদ পেয়ে তিলক একটি পত্রে লেখেন_“আমি ছুঃখকে 
শীস্তচিত্তে মেনে নিতে অভ্যস্ত । কিন্তু আমার স্বীকার করতে 
বাধা নেই, এই সংবাদ আমাকে অত্যন্ত বিচলিত করেছে। 
হিন্দুদের বিশ্বাস অনুসারে, স্বামীর মৃত্যুর পূর্বে স্ত্রীর মৃত্যু অবাঞ্ছিত 
নয়। কিন্ত আমার সবচেয়ে দুঃখের কারণ এই যে, তার শেষ 
মুহূর্তে আমি তার শয্যাপার্শ্বে থাকতে পেলাম না” সেই সঙ্গে 
তিনি একথাও লেখেন যে,,তার ছেলেরা যেন শোকে বিহ্বল না 
হয়ে পড়ে। তারা যেন সাহসীর মতে! দুঃখের সন্মুখীন হ'তে 
পাঁরে। এর চেয়ে অনেক অল্প বয়য়ে তিনি নিজেও পিতৃমাতৃহীন 
হয়েছিলেন । 

তিলককে কোনও খবরের কাগজ পড়তে দেওয়া হ'তো না। 
ভার কথা দেশের লোকে ভুলে গেছে, দেশে রাজনৈতিক অবস্থার 
পরিবর্তন ঘটেছে, এমনি একটা ধারণা তার মনে সৃষ্টি করাই 
ছিল এর প্রধান উদ্দেগ্ত। এ বিষয়ে বৃটিশ সরকার এবং গোখেল- 
প্রমুখ নরমপন্থী পরিচালিত কংগ্রেস যথেষ্ট চেষ্টা করছিল । 
কংগ্রেসের গঠনতন্ত্রের নিয়মাবলী নূতন ক'রে এমনভাবে রচনা 
কর! হয়েছিল যে, তাতে চরমপন্থীদের স্থান ছিল না। তিলক 
নির্বাসিত হওয়ার পর ১৯০৯ খ্রীষ্টাব্দে কংগ্রেসের পুনা! অধিবেশনে 
গোখেল বৃটিশ সরকারের সঙ্গে অধিকতর সহযোগিতা করবার 
জন্যে আহ্বান জানিয়েছিলেন। এ বছর কংগ্রেসে তিলকের নাম 
পর্যন্ত উচ্চারণ করা হয় নি। চরমপন্থী দলকে ধ্বংস করবার 
জন্যে সরকার প্রাণপণ চেষ্টা করছিল। চরমপন্থীদের উপর 
নির্যাতনের সীমা ছিল না। তাদের অন্যতম নেতা অরবিন্দ ঘোষ 

(পরে শ্রীঅরবিন্দ) গোপনে বৃটিশ সাস্রাজ্যভূক্ত অঞ্চল ত্যাগ 
ক'রে পন্দিচেরীতে পালাতে বাধ্য হয়েছিলেন। আর বিপিনচন্দ্ 
পাল চ*লে গিয়েছিলেন ইউরোপে । এইভাবে তিলকের চরমপন্থী 
দল ভেঙে পড়েছিল। 

তা হ'লেও জনসাধারণের চিত্তে তিলকের যে স্থানটি নির্দিষ্ট 
হয়েছিল। তা ছিল অগ্নান ও অক্ষয়। তিলক কবে ফিরবেন, 
সেজন্য জনসাধারণ দিন, মাস, বৎসর অধীর আগ্রহে গণনা 
করছিল। বিশেষ ক'রে ভারতের তরুণ সম্প্রদায় তিলককে 
তাদের অবিসংবাদী নেতারূপে স্বীকার ক'রে নিয়েছিলেন । 
গোখেল-পরিচালিত কংগ্রেসের বৃটিশ তোষণ তাদের কাছে ঘৃণ্য 
বিশ্বাসঘাতকতার চেয়ে বেশী কিছু ছিল না। 

নির্বামনের ছ'বছর প্রায় শেষ হ'তে চললো। দেশের 
রাজনৈতিক অবস্থায় অনেকখানি পরিবর্তন ঘটলেও তিলক ফিরে 
এলে তা যাতে অস্থবিধাজনক হয়ে না ওঠে, সে বিষয়ে ইংরেজ 
সরকার লক্ষ্য রাখলো। তিলকের পরিবারের আঘিক অবস্থা 
খুবই খারাপ হয়ে পড়েছিল। এ সময় তার পরিবারকে সাহায্য- 
দানের জন্যে কেলকার ও খারে ছাড়া অন্য কোনও নেতা অগ্রসর 
হননি। তিলকের দলছাড়া অবস্থার এ-ও একট! লক্ষণ । তাছাড়া 
গোয়েন্দা বিভাগ অনেক খোঁজ-খবর নিয়ে বোম্বাই সরকারকে 
জানিয়েছিল যে, তিলকের সে জনপ্রিয়তা এখন আর নেই । তবু 
ভারত সরকার এ নিয়ে অনেক আলোচনা ও গবেষণা করলো । 
তিলককে কোনও নির্ধারিত দিনে মুক্তি দিলে তাকে অভ্যর্থনা 
করবার জন্তে সভা-সমিতি হ'তে পারে। সভা-সমিতি থেকে 

উত্তেজনা এবং বিক্ষোভ ও হাঙ্গামা হওয়াও কিছু বিচিত্র নয়। 
তাই সরকার নির্বাসনের মেয়াদ ফুরোঁবার কিছু আগেই তিলককে 
মুক্তি দেওয়া উচিত মনে করলো এবং এ বিষয়ে সব কিছুই 
গোপন রাখা হ'লো। 

তিলককে মান্দালয় থেকে পুনীয় আনার কাজ সম্পূর্ণ 
গোপনে সারা হ'লো। তাকে কয়েকদিন যারবেদা জেলে 
রাখা হলো । কয়েকজন উচ্চপদস্থ কর্মচারী ছাড়া একথা আর 
কেউ জানতো না। তারপর ১৯২৪ শ্রীষ্টাব্দের ১৬ই জুন 
তারিখে গভীর রাত্রিতে তাকে যারবেদা জেল থেকে তার 
বাড়িতে পৌছে দেওয়। হ'লে! । তিলক যখন বাড়িতে পৌছলেন, 
তখন রাত ১২ট1 ১৫ মিনিট । তাঁকে নামিয়ে দিয়ে পুলিসের 
গাড়ি চলে গেল। 

আজ ছ’ বছর বাদে নিজের বাড়ির দরজায় একাকী তিলক ! 
তার আগমনের অপেক্ষায় যিনি শত শত বিনিদ্র রজনী 
জেগে থাকতেন, তিনি আজ নেই! বাড়ির নূতন দারোয়ানও 
তাকে চিনতে পারলো না। তখন তিনি বাড়ির লোকদের 
নাম ধরে ডাকাডাকি করতে লাগলেন। তারা অবাক হয়ে 
সবাই ছুটে এলো। এমন ভাবে ভারতের সর্বাপেক্ষা জনপ্রিয় 
নেতার ফিরে আসার কথা কেউ কল্পনাও করে নি! 

কিন্তু পরদিন তার প্রত্যাবর্তনের সংবাদ চারিদিকে ছড়িয়ে 
পড়লে! । হাজার হাজার লোক তার বাড়ির সামনে এসে একটি 
বার তাকে দেখবার জন্যে ভীড় করতে লাগলে! । সরকার এই 
রকম অবস্থার জন্যে প্রস্তুত ছিল না। তিলক যে আজও 

ভারতের জনসাধারণের চিত্ত আলো ক'রে আছেন, তা নিঃসংশয়ে 
প্রমাণিত হয়ে গেল। 


সরকার ও নরমপন্থী কংগ্রেস নেতারা আবার সন্ত্রস্ত 
হয়ে উঠলো। 


০ভইশ 


তিলক যখন মান্দালয় জেলে, তখন বিলাতের “টাইম্‌স” 
পত্রিকার অন্যতম সম্পাদক স্তার ভ্যালেটিন চিরল একখানি বই 
লিখেছিলেন। বইখানার নাম “ইণ্ডিয়ান আন্রেস্ট”। বইখানি 
তিনি তৎকালীন ভারত সচিবের নামে উৎসর্গ করেছিলেন । 
বইখানি রচনার জন্য উৎসাহ ও মালমসলা সরবরাহ করেছিলেন 
বোম্বাই তথ| ভারত সরকার। ভারতের রাজনৈতিক আন্দোলনকে 
ইংলপ্ডে, আমেরিকায় ও ইউরোপে বিকৃত ক'রে দেখানোই ছিল 
এই বইয়ের উদ্দেশ্য। ভারতের তৎকালীন রাজনৈতিক আন্দোলনের 
সর্বশ্রেষ্ঠ নেতা তিলককে সেজন্যে হেয় প্রতিপন্ন করবার আগা- 
গোড়া চেষ্টা ছিল এই বইয়ে। তিলক সম্পর্কে অনেক মিথ্যা 
কথা এতে লেখা হয়েছিল। এই বইখানির প্রচারের ফলে 
ইংলণ্ডে ও আমেরিকায় ভারতীয় রাজনৈতিক আন্দোলন যে 
অনেকখানি সহানুভূতি হারাবে, সে বিষয়ে কোনও সন্দেহ ছিল 
না। তাই এই বইয়ের প্রচার বন্ধ কর! একান্ত প্রয়োজন ছিল। 
এই উদ্দেশ্যে তিলক অবিলম্বে ইংলণ্ডের হাইকোর্টে চিরলের 
বিরুদ্ধে মানহানির মামলা আনলেন । বোম্বাই সরকার ভয় 
পেলো । কারণ তারাই চিরলকে এইসব মিথ্যা তথ্য সরবরাহ 

করেছিল। চিরলও তাঁদের ওপর এই মামলার দায়িত্ব ছেড়ে 
দিলেন। ফলে মামলাটা কতক পরিমাণে ভারত সরকার 
ও তিলকের মধ্যেই দাড়ালো । তিলক ইংলণ্ডের হাইকোর্টে 
এই মামলা শুরু করেছিলেন। কারণ, ভারতীয় হাইকোর্টে 
যে তিনি বিন্দুমাত্র স্থবিচার পাবেন না, তা তিনি ভালো 
করেই জানতেন। ইংলণ্ডের হাইকোর্টের স্বরূপ তিনি তখনো 
জানতেন না। 

মামলার বিচার হ’তে দেরি ছিল। ইতিমধ্যে তিলক আবার 
পূৰ্ণোদ্যমে রাজনৈতিক আন্দোলনে যোগ দিয়েছিলেন। বহুমুত্র 
রোগ ও দীর্ঘ কারাভোগে তাঁর শারীরিক শক্তি অনেকখানি 
হ্রাস পেলেও মানসিক শক্তি অক্ষুণ্ন ছিল। এখন তিনি অবিলম্বে 
যে রাজনৈতিক দাবী দেশে তুলতেন, তা এর আগে উচ্চারণ 
করবার সাহস কারও ছিল না। এতোদিন বুটিশের অধীনে 
দায়িত্বশীল সরকারই ( Responsible Government ) ভারতীয় 
কংগ্রেসের দাবী ছিল। তিলক ১৮৯৮ খ্ৰীষ্টাব্দ থেকে স্বরাজের কথা 
বলছিলেন। কিন্তু তখনও তাকে তিনি দেশবাসীর দাবীর দ্বার! 
রাজনৈতিক রূপ দিতে পারেন নি। এখন তাঁ-ই হ’লো| তার প্রধান 
কর্তব্য। এ ব্যপারে ভারতহিতৈষিণী বিখ্যাত ইংরেজ মহিল! আযানী 
বেসান্টও তার সহায় হলেন। তারা উভয়েই স্বায়ত্ত শাসন বা হোম 
রুলের (Home Rule) দাবী তুললেশ। তারা সুস্পষ্টভাবে 
ঘোষণা করলেন যে, ভারতবাসী এখন শাসন পরিষদে বা আইন- 
সভায় কয়েকটি আসন পেয়েই সন্তষ্ট থাকবে না। ভারত চায় 
এমন আইনসভা, যা শাসনকাৰ্য নিয়ন্ত্রিত করবে এবং যার সদস্যরা 

জনগণের দ্বারা নির্বাচিত হবে। অর্থাৎ ভারত চায় স্বরাজ বা 
স্বায়ত্ত শাসন । ভারত হ'তে চায় বৃটিশ সাআজ্যের অন্তান্য অংশের 
সঙ্গে সমান মর্যাদায় প্রতিষ্ঠিত একটি অংশ । 

এজন্যে সর্বাগ্রে প্রয়োজন ছিল কংগ্রেসকে পুনরধিকার করা। 
কংগ্রেস নরমপন্থীদের কবলে থাকায় তা শাসন পরিষদে বা 
'আইনসভায় অধিক সংখ্যায়. আসন পাওয়াকেই আদর্শ বলে গণ্য 
করেছিল। তিলক কংগ্রেসকে নরমপন্থীদের কবল থেকে মুক্ত ক'রে 
তাকে স্বরাজের বাণীতে উদ্বুদ্ধ করতে চাইলেন। কিন্তু তিলক ও 
তার অন্ুগামীরা যাতে কংগ্রেসে স্থান না পান, সেজন্যে গোখেল, 
ফিরোজ শাহ. মেটা প্রভৃতি নরমপন্থীরা প্রবল চেষ্টা করতে 
লাগলেন। ১৯১৫ খরীষ্টাব্দের কংগ্রেস অধিবেশনে তারা বড়লাটের 
শাসন পরিষদের সদস্ত স্যার ( পরে লর্ড) সত্যোন্্রপ্রসাদ সিংহকে 
সভাপতি মনোনীত করলেন। কিন্ত মেটার চেষ্টা ফলবতী হ’লো 
না। তিনি অকস্মাৎ মারা গেলেন। এ বৎসর গোখেলেরও 
সত্য হ'লো। এইভাবে নরমপন্থীরা অত্যন্ত ক্ষীণবল হয়ে 
পড়লেন। স্যার সত্যেন্দ্প্রদাদ সিংহের সভাপতিত্বে বোস্বাইয়ে 
কংগ্রেসের যে অধিবেশন হ’লো, তাতে চরমপন্থীদের পুনরায় 
কংগ্রেস প্রবেশের পথ কিছুটা মুক্ত হ'লো। কিন্ত তিলক ও তার 
অঙ্গ্গামীরা এ অধিবেশনে স্থান পেলেন না। তা সত্বেও মিসেস 
'বেসাণ্ট কংগ্রেসে হোম রুলের প্রস্তাব উত্থাপন ক'রে চাঞ্চল্যের স্থষ্টি 
করলেন। অবশ্য কংগ্রেসে নরমপন্থীদের সংখ্যাধিক্য থাকায় এঁ 
প্রস্তাব বাতিল হলো । কিন্ত তাতে কংগ্রেস যে জাগ্রত জনমতের 
‘চেয়ে অনেক পেছনে পড়ে আছে, তা-ই হ’লে প্রমাণিত। আযানী 


| 

বেসান্ট তার “নিউ ইণ্ডিয়া” কাগজে “হোম রুল” স্থাপনের কথা 
ঘোষণা করেছিলেন। ২৭-এ ডিসেম্বর (১৯১৫) তারিখে তিনি 
হোম রুল লীগ স্থাপনের কথা বিবেচনার জন্য একটি সভা আহ্বান 
করলেন। সত্যেন্দ্রপ্রসাদের পরামর্শ ক্রমে নরমপন্থীরা তাতে 
যোগ দিলো না। বোম্বাই কংগ্রেসে মিসেস বেসান্ট-প্রস্তাবিত 
হোম-রুল লীগের প্রস্তাব ভেস্তে গেল। { 

তিলক নিজেই এখন ইণ্ডিয়ান হোম রুল লীগ নামে একটি' 
প্রতিষ্ঠান গ’ড়ে তুললেন। (১৯১৬)। দেশে তিলক ও 
মিসেস'বেসান্টের নেতৃত্বে “হোম রুল” আন্দোলন ছড়িয়ে 
পড়লো। “হোম রুল” বা স্বরাজই হ'লো এখন ভারতের 
রাজনৈতিক দাবী । 

১৯১৬ খ্রীষ্টাব্দে ২৩-এ জুলাই তিলক ষাট বৎসরে পদার্পণ 
করলেন। তার অন্ুরাগীরা এ বৎসর তাকে তার জন্মদিনে 
এক লক্ষ টাকার একটি তোড়া দেওয়ার ব্যবস্থা করলো! ॥ 
জন্মতিথি পালনের জন্যে অনুষ্ঠিত একটি বিশেষ সভায় তিলককে 
এক লক্ষ টাকা দেওয়া হ'লে তিনি বললেন, “এ টাকা আমি 
আমার পরিবারের জন্যে নিতে পারবে। না। দেশের কাজের জন্যে 
«ই টাক! ব্যবহৃত হবে, কেবল এই ভরসায় আমি এই টাকা 
নিতে পারি।৮ 

এঁ বৎসর হোম রুলের প্রচারকার্ষে তিনি সমগ্র দেশে ঘুরে 
বেড়ালেন। জুলাই মাসে পুনরায় তিনি পুন! কংগ্রেসের সদন্ত 
পদ লাভ করলেন। এইভাবে ন’ বছর বাদে আবার কংগ্রেসের 
সঙ্গে তার সম্পর্ক স্থাপিত হ'লো। এ বৎসর কংগ্রেসের 

অধিবেশনে প্রতিনিধিরূপে যোগদানের যোগ্যতা লাভের জন্যে 
তার এ সদস্তপদ একান্ত প্রয়োজন ছিল। 

হোম রুল সম্পর্কে বক্তৃতা আবার তাকে প্রায় জেলের মুখে 
টেনে আনলো। তিনি বেলগাও, আহম্মদনগর প্রভৃতি স্থানে “হোম 
রুল” সম্পর্কে যেসব বক্তৃতা দিয়েছিলেন, সেগুলিকে রাজদ্রোহমূলক 
ব'লে বোম্বাই সরকার তার বিরুদ্ধে ব্যবস্থা গ্রহণের চেষ্টা করলো । 
২২-এ জুলাই তারিখে পুনার জেলা ম্যাজিষ্ট্রেট তাকে এই মর্মে 
নোটিশ দিলেন যে, তিনি এই ধরনের প্রচার কার্য থেকে বিরত 
, থাকবেন, এই শর্তে তিনি যেন ত্রিশ হাজার টাকার মুচলেকা! 
দেন। তিলক এতে রাজী হবেন কেন? তিনি হাইকোর্টে 
আগীল করলেন। এবার কিন্তু হাইকোর্টের রায় তার পক্ষেই 
গেল। “হোম রুল” সম্পর্কে প্রচারকার্যকে রাজদ্রোহমূলক কাজ 
বলা যায় না বলেই জজের! নির্দেশ দিলেন। হাইকোর্টের এই 
নির্দেশ “হোম রুল” প্রচারের পক্ষে খুবই সহায়ক হলো । 

১৯১৬ শরীষ্টাদের লখনৌ কংগ্রেস ভারতের স্বাধীনতা যুদ্ধের 
ইতিহাসে চিরস্মরণীয় হয়ে আছে। এওঁ বৎসর কংগ্রেসে কেবল 
নরমপন্থী ও চরমপন্থীদের মিলন হ'লে! না, এ বৎসর কংগ্রেস ও 
মুসলিম লীগেরও মিলন ঘটলো!। চরমপন্থীদের উপর তিলকের 
কি রকম প্রভাব ছিল, এঁ বৎসর কংগ্রেসের একটি ঘটন থেকে 
বেশ বোঝা যায়। গান্ধীজী সেই সবেমাত্র ভারতীয় রাজনীতিতে 
এসে যোগ দিয়েছেন। তিনি নরমপন্থী বা চরমপন্থী কোনও 
দলের নয়, তিনি উভয় দলের মিলন চাঁন, তাই উভয় দল থেকে 
বাইরে থাকতে চান। তিনি বোম্বাই থেকে প্রতিনিধি হিসাবে 

কংগ্রেসে যোগ দিয়েছিলেন। কংগ্রেস কমিটির সদস্ত নির্বাচন- 
কালে চরমপন্থীরা তার বিরোধিতা করায় গান্ধীজী পরাজিত 
হলেন। কিন্তু সঙ্গে সঙ্গে তিলক উঠে বললেন, Gandhi is 
Elected. তিলকের ইচ্ছার বিরুদ্ধে কথা বলবে কে? গান্ধী 
নির্বাচিত হয়ে গেলেন। 

আলিগড় কলেজের অধ্যক্ষ বেক সাহেবের চেষ্টায় হিন্দু ও 
মুসলমানের মধ্যে যে বিভেদ ঘটেছিল, ১৯১৬ খ্রীষ্টাব্দে তাতে 
সাময়িকভাবে ছেদ পড়লো । কংগ্রেস ও মুসলিম লীগের মধ্যে 
তিলকের চেষ্টায় মৈত্রী ঘটলো । তখন এ দুইটি প্রতিষ্ঠানের 
মধ্যে যে চুক্তি হয়, তা «লখনৌ চুক্তি” নামে বিখ্যাত হয়েছে। 
এই চুক্তি অনুসারে কংগ্রেস ও লীগ এখন একযোগে স্বায়ত্ত 
শাসন দাবী করলো । 

কংগ্রেসে তিলকের দল সংখ্যালঘু হ'লেও জনসাধারণের মধ্যে 
তাদের প্রভাবই ছিল সবচেয়ে বেশী। লখনৌ কংগ্রেসে তিলককে 
যেভাবে অভ্যর্থনা করা হলো, তেমনটি এর আগে আর কোনও 
কংগ্রেস নেতা পান নি। তিনি লখনৌয়ে অনেকগুলি জনসভায় 
বক্তৃতা করলেন। একটি সভায় প্রায় বিশ হাজার লোক 
সমবেত হয়েছিল। সে সময়ে কোনও রাজনৈতিক সভার পক্ষে তা 
কল্পনাতীত ছিল। 

এই সময়ে প্রথম বিশ্বযুদ্ধ (১৯১৪-১৮) বেধেছিল। ইংরেজরা! 
জার্মানির বিরুদ্ধে যে যুদ্ধ করছিল, তাঁকে তারা স্বাধীনতা ও 
গণতন্ত্রের জন্তে যুদ্ধ ব’লে প্রচার করছিল এবং এই যুদ্ধে ভারত- 
বর্ষের জনবল, ধনবল ও সম্পদ্‌ পরিপূর্ণরূপে ব্যবহারের চেষ্টা 

করছিল। যুদ্ধের ব্যাপারে ভারতীয় নেতাদের মধ্যে তিনটি 
মতবাদ দেখা দিয়েছিল । এক দলের মত ছিল এই যে, ইংরেজরা 
স্বাধীনতা ও গণতন্ত্রের কথা মুখে বললেও, তাদের উদ্দেশ্টয নিজের 
সাম্রাজ্য রক্ষা করা ছাড়া আর কিছুই নয়। সুতরাং এই যুদ্ধে 
ইংরেজদের সাহায্য করা ভারতবামীদের আদৌ উচিত হবে না। 
এই মতবাদের লোকেরা গোপনে প্রচারকাধ চালাচ্ছিলেন এবং 
মিত্রপক্ষের শত্রুদের সাহায্যও করছিলেন। তাদের কার্যকলাপ 
কেবল ভারতেই সীমাবদ্ধ ছিল না। কিন্ত অপর একদল ইংরেজদের 
স্বাধীনতা ও গণতন্ত্রের কথায় বিশ্বাস করছিলেন এবং বৃটিশ 
সাত্রাজ্যের এই বিপদে ভারতের বিনা শর্তে সাহায্য দেওয়া উচিত, 
এই মত প্রচার করছিলেন। এই দলের নেতৃত্ব করছিলেন 
গান্ধীজী, তিনি রেক্রুটিং সার্জেন্ট হয়ে ইংরেজদের জন্যে সৈন্য 
সংগ্রহও করছিলেন। কিন্ত তিলক এই ছুই মতবাদের কোনটিতেই 
বিশ্বাসী ছিলেন না। তিনি বলছিলেন, ইংরেজদের স্বাধীনতা ও 
গণতন্ত্রের বুলিতে যদি কোনও ভাঁওত! না থাকে, যদি তা 
আন্তরিক হয়, তবে তারা ঘোষণা করুক যে, যুদ্ধ শে হবার পর 
ভারতকে স্বায়ত্ত শাসনের অধিকার দেবে । এই রকম ঘোষণার 
শর্তেই কেবল ভারতবাসী ইংরেজদের সাহায্য করতে পারে। 
নইলে বৃটিশ সাআ্রাজ্যবাদকে স্থায়ী ও- শক্তিশালী করবার জন্যে 
ভারতবাসী তাদের ধনপ্রাণ উৎসর্গ করবে না। এই সময় 
ইংরেজরা যে দলে দলে ভারত থেকে চুক্তিবদ্ধ শ্রমিক রপ্তানী 
করছিল, তিলক তারও তীব্র প্রতিবাদ করলেন। তিলকের এই 
মনোভাব বৃটিশ সরকারকে বিরক্ত ও বিত্রত করলো। তারা 

তিলকের চেয়েও গান্ধীর উপর বেশী গুরুত্ব দিতে লাগলো! । 
কিন্তু প্রকৃতপক্ষে তখন তিলকই ছিলেন ভারতের অপ্রতিদন্দ্ী 
নায়ক এবং গান্ধী ছিলেন ভারতীয় রাজনীতিতে নবাগত । ১৯১৮ 
খ্রীষ্টাব্দে এপ্রিল মাসে দিল্লীতে ইংরেজ সরকার যে যুদ্ধ সম্মেলন 
আহ্বান করলো, তাঁতে তারা গান্ধীকে নিমন্ত্রণ করলো, কিন্ত তিলক, 
মিসেস বেসান্ট, মহম্মদ আলি, সওকত আলির মতো! জনপ্রিয় 
নেতাদের বাদ দিল। গান্ধীজী এ বিষয়ে প্রতিবাদ করলেও এ 
সম্মেলনে যোগ দিলেন। তখন বড়লাট ছিলেন লর্ড চেম্স্ফোর্ড। 
তীর কাজকে তৎকালীন ভারত সচিব মণ্টেগ্ড মনে মনে সমর্থন 
করলেন না। তিনি এ সময় তার ডায়েরিতে লেখেন, “তিলক 
সম্পর্কে এ কথা বলতে পারি, আমি যদি ভারতের ভাইস্রয় 
হতাম, তবে যে কোনো উপায়ে আমি দিল্লীতে তার সঙ্গে 
দেখা করতাঁম। কারণ, সম্ভবত তিনিই এখন ভারতের সবাপেক্ষা 
শক্তিমান্‌ পুরুষ | তিনি ইচ্ছা করলে আমাদের যুদ্ধ প্রচেষ্টায় 
বাস্তবিক প্রচুর সাহায্য করতে পারেন। তাকে সম্মেলনে না 
ডাকার অর্থ হলো ভারতের সবচেয়ে শক্তিশালী ব্যক্তিকে 
সম্মেলন থেকে বাদ দেওয়া” 

মন্টেগ্ুর এই কথাগুলি একান্তই সত্য ছিল। সম্ভবত তাই 
জুন মাসে বোম্বাইয়ে যে যুদ্ধ সম্মিলন হয়, তাতে তিলককে 
আমন্ত্রণ করা হয়েছিল। বোম্বাইয়ের গভর্নর লর্ড উইলিংডন 
তিলক ও তার অনুগামীদের হোম রুল প্রস্তাব সম্পর্কে বিরূপ 
মন্তব্য করলে তিলক তার প্রতিবাদ করলেন এবং তিলকের 
বক্তৃতায় সভাপতি লর্ড উইলিংডন বার বার বাধা দ্িলেন। ফলে 

৬ 


৮০ লোঁকমান্ত তিলক 


তিলক সভা ত্যাগ ক’রে চ’লে এলেন। পরের সপ্তাহে গান্ধীজীর 
সভাপতিত্বে বোস্বাইয়ে একটি জনসভা হ’লো । তাতে গান্ধীজী 
তিলকের প্রতি লর্ড উইলিংডনের এই ব্যবহারের নিন্দা করলেন। 
তবে তিনি বৃটেনের এই দুর্দিনে বিনা শর্তে সাহায্য করবার 
কথাও বললেন। 

কিন্ত তিলক বিনা শর্তে যুদ্ধে সাহায্যের বিরোধিতা করতে 
লাগলেন। তিনি বললেন, “দেশের লোককে আমরা কি বলবো 
যে, ইংরেজদের জুলুম করবাঁর শক্তি বাড়াবার জন্যে তাঁদের 
সেনাবাহিনীতে যোগ দাও ?-__তা৷ হ'তে পারে না।” 

তিলকের এই ধরনের বক্তৃতা সম্পর্কে বোম্বাই সরকার তথা 
ভারত সরকার চঞ্চল হয়ে উঠলো | ভারত সরকারের পরামর্শক্রমে 
বোম্বাই সরকার ভারত রক্ষা আইন অনুসারে তিলকের উপর এই 
মর্মে নোটিশ দিল যে, তিনি জেলা ম্যাজিস্ট্রেটের বিন! অনুমতিতে 
কোনো জেলায় বক্তৃতা দিতে পারবেন না। তবে কংগ্রেসের 
আসন বিশেষ অধিবেশনে বক্তৃত। দেওয়ার অধিকার তার রইলো । 

এই অবস্থায় তিলক ভারতে নিক্ষিয় হয়ে বসে থাকা উচিত 
মনে করলেন না। তিনি হোম রুলের প্রচারকার্ষে ইংলণ্ড যেতে 
মনচ্ছ ক'রে পাসপোর্টের জন্যে দরখাস্ত করলেন। ভারত 
সরকার তিলককে পাসপোর্ট দিলেন; কারণ ভারতে তিলকের 
অনুপস্থিতি তাদের একান্ত কাম্য ছিল। তিলক তার কয়েকজন 
অনুগামী সহ ইংলণ্ড যাওয়ার জন্য প্রস্তুত হলেন। কিন্তু এই 
সময় ইংলণ্ড থেকে বৃটিশ সরকার ইংলণ্ডে তিলকের উপস্থিতি 
ক্ষতিকর হবে ভেবে তার পাসপোর্ট বাতিল করবার জন্য ভারত 

সরকারকে নির্দেশ দিলেন। তিলকের ইংলণ্ড যাওয়া বন্ধ হ'লো। 
এ নিয়ে দেশে আবার গোলযোগ স্থষ্টি হ'লো। 

তিলকও ক্ষান্ত হলেন না। তিনি জানালেন, ইংলণ্ডের 
হাইকোর্টে তার মামলা চলছে। তাঁর প্রস্তুতির জন্যে তার 
ইংলণ্ড যাওয়া একান্ত দরকার ৷ ভারত সরকারও বৃটিশ সরকারকে 
বোঝাতে লাগলো যে, ভারতের চেয়ে ইংলণ্ডে তিলক অপেক্ষাকৃত 
নিরাপদ। অবশেষে তিলকের পাসপোর্ট জুটলো। তিনি 
২৪-এ সেপ্টেম্বর (১৯১৮) তারিখে ইংলও রওনা হলেন এবং 
অক্টোবরের শেষাশেষি ইংলণ্ডে গিয়ে পৌছলেন। 

ইংলণ্ডে হোম রুলের প্রচারকার্ষে তিনি খুবই সাফল্য 
লাভ করেছিলেন । তিনি ইংলণ্ডের সর্বত্র ঘুরে বহু সভায় বক্তৃতা 
দিলেন। তার বক্তৃতাগুলি এতিহাসিক তথ্যে পূর্ণ থাকতো । 
ভারতের অতীত গৌরব ও বর্তমান ছুরবস্থার বহু চিত্র তিনি 
ইংরেজদের সামনে অভূতপূর্ণ নৈপুণ্যের সঙ্গে তুলে ধরলেন। তিনি 
ইংরেজ শ্রোতাদের কাছে এই প্রশ্ন করলেন__-“তোমর 
ভারতীয়দের মানসিক ও সাংস্কৃতিক শক্তির উচ্ছৃসিত প্রশংসা 
করো। তবে তাদের নিজেদের দেশ শাসনের ক্ষমতা নেই, এই 
কথা বলে। কেন ?” 

এই সময়ে ইংলণ্ডে স্যার ভ্যালেন্টিন চিরলের বিরুদ্ধে তার 
মামলার বিচার হ'লো। বিচারে ইংরেজ জুরীরা তিলকের বিরুদ্ধেই 
রায় দিল। এখানেও আদালত যে সাম্রাজ্যবাদী শাসনব্যবস্থার 
সঙ্গে বাঁধা, তা বুঝতে তিলকের বিলম্ব হ’লো না। তাই তিনি এই 
মামলার আগীল করতে অসম্মত হলেন। 

ইংলণ্ডে তিলক এক বছর ছিলেন। তিনি পর বৎসর 
(১৯১৯) খৰীষ্টাব্দের নভেম্বর মাসের শেষাশেষি দেশে ফিরলেন । 
তার অনুপস্থিতিতে ভারতের রাজনৈতিক আকাঁশ আবার ঘনঘটা য় 
সমাচ্ছন্ন হয়ে উঠেছিল। জালিয়ানাওয়ালা বাগের প্রান্তরে ভারত 
রক্তম্নান করেছিল। দেশের সংকট মূহুর্তে তিনি দেশবাসীর পাশে 
থাকতে পারেন নি বলে তিলক প্রায়ই আফসোস করতেন। 

পঁচিশ 

তিলক যখন ইংলণ্ড রওনা হয়ে গিয়েছিলেন, তখন 
কংগ্রেসের ১৯১৮ খ্রীষ্টাব্দের দিল্লী অধিবেশনের জন্যে সভাপতি 
নির্বাচিত হয়েছিলেন। কিন্তু ইংলণ্ড থেকে তার ফিরতে দেরী 
হওয়ায় মদনমোহন মালবীয় কংগ্রেসে সভাপতিত্ব করেন। দিল্লী 
কংগ্রেসে তিলকের নীতিই জয়যুক্ত হয়। 

১৯১৯ খ্রীষ্টাব্দে ইংরেজ সরকার ভারতের বিক্ষুব্ধ জনতাকে 
কিছু পরিমাণে শীস্ত করবার চেষ্টায় একটি শীসনতান্ত্রিক সংস্কারের 
প্রস্তাব করলো। এই সংস্কার পমন্ট-ফোর্ড” সংস্কার নামে 
পরিচিত। এই প্রস্তাবিত সংস্কার গ্রহণ করা হবে, না, বর্জন কর! 
হবে, তা নিয়ে কংগ্রেসের মধ্যে মতবিরোধ দেখা দিলো । 
গান্ধীজীর নেতৃত্বে একদল বললেন, এই সংস্কার গ্রহণ করাই 
উচিত। আর দেশবন্ধু চিত্তরপ্রন দাশের নেতৃত্বে অপর দল 
বললেন, একে যথেষ্ট নয় বলে বর্জন করা উচিত। কিন্ত সকলে 
তিলকের মতের জন্য উন্মুখ হয়ে রইলে!। তিলক এই সংস্কারকে 
যথেষ্ট নয় ব’লেই ঘোষণা করলেন। কিন্তু একে বর্জন করতেও 


লৌকমান্ত তিলক ৮৩ 


তিনি নিষেধ করলেন। তিনি বললেন, “আমাদের নীতি হওয়া 
উচিত, যতোটুকু পাবো, তা নেবো; কিন্তু আরো! পাওয়ার জন্তে যুদ্ধ 
করবে| ৷” অমৃতসর কংগ্রেসে তিলকের এই নীতিই গৃহীত হ’লো 

জালিয়ানওয়াল! বাগের হত্যাকাণ্ড, রাউলাট আইন প্রভৃতি 
ব্যাপার ভারতে বিক্ষোভের আগুন জেলেছিল। বিশ্বযুদ্ধে 
পরাজিত তুরস্কের প্রতি বিজেতা ইংরেজদের অপমানজনক 
ব্যবহার ভারতীয় মুসলমানদেরও ক্রুদ্ধ ক'রে তুললো | তুরস্কের 
সুলতান ছিলেন মুসলমানদের ধর্মনেতা বা খলিফা। তাই 
তুরস্ক তথা তুরস্কের সুলতানদের প্রতি ইংরেজরা যে ব্যবহার 
করলো, তার প্রতিবাদে ভারতীয় মুসলমানরা! খিলাফৎ আন্দোলন 
শুরু করলো । এই আন্দোলনকে ভারতের হিন্দু সমীজও নিজেদের 
সংগ্রামের অংশরূপে গ্রহণ করলো। ফলে ভারতের স্বরীজের 
দাবীর সঙ্গে খিলীফৎ আন্দোলন সংযুক্ত হ’লে|। গান্ধীজীর 
প্রস্তাব অনুসারে ১৯২০ খীষ্টাব্দের ১লা আগস্ট তারিখে ভারত- 
ব্যাপী অসহযোগ আন্দোলন শুরু করার পরিকল্পনা গৃহীত হ'লো। 


১৯২০ খ্ৰীষ্টাব্দের ১লা আগস্ট তারিখ ! এ দিন ভারতব্যাপী 
অসহযোগ আন্দোলন সুরু হবে। কে জানতো যে, এদিন 
তিলকের জীবনেরও শেষ দিন! 

তিলকের স্বাস্থ্য ভেঙে পড়েছিল। তিলক তাই প্রস্তাবিত 
অসহযোগ আন্দোলনের প্রধান সেনাপতির ভূমিকা গ্রহণে অসমর্থ 
ছিলেন। গান্ধীজী যে এ সংগ্রামে যোগ্য সেনাপতি, সে বিষয়ে 
তার কোনও সন্দেহ ছিল না। ভারতব্যাগী অহিংস সত্যাগ্রহ ও 


